title: হোজাই জেলা

text: মধ্যযুগে হোজাই দিমাসা কাছাড়ি রাজ্যের একটি অংশ ছিল। আহোম বুরুঞ্জী মতে, দিমাসা কাছাড়ি রাজ্য দিকু নদী থেকে কলং নদী পর্যন্ত বিস্তৃত ছিল। হোজাই-এ বসবাসকারী দিমাসা কাছাড়িরা "হোজাই- কাছাড়ি" নামে পরিচিত ছিল । "হোজাই " দিমাসা উপজাতির একটি বংশ বা গোষ্ঠি, সম্ভবত হোজাই নামটি "হোজাই" গোষ্ঠীর নাম থেকে এসেছে।


title: হোজাই জেলা

text:
ভারতীয় আদমশুমারি ২০১১ মতে তিনটি তহশিল সংলগ্ন নবনির্মিত হোজাই জেলার মোট জনসংখ্যা ৯,৩১,২১৮। যার মধ্যে ৪৯,৯৫৬৫ জন মুসলমান ও ৪২,৪০৬৫ জন হিন্দু । অর্থ্যাৎ হোজাই জেলাতে জেলার জনসংখ্যার মধ্যে মুসলমানদের শতকরা হার ৫৩.৬৫% এবং হিন্দুদের শতকরা হার ৪৫.৫৩% । দবকা তহশিলে মুসলমানদের জনসংখ্যার শতকরা হার প্রায় ৮৭% থাকায় হোজাই জেলাতে সংখ্যাগরিষ্ঠ বেশী । হোজাই জেলার অন্যান্য তহশিলগুলো হিন্দুপ্রধান।
২০০১ সনে বর্তমান হোজাই জেলার জনসংখ্যা ছিল ৭৪,৪৭৯১ যার মধ্যে ৩৭,৪২০৫ জন মুসলমান ও ৩৬,৫১৮০ জন হিন্দু। অর্থাৎ হোজাই জেলাতে হিন্দুদের জনসংখ্যার হার ছিল ৪৯.০৩%, মুসলমানদের ছিল ৫০.২৪% । হোজাই জেলাতে ২০০১ থেকে ২০১১ অবদি ২৫.০৩% বৃদ্ধি পেয়েছে।


title: হোজাই জেলা

text: হোজাই জেলাতে তিনটি বিধানসভা রয়েছে। এগুলো হচ্ছে যমুনামুখ, হোজাই, লামডিং। হোজাই জেলা নগাঁও লোকসভা সমষ্টির অন্তর্গত।http://nagaon.nic.in/hojai


title: আশা পারেখ

text: আশা পারেখ (; জন্ম: ২ অক্টোবর, ১৯৪২) বোম্বেতে জন্মগ্রহণকারী বলিউডের সাবেক জনপ্রিয় অভিনেত্রী, পরিচালক ও বিশিষ্ট চলচ্চিত্র নির্মাতা। ১৯৫৯ থেকে ১৯৭৩ সময়কালে হিন্দি চলচ্চিত্র অঙ্গনে অন্যতম শীর্ষস্থানীয় অভিনেত্রী ছিলেন তিনি। ১৯৭২ সালে ভারত সরকার কর্তৃক তাঁকে পদ্মশ্রী সম্মানে ভূষিত করা হয়। পারেখকে অন্যতম সফলতম ও হিন্দি চলচ্চিত্রে সর্বকালের অন্যতম প্রভাববিস্তারকারী নায়িকারূপে বিবেচনা করা হয়ে থাকে।


title: আশা পারেখ

text: মুম্বইয়ের এক মধ্যবিত্ত গুজরাতি জৈন পরিবারে আশা পারেখের জন্ম। বাবা আহমেদাবাদের পিরানার কাছাকাছি পল্ডিতে জন্মগ্রহণ করেন ও মাতা দাউদি বোরা মুসলিম ছিলেন। পারেখের ধর্মীয় বিশ্বাসবোধ সাঁই বাবাকে ঘিরে গড়ে উঠে। শৈশবেই তাঁর মা ভারতীয় ধ্রুপদী নৃত্যে তালিম দেন। পণ্ডিত বংশীলাল ভারতীসহ অনেকের কাছেই দীক্ষা নেন তিনি।


title: আশা পারেখ

text: ১৯৫২ সালে আসমান চলচ্চিত্রে বেবি আশা পারেখ নামে শিশুশিল্পী হিসেবে অভিনয় জীবনের সূত্রপাত ঘটে তাঁর। খ্যাতনামা চলচ্চিত্র পরিচালক বিমল রায় মঞ্চে তাঁর নৃত্য উপভোগ করেন ও ১৯৫৪ সালে বারো বছর বয়সে বাপ বেটি চলচ্চিত্রে অভিনয় করার সুযোগ দেন। কিন্তু চলচ্চিত্রটি দর্শক আকর্ষণে ব্যর্থ হয়। ফলশ্রুতিতে কয়েকবছর শিশুশিল্পী হিসেবে অভিনয় করেন তিনি। এমনকি বিদ্যালয়ের শিক্ষাজীবনও বন্ধ রাখেন তিনি। ষোলো বছর বয়সে তিনি পুণরায় অভিনয় জগতে ফিরে আসার চেষ্টা চালান ও নায়িকা হিসেবে অভিষেক ঘটান। কিন্তু ১৯৫৯ সালে মুক্তিপ্রাপ্ত বিজয় ভাটের গুঞ্জ উঠি শেহনাই থেকেও প্রত্যাখ্যাত হন। অভিনেত্রী অমিতার সহযোগিতায় অংশ নিলেও চলচ্চিত্র নির্মাতা দাবী করেছিলেন যে, তিনি তারকার উপযোগী নন। আটদিন পর চলচ্চিত্র নির্মাতা সুবোধ মুখোপাধ্যায় ও চিত্রলেখক নাসির হোসেন ১৯৫৯ সালে দিল দেকে দেখো চলচ্চিত্রে নায়িকা হিসেবে অন্তর্ভুক্ত করেন। তাঁর বিপরীতে শাম্মী কাপুর অভিনয় করেছিলেন। চলচ্চিত্রটি ব্যাপক সফলতা লাভ করে ও তিনি বিশাল তারকায় পরিণত হন। এরফলে হোসেনের সাথে দীর্ঘদিন ফলপ্রসূ সম্পর্ক প্রতিষ্ঠিত হয়। তিনি পারেখকে আরও ছয়টি চলচ্চিত্রে নায়িকা হিসেবে অভিনয়ের সুযোগ দেন। এছাড়াও হোসেন ২১ বছর ধরে চলচ্চিত্রে অংশগ্রহণের সাথে যুক্ত করেন যা ১৯৬৭ সালের বাহারো কে স্বপ্নের মাধ্যমে শুরু হয়েছিল। শুরুতে পারেখ কেবলমাত্র গ্ল্যামারগার্ল/চৌকুশ নৃত্যশিল্পী হিসেবে ভূমিকা রাখতেন। কিন্তু পরিচালক রাজ খোসলা তাঁকে তিনটি চলচ্চিত্রে গুরুত্বপূর্ণ ভূমিকায় নিয়ে আসেন। পরিচালক শক্তি সামন্ত তাঁকে আরও নাটকীয়রূপে পাগলা কাহিন কা ও কাটি পতঙ্গ চলচ্চিত্রে রাখেন। শেষের চলচ্চিত্রের জন্য ফিল্মফেয়ার সেরা অভিনেত্রীর পুরস্কারে ভূষিত হন। এছাড়াও বিজয় আনন্দ, মোহন সেগাল ও জে.পি. দত্তের ন্যায় প্রথীতযশা পরিচালকের সংস্পর্শে এসেছেন তিনি।


title: আশা পারেখ

text: হিন্দি চলচ্চিত্রের স্বর্ণশিখরে অবস্থান করেও নিজ মাতৃভাষায় তিনটি গুজরাতি চলচ্চিত্রে অভিনয় করেন তিনি। তন্মধ্যে ১৯৬৩ সালে নির্মিত আখন্দ শুভগিয়াবতী ব্যাপক সফলতা লাভ করে। এছাড়াও ধর্মেন্দ্রের বিপরীতে তিনি কঙ্কণ দে ওলে ও দারা সিংয়ের বিপরীতে লম্ভারদার্নির ন্যায় কয়েকটি পাঞ্জাবী চলচ্চিত্রে অংশ নেন। পাশাপাশি ১৯৮৯ সালে মুক্তিপ্রাপ্ত কন্নড় চলচ্চিত্রে শারাভেগাদা সারাদারাও জনপ্রিয়তা অর্জন করে।


title: আশা পারেখ

text: চলচ্চিত্র জগতে শেষ পর্যন্ত শীর্ষস্থানীয় চরিত্রে তাঁকে দেখা গেলেও ভাবী ও মায়ের চরিত্রের ন্যায় পার্শ্ব অভিনেত্রী হিসেবে ছিলেন। এ চরিত্রগুলো তাঁর অভিনয় জীবনে প্রভাব বিস্তার করে। ফলশ্রুতিতে চলচ্চিত্রে অভিনয় বন্ধ করে দেন ও তাঁর শুভাকাঙ্ক্ষীদের পরামর্শক্রমে টেলিভিশন পরিচালকরূপে আবির্ভূত হন।


title: আশা পারেখ

text: ১৯৯০-এর দশকের শুরুতে গুজরাটি ধারাবাহিক জ্যোতির মাধ্যমে নতুন জীবনের সূত্রপাত ঘটে তাঁর। আক্রুতি নামের প্রোডাকশন কোম্পানি প্রতিষ্ঠা করেন। সেখান থেকে পলাশ কে ফুল, বাজে পায়েল, কোরা কাগজ ও কমেডি ডাল মে কালা নির্মাণ করেন। ১৯৯৪ থেকে ২০০০ পর্যন্ত সিনে আর্টিস্টেস সংস্থার সভাপতি ছিলেন তিনি। ভারতের চলচ্চিত্র সনদ নিয়ন্ত্রণ সংস্থার প্রথম মহিলা সভাপতিরও দায়িত্বে ছিলেন তিনি। এ পদে তিনি ১৯৯৮ থেকে ২০০১ মেয়াদে দায়িত্বে থাকলেও এরজন্য তিনি কোন অর্থ দাবী করেননি। কিন্তু কিছু চলচ্চিত্রে নিষেধাজ্ঞা প্রদান করে বিতর্কের সূত্রপাত ঘটান। তন্মধ্যে শেখর কাপুরের এলিজাবেথ চলচ্চিত্রটির ছাড়পত্র দেননি। পরবর্তীতে সিনে ও টেলিভিশন আর্টিস্ট সংস্থার (সিনতা) কোষাধ্যক্ষ মনোনীত হন। এরপর এ সংস্থার অন্যতম কর্মকর্তা হিসেবে নির্বাচিত হন।


title: আশা পারেখ

text: ২০০২ সালে ফিল্মফেয়ার আজীবন সম্মাননা পুরস্কার লাভ করেন। অন্যান্য আজীবন সম্মাননা পুরস্কারের মধ্যে ২০০৪ সালে কলাকার পুরস্কার, ২০০৬ সালে আন্তর্জাতিক ভারতীয় চলচ্চিত্র একাডেমি পুরস্কার, ২০০৭ সালে পুনে আন্তর্জাতিক চলচ্চিত্র উৎসব পুরস্কার এবং ২০০৭ সালে নিউইয়র্কের লং আইল্যান্ডে নবম বার্ষিক বলিউড পুরস্কার লাভ অন্যতম। এছাড়াও, ভারতীয় চেম্বার্স অব কমার্স এন্ড ইন্ডাস্ট্রির (এফআইসিসিআই) কর্তৃক জীবন্ত কিংবদন্তী পুরস্কার লাভ করেছেন তিনি।


title: ট্রডল ইয়ুঙ্গে

text: গেরট্রড "ট্রডল" ইয়ুঙ্গে (পৈতৃক উপনামঃ হাম্পস্ ; জন্মঃ ১৬ই মার্চ ১৯২০ - ১০ই ফেব্রুয়ারী ২০০২) ছিলেন আডলফ হিটলারের সর্বশেষ ব্যাক্তিগত সচিব (প্রাইভেট সেক্রেটারি) যিনি ডিসেম্বর ১৯৪২ থেকে এপ্রিল ১৯৪৫ অব্দি হিটলারের অধীনে কাজ করেছিলেন। ১৯৪৫ সালের জুন মাসে তাকে গ্রেপ্তার ও কারারোধ করা হয় এবং কারাবাসের সময় তাকে উভয় সোভিয়েত (বর্তমান রাশিয়া) এবং মার্কিন সেনাবাহিনীর জিজ্ঞাসাবাদের সম্মুখীন হতে হয়। বৃদ্ধ বয়সে ট্রডল ইয়ুঙ্গে নাৎসিদের মূর্খতা এবং তাদের বর্বরতা নিয়ে দ্বিতীয় বিশ্বযুদ্ধকালীন সময়ে তাঁর স্মৃতিকথা প্রকাশ করার সিদ্ধান্ত নেন। কিন্ত নাৎসিদের উপর যথাযথ তদন্ত করার সুযোগ হাতছাড়া হওয়ার আক্ষেপ তাঁর মধ্যে রয়ে যায়। তাঁর স্মৃতিকথা উপর ভিত্তি করে বিভিন্ন চলচিত্র নির্মিত হয়েছিল যার মধ্যে ২০০৪ সালের জার্মান চলচিত্র ডের উন্টারগাং (বা ডাউনফল) ছিল অন্যতম।


title: ট্রডল ইয়ুঙ্গে

text: গেরট্রড "ট্রডল" হাম্পস্ জার্মানীর মিউনিখে জন্মগ্রহণ করেন। তাঁর পিতা ম্যাক্স হাম্পস্ ছিলেন ছিলেন জার্মানীর সংরক্ষিত সেনাবাহিনীর (রিজার্ভ আর্মি) অধস্তন অফিসার (ল্যাফট্যানেন্ট) এবং তাঁর মার নাম ছিল হিল্ডেগার্ড হাম্পস্ (পৈতৃক উপনামঃ জোটম্যান)। তাঁর ইঙ্গে নামের একটি ছোট বোন ছিল যার জন্ম হয়েছিলো ১৯২৩ সালে। ট্রডল হাম্পস্ কিশোরী বয়সে ব্যালে নৃত্যশিল্পী হতে চেয়েছিলেন।


title: ট্রডল ইয়ুঙ্গে

text: ট্রডল ইয়ুঙ্গে ডিসেম্বর ১৯৪২ সাল থেকে হিটলারের অধীনে তাঁর কর্মজীবন শুরু করেন। হিটলারের ব্যাক্তিগত সচিবদের মধ্যে ট্রডল ছিলেন সবচেয়ে কনিষ্ঠতম কর্মচারী।


title: ট্রডল ইয়ুঙ্গে

text: এক বিবৃতিতে ট্রডল বলেছিলেন, "সেই সময় আমার বয়স ছিল ২২ এবং রাজনীতি নিয়ে আমি কিছুই বুঝতাম না; বস্তুত রাজনীতি নিয়ে আমার কোন আগ্রহই ছিল না।" এছাড়া সেই সময়ে হিটলারের মত পৃথিবীর অন্যতম অপরাধীর প্রতি তাঁর অনুরক্তির জন্য ট্রডল ইয়ুঙ্গে অনুতপ্ত ছিলেন।


title: ট্রডল ইয়ুঙ্গে

text: ট্রডল আরো বলেন, "আমি এটা স্বীকার করি যে, আমি অ্যাডলফ হিটলার কর্তৃক বিমুগ্ধ ছিলাম। হিটলার একজন মনোরম নেতা এবং একজন পিতৃসুলভ বন্ধু ছিলেন। ইচ্ছাকৃতভাবেই সেই সময় আমি আমার বিবেকের সকল সতর্কবাণী এড়িয়ে চলেছি এবং সেই তিক্ত অবসান আসা পর্যন্ত আমি হিটলারের হয়ে কাজ করা উপভোগ করেছি।"


title: ট্রডল ইয়ুঙ্গে

text: হিটলারের পরামর্শে ১৯৪৩ সালের জুন মাসে ট্রডল ওয়াফেন-এস এস-এর (নাৎসি পার্টির সশস্ত্র শাখা) অফিসার হান্স হারম্যান ইয়ুঙ্গে (১৯১৪-১৯৪৪) সাথে বিবাহ বন্ধনে আবদ্ধ হন। কিন্তু পরের বছর অর্থাৎ ১৯৪৪ সালের অগাস্ট মাসে ফ্রান্সে যুদ্ধরত অবস্থায় ট্রডলের স্বামী হান্স শহীদ হন। হিটলারের হয়ে ট্রডল বার্লিন, বের্শটেসগাদেনের ব্যারঘোফে (বাভারিয়ায় অবস্থিত হিটলারের বাড়ি), পূর্ব-প্রুশিয়ার উলফ্‌শানজেতে এবং সর্বশেষ বার্লিনে হিটলারের বাঙ্কারে কাজ করেন।


title: ট্রডল ইয়ুঙ্গে

text: ১৯৪৫ সালে ট্রডল হিটলারের সাথে বার্লিনে ছিলেন। হিটলার তাঁর শেষ দিনগুলিতে বার্লিনে অবস্থানকালীন সময় তাঁর দুই সচিব ট্রডল ও গের্ডা ক্রিশ্চিয়ানের সাথে মধ্যাহ্ন ভোজে নিয়মিত অংশগ্রহণ করতেন। যুদ্ধ শেষ হওয়ার পর এক স্মৃতিচারণে ট্রডল বলেছিলেন, গের্ডা একবার হিটলারের কাছ থেকে জানতে চেয়েছিল তিনি বার্লিন ত্যাগ করবেন কি না কিন্ত প্রত্যুত্তরে হিটলার দৃঢ়তার সাথেই "না" বলেছিলেন। ট্রডল এবং গের্ডা উভয়ই তাদের স্মৃতিচারণে বলেন যে, হিটলার একবার কথোপকথনে এটা বলেছিলেন তার মৃতদেহ যেন কোন মূল্যেই সোভিয়েতদের হাতে গিয়ে না পড়ে। ট্রডল ইয়ুঙ্গে হিটলারের আত্মহত্যার দেড় দিন পূর্বে হিটলারের শেষ রাজনৈতিক ইচ্ছাপত্র (উইল) টাইপ করেছিলেন। ট্রডল তার লেখায় উল্লেখ করেছিলেন যে, এপ্রিলের ৩০ তারিখ তিনি যখন গোয়েবলসের সন্তানদের সাথে খেলছিলেন,  তখন "হঠাৎ করে একটি গুলির আওয়াজ শোনা যায়, যা এতো প্রবল, এতো নিকটস্থ ছিল যে আমরা সবাই নিস্তব্ধ হয়ে পড়েছিলাম। শব্দটির প্রতিধ্বনি প্রত্যেকটা রুমেই শোনা যাচ্ছিল। 'সেটা ছিল সরাসরি আঘাত' এটা বলেই গোয়েবলস কাঁদছিল। ফিউরার (হিটলার) এখন মৃত।"


title: ট্রডল ইয়ুঙ্গে

text: মে মাসের ১ তারিখ ট্রডল ইয়ুঙ্গে ওয়াফেন-এসএস-এর ব্রিগেডফিউরার উইলহ্যাম মঙ্কের নেতৃত্বে হিটলারের বাঙ্কার ত্যাগ করেন। তাদের সাথে আরো ছিলেন হিটলারের ব্যাক্তিগত পাইলট হান্স বাউর, ব্যাক্তিগত দেহরক্ষি হান্স রাটেনহিউবার, সচিব গের্ডা ক্রিশ্চিয়ান, সচিব এলস্ ক্রুগার, হিটলারের পথ্যব্যবস্থাবিদ্যাবিৎ (ডায়েটিশিয়ান) কন্সটানজে মাঞ্জিয়ার্লি এবং নাৎসি ডাক্তার এর্ন্সট্-গুন্থার শেঙ্ক। ট্রডল, গের্ডা এবং এলস্ ক্রুগার এল্ব নদী দিয়ে বার্লিন ত্যাগ করতে পারলেও গ্রুপের বাকি সদস্যরা পরবর্তী দিন অর্থাৎ মে মাসের ২ তারিখে সোভিয়েত সেনাবাহিনী (বর্তমান রাশিয়ান সেনাবাহিনী) কর্তৃক গ্রেপ্তার হয়। গ্রেপ্তারকৃতদের মধ্যে যারা হিটলারের বাঙ্কারে কাজ করতো, সোভিয়েত সেনাবাহিনী যুদ্ধ সমাপ্তির শেষ এক সপ্তাহে কি হয়েছিল তা জানার নিমিত্তে জিজ্ঞাসাবাদের জন্য তাদের গোয়েন্দা কার্যালয়ে প্রেরণ করে।


title: ট্রডল ইয়ুঙ্গে

text: যদিও ট্রডল এল্ব নদী পর্যন্ত পৌছেছিল কিন্তু সে পশ্চিমে মিত্রশক্তির এলাকায় পৌছাতে পারে নি এবং তাই তাকে বার্লিনে আবার ফিরে আসতে হয়েছিলো। এক মাস অতিবাহিত হওয়ার পর জুলাই ৯ তারিখে ট্রডল সোভিয়েত সেনাবাহিনীর প্রশাসনের দুইজন বেসামরিক কর্মকর্তা দ্বারা গ্রেপ্তার হন এবং গ্রেপ্তারের পর জিজ্ঞাসাবাদের জন্য ট্রডলকে বার্লিনে রাখা হয়। কারাগারে অবস্থানলীন সময় কারাগারের এক সোভিয়েত রক্ষিবাহিনী থেকে ট্রডল জানতে পারেন কিভাবে জার্মান সৈন্যরা রাশিয়ায় তার পরিবারের উপর অত্যাচার চালিয়েছিল এবং সেটা জানার পর ট্রডল উপলব্ধি করতে পেরেছিলেন যে, এতোদিন ধরে যুদ্ধের কারণ নিয়ে ট্রডল যা জানতেন তা আসলে ছিল নাৎসিদের অপপ্রচার যেটা নাৎসিরা জার্মানীর জনসাধারণকে এতোদিন ধরে শুনিয়ে এসেছিল এবং সোভিয়েতদের জার্মান আক্রমণের কারণ ছিল মূলত এতোদিন ধরে জার্মানরা রাশিয়ানদের যে অত্যাচার করে এসেছিল সে প্রতিক্রিয়ার ফলস্বরূপ।


title: ট্রডল ইয়ুঙ্গে

text: ট্রডলকে অনেকগুলো কারাগারে রাখা হয়েছিল যেখানে জিজ্ঞাসাবাদের সময় প্রায়শই তাকে হিটলারের পরিপার্শ্ব হিসেবে তার ভূমিকা কি এবং হিটলারের আত্মহত্যাকে ঘিরে অন্যান্য ঘটনাগুলো কি ছিল সে ব্যাপারে জিজ্ঞেস করা হতো। ১৯৪৫ সালে তাকে কারাবাস থেকে মুক্তি দেওয়া হলেও তার বিচরণ শুধু সোভিয়েত শাসিত বার্লিনেই সীমাবদ্ধ করে দেওয়া হয়। ১৯৪৬ সালে ইংরেজী নব-বর্ষের প্রাক্কালে ডিপথেরিয়া রোগে আক্রান্ত হলে ট্রডলকে জার্মানীর বৃটিশ শাসিত অঞ্চলের হাসপাতালে ভর্তি করানো হয় এবং সেখানে প্রায় দুই মাস তিনি চিকিৎসাধীন ছিলেন। হাসপাতালে থাকাকালীন ট্রডলের মা তার জন্য প্রয়োজনীয় কাগজপত্র জোগাড় করতে সক্ষম হন যা তাকে বৃটিশ শাসিত জার্মানী থেকে বাভারিয়ায় গমনের অনুমতি দেয়। তাই তিনি ১৯৪৬ সালের ২ ফেব্রুয়ারী বার্লিন থেকে যাত্রা শুরু করে সোভিয়েত শাসিত তৎকালীন পূর্ব-জার্মানী হয়ে বৃটিশ শাসিত এলাকা দিয়ে মার্কিন শাসিত জার্মানীর অঞ্চল বাভারিয়ায় চলে আসেন। মার্কিন শাসিত বাভারিয়ায় আসার পর জিজ্ঞাসাবাদের জন্য ট্রডল মার্কিনীদের অধীনে প্রায় ছ'মাস ছিলেন। পরে তাকে সেখান থেকে মুক্তি দেওয়া হয় এবং যুদ্ধপরবর্তী জার্মানীতে বসবাস করার তিনি অনুমতি পান।


title: ট্রডল ইয়ুঙ্গে

text: ট্রডল বিখ্যাত বৃটিশ ডক্যুমেন্টারী চলচিত্র দ্য ওয়ার্ল্ড এট ওয়ার-এর দুইটি এপিসোডে [নং: ১৬ "ইনসাইড দ্য রাইখ (১৯৪০-১৯৪৪)" এবং নং:২১ "নেমেসিস: জার্মানী (ফেব্রুয়ারী-মে ১৯৪৫)"] এবং মার্কিন সাহিত্যিক ও সাংবাদিক জেমস পি. ও'ডোনেলের ১৯৭৫ সালে প্রকাশিত বই দ্য বাঙ্কার-এর জন্য সাক্ষাতকার দেন। এছাড়া যুদ্ধপরবর্তী সময়ে ট্রডল জার্মানীতে বিভিন্ন সাচিবিক পেশায় কাজ করতেন এবং দীর্ঘ সময় তিনি কুইক নামের জার্মান ম্যাগাজিনে নির্বাহি সম্পাদকের দায়িত্বে নিয়োজিত ছিলেন। ট্রডল তার ছোট বোনের কাছে কিছুকাল অস্ট্রেলিয়াতেও বসবাস করেছিলেন এবং অস্ট্রেলিয়ায় পাকাপাকিভাবে থাকার জন্য তিনি আবেদনও জানিয়েছিলেন কিন্তু তার পূর্ব-নাৎসি ইতিহাস থাকায় তার আবেদনপত্র বাতিল করে দেওয়া হয়।


title: ট্রডল ইয়ুঙ্গে

text: ১৯৮৯ সালে, দ্বিতীয় বিশ্বযুদ্ধে ট্রডলের জীবন কাহিনী নিয়ে তার হস্তলিখিত কিছু কথা 'ভয়সেস ফ্রম দ্য বাঙ্কার' গ্রন্থে প্রকাশ করা হয়। সে বছর ট্রডল বিবিসি'র 'দ্য ফাটাল এট্রাকশ্যান অব আডলফ হিটলার' নামক ডক্যুমেন্টারী চলচিত্রে সাক্ষাৎকার দেন এবং সেখানে হিটলারের প্রতি সেই সময়ে তার গভীর অনুভূতির কারণ এবং হিটলারের বাঙ্কারে যুদ্ধের শেষ দিনগুলো নিয়ে তিনি সবিস্তারে আলোচনা করেন। পাশাপাশি ১৯৯১ সালে জুয়াইতাস ডয়েচেস ফের্নসেহেন নামের একটি জার্মান টিভি চ্যানেলে 'হিটলার'স হ্যানশম্যান' নামক একটি ধারাবাহিক ডক্যুমেন্টারী চলচিত্রে তিনি সাক্ষাৎকার প্রদান করেন। এছাড়াও ২০০২ সালে ট্রডল অস্ট্রিয়ান লেখিকা এবং সাংবাদিক মেলিসা মুলারের সাথে তাঁর স্মৃতিকথা আনটিল দ্য ফাইনাল আউয়ার প্রকাশ করেন যেখানে তিনি হিটলারের সাথে তার কাজ করার মূহুর্ত নিয়ে বর্ণনা করেছিলেন এবং এটি অধিকতর মিডিয়া কাভারেজও অর্জন করেছিলো। এছাড়া ২০০২ সালে তিনি নামের একটি অস্ট্রিয়ান প্রামাণ্যচিত্রেও সাক্ষাৎকার দিয়েছিলেন এটিও ব্যাপক দৃষ্টি আকর্ষণ করেছিলো।


title: ট্রডল ইয়ুঙ্গে

text: ট্রডল ইয়ুঙ্গে ২০০২ সালে ১০ই ফেব্রুয়ারী ৮১ বছর বয়সে ক্যান্সার রোগে মৃত্যুবরণ করেন। মৃত্যুর কিছুদিন পূর্বে তিনি বলেছিলেন, "যেহেতু আমি আমার (জীবনের) গল্পকে বিদায় করেছি, তাই এখন আমি আমার জীবনকেও বিদায় জানাতে পারি।" তাছাড়া ট্রডল ইয়ুঙ্গে আরো বেশি করে মানুষের দৃষ্টি আকর্ষণের কেন্দ্রবিন্দু হয়ে ওঠেছিলো, যখন হিটলারের সাথে তাঁর জীবনসম্পর্কিত কিছু অভিজ্ঞতা অস্কার মনোনীত জার্মান চলচিত্র ডের উন্টারগাং-এ অভিনয়ের মাধ্যমে ফুঁটিয়ে তোলা হয়েছিলো। উক্ত চলচিত্রের শুরু এবং শেষ হয়েছিল তাঁর উদ্ধৃতাংশ দিয়ে। চলচিত্রটির শেষে ট্রডল বলেছিলেন,


title: ট্রডল ইয়ুঙ্গে

text: নিম্নে উল্লেখিত অভিনেত্রীদের দ্বারা ট্রডল ইয়ুঙ্গে বিভিন্ন চলচিত্র এবং নাটকে চিত্রায়িত হয়েছেন।


title: জেমস ভিন্স

text: জেমস মাইকেল ভিন্স (; জন্ম: ১৪ মার্চ, ১৯৯১) পশ্চিম সাসেক্সের কাকফিল্ড এলাকায় জন্মগ্রহণকারী বিশিষ্ট ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। বর্তমানে হ্যাম্পশায়ার কাউন্টি ক্রিকেট ক্লাবে খেলছেন। দলে তিনি মূলতঃ ডানহাতি মাঝারি সারির ব্যাটসম্যান। এছাড়াও ডানহাতে মিডিয়াম পেস বোলিং করেন জেমস ভিন্স। ২০০১-২০০৭ সাল পর্যন্ত উইল্টশায়ারে অবস্থিত ওয়ারমিনস্টার বিদ্যালয়ে অধ্যয়ন করেন তিনি। এরপর কর্মজীবন গঠনকল্পে পেশাদার ক্রিকেটের দিকে ঝুঁকে পড়েন। এছাড়াও অত্যন্ত প্রতিশ্রুতিশীল ফুটবলার হিসেবে ১৬ বছর বয়সে ট্রোব্রিজ টাউন এফ.সি. দলে খেলার পর রিডিং একাডেমি দলে ৩ বছর খেলেন।


title: জেমস ভিন্স

text: হ্যাম্পশায়ার ক্রিকেট একাডেমি থেকে স্নাতক ডিগ্রি লাভ করেন। একাডেমির সতীর্থ স্নাতকধারী বেনি হাওয়েল, ক্রিস মর্গান, টম পার্সন্স এবং হামজা রিয়াজুদ্দিনের সাথে তিনিও ২০০৯ সালে এক বছর মেয়াদে ক্লাবটির সাথে চৃক্তিতে আবদ্ধ হন। ১১ জুন, ২০০৯ তারিখে নটিংহ্যামশায়ারের বিপক্ষে কাউন্টি চ্যাম্পিয়নশীপে অভিষেক ঘটে তার। সাম্প্রতিক ক্রীড়ানৈপুণ্যের প্রেক্ষিতে ইংল্যান্ড অনূর্ধ্ব-১৯ দলের সদস্য মনোনীত হন ও বাংলাদেশের বিপক্ষে টেস্ট সিরিজে অংশ নেন।


title: জেমস ভিন্স

text: হ্যাম্পশায়ারের পরামর্শক ও ইংল্যান্ডের সাবেক কোচ ডানকান ফ্লেচারের মতে, ভিন্স ইংল্যান্ডের সাবেক ব্যাটসম্যান মাইকেল ভনের আদলে গড়ে উঠেছেন।


title: জেমস ভিন্স

text: ২০০৯ মৌসুমে জন ক্রলি অবসর নিলে সকল স্তরের ক্রিকেটে হ্যাম্পশায়ারের নিয়মিত সদস্যরূপে প্রতিনিধিত্ব করতে থাকেন। ২০১০ সালে ফ্রেন্ডস প্রভিডেন্ট টি২০ প্রতিযোগিতায় শিরোপা বিজয়ী হ্যাম্পশায়ার দলের অন্যতম সদস্য ছিলেন তিনি। চূড়ান্ত খেলায় দলটি সমারসেটকে পরাজিত করে এ সাফল্য লাভ করে। প্রথম-শ্রেণীর কাউন্টি চ্যাম্পিয়নশীপে নিজস্ব প্রথম শতরান করেন ইয়র্কশায়ারের বিপক্ষে। খেলায় তিনি ১৮০ রান সংগ্রহ করেন। এ সময়ে জেমস অ্যাডামসের সাথে ২৭৮ রানের জুটি গড়েন যা প্রথম-শ্রেণীর ক্রিকেটে কাউন্টি দলটির চতুর্থ সর্বোচ্চ জুটিরূপে স্বীকৃত।


title: জেমস ভিন্স

text: ৮ মে, ২০১৫ তারিখে আয়ারল্যান্ডের বিপক্ষে তার একদিনের আন্তর্জাতিকে অভিষেক ঘটে। এরপর ২৬ নভেম্বর, ২০১৫ তারিখে পাকিস্তানের বিপক্ষে টুয়েন্টি২০ আন্তর্জাতিকে অভিষিক্ত হন তিনি। তিন খেলার ঐ সিরিজে অনবদ্য ভূমিকা রাখার প্রেক্ষিতে ম্যান অব দ্য সিরিজের পুরস্কার লাভ করেন। মে, ২০১৬ সালে সফরকারী শ্রীলঙ্কার বিপক্ষে টেস্ট সিরিজে অংশ নেয়ার জন্য তাকে দলের সদস্যরূপে অন্তর্ভুক্ত করা হয়। হেডিংলিতে অনুষ্ঠিত সিরিজের প্রথম টেস্টে তাকে ক্যাপ দেয়া হয়। কিন্তু প্রথম ইনিংসে তিনি মাত্র ৯ রান তুলেন। স্লিপে অবস্থান করে বেন স্টোকসের বলে চমৎকার ক্যাচ তালুবন্দী করেন।


title: পুণ্ডলিক

text: পুণ্ডলিক () বা পুণ্ডরীক হলেন হিন্দু দেবতা বিঠোবার কিংবদন্তিগুলির এক কেন্দ্রীয় চরিত্র। বিঠোবাকে একজন বৈষ্ণব দেবতা এবং বিষ্ণু বা কৃষ্ণের একটি রূপ মনে করা হয়। মনে করা হয়, পুণ্ডলিকই বিঠোবাকে পণ্ঢরপুরে নিয়ে আসেন। এখানেই বর্তমানে বিঠোবার প্রধান মন্দিরটি অবস্থিত। পুণ্ডলিককে বিঠোবা উপাসনা-কেন্দ্রিক বারকরী সম্প্রদায়ের ঐতিহাসিক প্রতিষ্ঠাতাও মনে করা হয়।


title: পুণ্ডলিক

text: পুণ্ডলিক ছিলেন প্রাচীনতম কুণ্ডলিনী যোগ অনুশীলনকারী। তিনি কুণ্ডলিনী যোগের একজন গুরুও ছিলেন। এই জন্য তাঁকে ‘কুণ্ডলিক’ নামেও অভিহিত করা হত। বহু বছর পরে কুণ্ডলিক পুন্ডলিক হন। তিনি কুণ্ডলিনী শক্তিকে বিঠোবা বা বিট্‌ঠলের মূর্তিতে প্রতীকায়িত করেন এবং বিট্‌ঠল তাঁর নামানুসারে পাণ্ডুরঙ্গ নামে পরিচিত হন। প্রকৃতপক্ষে পণ্ঢরপুরের বিট্‌ঠল বিষ্ণু বা কৃষ্ণের অবতার নন। তিনি কুণ্ডলিনী শক্তিরই প্রতীক। তবে আধ্যাত্মিক দৃষ্টিকোণ থেকে এই শক্তি সকলের মধ্যেই বিদ্যমান থাকে।


title: পুণ্ডলিক

text: যে ইঁটটির উপর বিঠোবা দাঁড়িয়ে থাকেন, সেটি হল কুণ্ডলিনীর শক্তির মূল চক্র বা মূলাধার চক্র। ধনুকের মতো বাঁকা দুটি হাত ইড়া ও পিঙ্গলা নাড়ি এবং কেন্দ্রীয় শরীরটি সুষুম্না বা ব্রহ্ম নাড়ির প্রতীক। দেবতার শরীরটি শক্তির প্রতীক এবং মূর্তির উপরস্থ লিঙ্গটি পুরুষ অর্থাৎ শিবের প্রতীক। ধ্যানের মাধ্যমে কুণ্ডলিনী শক্তির জাগরণ হলে তা সহস্রার চক্র নামে পরিচিত মস্তকোপরি স্থিত চক্রে পৌঁছায়।


title: পুণ্ডলিক

text: একাধিক রাজা ও অভিজাত পুরুষ ছিলেন পুণ্ডলিকের ভক্ত। তাঁরা পণ্ঢরপুরের বিখ্যাত বিট্‌ঠল মন্দিরটি নির্মাণ করেছিলেন। বহু বছর ধরে কুণ্ডলিনী যোগ অনুশীলনের কেন্দ্র এই মন্দিরটি বর্তমানে একটি পবিত্র তীর্থস্থানের মর্যাদা পায়। বহু ভক্ত ভক্তির সহজ পন্থা অবলম্বনে কুণ্ডলিনী শক্তিকে জাগ্রত করতে এখানে আসেন।


title: পুণ্ডলিক

text: সাধারণভাবে পুণ্ডলিককে একজন ঐতিহাসিক ব্যক্তিত্ব এবং বিঠোবা উপাসনা-কেন্দ্রিক বারকরী সম্প্রদায়ের প্রতিষ্ঠাতা মনে করা হয়। রামকৃষ্ণ গোপাল ভাণ্ডারকর পুণ্ডলিইককে বারকরী কাল্টের প্রতিষ্ঠাতা ও মারাঠা দেশে সেই কাল্টের প্রচারক মনে করেন। স্টিভেনসন (১৯৪৩) আরও বলেছেন যে, তিনি সম্ভবত জৈন বা বৌদ্ধ ছিলেন। কারণ, বারকরী সম্প্রদায়ে জৈন ও বৌদ্ধ নৈতিক আদর্শের একটি মিশ্রণ লক্ষিত হয় এবং বিঠোবাকে বিষ্ণুর বুদ্ধাবতার মনে করা হয়। ফ্রেজার, এডওয়ার্ডস ও পি. আর. ভাণ্ডারকর (১৯২২) বলেছেন যে পুন্ডলিক শিব ও বিষ্ণুর একীকরণের চেষ্টা করেছিলেন এবং তাঁর কাল্টের জন্ম হয়েছিল অধুনা ভারতের কর্ণাটক রাজ্যে। রাণাডে (১৯৩৩) মনে করেন যে, পুন্ডলিক ছিলেন একজন কন্নড় সন্ত এবং তিনি শুধু বারকরী সম্প্রদায়ের প্রতিষ্ঠাতাই ছিলেন না, বরং পণ্ঢরপুর মন্দিরের প্রথম প্রধান ভক্ত বা প্রথম প্রধান পুরোহিতও ছিলেন। উপাধ্যায়ও মনে করেন যে, তিনি উক্ত মন্দিরের প্রথম প্রধান পুরোহিত ছিলেন। তিনি পুন্ডলিকের কন্নড় দেশে জন্মগ্রহণের তত্ত্বটি অস্বীকার করেছেন। তুলপুলে স্বীকার করেছেন যে, পুন্ডলিক ছিলেন বারকরী সম্প্রদায়ের ঐতিহাসিক প্রতিষ্ঠাতা। তবে তিনি “সঠিক প্রমাণের অভাবে” পুন্ডলিকের কাল নির্ণয়ে অস্বীকার করেছেন। এম. এস. মাতের মতে, পুণ্ডলিকই হোয়সল রাজা বিষ্ণুবর্ধনকে প্রভাবিত করে পণ্ঢরপুরের বিষ্ণু মন্দিরটি নির্মাণ করান। সেই কারণে, তাঁকে খ্রিস্টীয় ১২শ শতাব্দীর প্রথম ভাগের ব্যক্তি হিসেবে ধরা যেতে পারে। ডেলেরি (১৯৬০) মনে করেন, পুণ্ডলিক ছিলেন একজন ধর্মগুরু। তিনি কর্ণাটকের হরিদাস সম্প্রদায়ের দ্বারা প্রভাবিত হয়েছিলেন। উল্লেখ্য, হরিদাস সম্প্রদায় বিঠোবা উপাসনায় প্রভূত পরিবর্তন এনেছিল। পুন্ডলিক শুধুমাত্র বারকরী সম্প্রদায়ের প্রতিষ্ঠাই করেননি, বরং প্রথম বিঠোবাকে বিষ্ণুর সঙ্গে যুক করেছিলেন। পুন্ডলিকের খ্যাতি এততাই বৃদ্ধি পেয়েছিল যে, পণ্ঢরপুরের নাম হয়েছিল ‘পুণ্ডরীকক্ষেত্র’।


title: পুণ্ডলিক

text: রিসিড (১৯৬৫), ধনবলবর (১৯৭২) ও ভডেভিল (১৯৭৪) প্রমুখ গবেষকেরা পুন্ডলিকের ঐতিহাসিকতা নিয়ে প্রশ্ন তুলেছেন এবং তাঁকে পৌরাণিক চরিত্র হিসেবেই চিহ্নিত করেছেন। শ্রীধরের "পাণ্ডুরঙ্গ মাহাত্ম্য" গ্রন্থটি আলোচনা করতে গিয়ে (এই নিবন্ধের ‘কিংবদন্তি’ অংশ দ্রষ্টব্য), রিসিড বলেছেন যে, পুণ্ডলিকের কিংবদন্তিটি পৌরাণিক কিংবদন্তির সূত্রেই প্রচলিত হয়। ধনপলবর এই সম্ভাবনার বিষয়ে দৃঢ় সম্মতি জানান। ভডেভিল পণ্ঢরপুরের পুণ্ডলিকের কিংবদন্তিটির সঙ্গে হিন্দু মহাকাব্য মহাভারতের বিষ্ণুভক্ত পুণ্ডরীকের কিংবদন্তির নিকট সাদৃশ্য খুঁজে পেয়েছেন। ধর্মীয় ইতিহাসবিদ তথা "শ্রীবিট্‌ঠল: এক মহাসমন্বয়" গ্রন্থের জন্য সাহিত্য অকাদেমি পুরস্কার বিজয়ী আর. সি. ধেরে বলেছেন, বিঠোবে বিষ্ণু হিসেবে চিহ্নিত করার ফলে শৈব পুণ্ডরীক মন্দিরটি ভক্ত পুন্ডলিকের বৈষ্ণব মন্দিরে পরিণত হয়। এই তত্ত্বের প্রধান যুক্তিটি হল পুন্ডলিকের স্মারক মন্দিরটি বৈষ্ণব মন্দির নয়, বরং একটি শৈব মন্দির। কারণ, সেখানে শিবের প্রতীক একটি শিবলিঙ্গ আছে।


title: পুণ্ডলিক

text: যে ধর্মগ্রন্থগুলিতে পুন্ডলিক ও বিঠোবার কিংবদন্তিটি পাওয়া যায়, সেটিকে বারকরী প্রথা, ব্রাহ্মণ প্রথা এবং রিসিডের ভাষায় একটি ‘তৃতীয় প্রথা’র অন্তর্ভুক্ত করা যায়। তৃতীয় প্রথায় বারকরী ও ব্রাহ্মণ উভয় প্রথারই উপাদান বিদ্যমান। বারকরী ধর্মগ্রন্থগুলি মারাঠি ভাষায় রচিত, ব্রাহ্মণ ধর্মগ্রন্থগুলি সংস্কৃতে এবং ‘তৃতীয় ধারা’র ধর্মগ্রন্থগুলি ব্রাহ্মণেরা মারাঠি ভাষায় রচনা করেছিলেন।


title: পুণ্ডলিক

text: বারকরী রচনাগুলির মধ্যে উল্লেখযোগ্য মহীপতির"ভক্তলীলামৃত" ও "ভক্তবিজয়", বহিনাবাইয়ের"পুণ্ডলিক-মাহাত্ম্য" এবং নামদেব রচিত একটি দীর্ঘ ‘অভঙ্গ’। এই সকল রচনায় পুণ্ডলিকের কিংবদন্তিটি বর্ণিত হয়েছে। ব্রাহ্মণ্য রচনাগুলির মধ্যে উল্লেখযোগ্য স্কন্দপুরাণ থেকে গৃহীত "পাণ্ডুরঙ্গ-মাহাত্ম্য" (৯০০টি শ্লোকে), পদ্মপুরাণ থেকে গৃহীত "পাণ্ডুরঙ্গ-মাহাত্ম্য" (১,২০০টি শ্লোকে), "পদ্মপুরাণ থেকে গৃহীত "ভীমা-মাহাত্ম্য" এবং বিষ্ণুপুরাণ থেকে গৃহীত "পাণ্ডুরঙ্গ-মাহাত্ম্য"। ‘তৃতীয় ধারা’য় দুটি রচনা পাওয়া যায়। এদুটি হল ব্রাহ্মণ শ্রীধর রচিত "পাণ্ডুরঙ্গ-মাহাত্ম্য" (৭৫০টি শ্লোকে) এবং প্রহ্লাদ মহারাজ রচিত "পাণ্ডুরঙ্গ-মাহাত্ম্য" (১৮১টি শ্লোকে)।


title: পুণ্ডলিক

text: পুণ্ডলিক কিংবদন্তির তিনটি পাঠ পাওয়া যায়। দুটি কিংবদন্তি স্কন্দপুরাণের পুথিগত পাঠান্তরের সঙ্গে যুক্ত (১। ৩৪-৬৭)। প্রথম কিংবদন্তি অনুসারে, সন্ন্যাসী পুণ্ডরীক (পুন্ডলিক) হলেন হিন্দু দেবতা বিষ্ণুর ভক্ত এবং তিনি নিজের পিতামাতার সেবায় জীবন উৎসর্গ করেছিলেন। বিষ্ণুর এক রূপ গোপাল-কৃষ্ণ রাখাল বালকের বেশে তাঁর পোষ্য গোরুর পালের সঙ্গে গোবর্ধন পর্বত থেকে পুণ্ডরীকের সঙ্গে দেখা করতে নেমে আসেন। কৃষ্ণ ছিলেন দিগম্বর বা নগ্ন। তাঁকে কানে ছিল ‘মকরকুণ্ডল’ এবং বুকে ছিল ‘শ্রীবৎস’ চিহ্ন (উপরে আলোচিত) তাঁর মাথায় ছিল ময়ূরপুচ্ছের উষ্ণীষ। তিনি কোমরে হাত দিয়ে তাঁর গোরু চরানোর দণ্ডটি দুটি উরুর ফাঁকে রেখে দাঁড়িয়ে ছিলেন। পুণ্ডরীক কৃষ্ণকে সেই রূপেই ভীমা নদীর তীরে অবস্থান করতে বলেন। তাঁর বিশ্বাস ছিল, কৃষ্ণের উপস্থিত সেই স্থানটিকে একটি ‘তীর্থ’ ও ‘’ক্ষেত্রে’ পরিণত করবে। এই স্থানটিকে অধুনা পণ্ঢরপুর হিসেবে চিহ্নিত করা হয়। পণ্ঢরপুর ভীমা নদীর তীরে অবস্থিত। কৃষ্ণের বর্ণিত বৈশিষ্ট্যগুলি পণ্ঢরপুরের বিঠোবার অনুরূপ।


title: পুণ্ডলিক

text: দ্বিতীয় কিংবদন্তি অনুসারে, কৃষ্ণ পুন্ডলিকের সামনে পঞ্চবর্ষীয় গোপালের বেশে উপস্থিত হন। এই কিংবদন্তিটি উভয় পুরাণের পাণ্ডুলিপিতে, প্রহ্লাদ মহারা, ও সন্তকবিদের (বিশেষত তুকারামের) রচনায় পাওয়া যায়। পুন্ডলিকের তৃতীয় কিংবদন্তিটি শ্রীধরের রচনায় এবং পদ্মপুরাণের একটি পাঠান্তরে পাওয়া যায়। পুন্ডলিক ছিলেন এক ব্রাহ্মণ। তিনি তাঁর স্ত্রীকে খুব ভালবাসতেন। স্ত্রীর প্রতি তাঁর ভালবাসা এতটাই বেশি ছিল যে, তিনি তাঁর বৃদ্ধ পিতামাতাকে উপেক্ষা করতেন। পরবর্তীকালে কুক্কুট ঋষির সঙ্গে তাঁর দেখা হয়। পুন্ডলিকের জীবনে পরিবর্তন আসে। তিনি নিজের পিতামাতার সেবায় জীবন উৎসর্গ করেন। এদিকে কৃষ্ণের গোপী প্রেমিকা রাধা কৃষ্ণের রাজ্য দ্বারকায় আসেন এবং কৃষ্ণের কোলে বসেন। রাধা কৃষ্ণের প্রধানা মহিষী রুক্মিণীকে সম্মান প্রদর্শন করেন না। কৃষ্ণও রাধার আচরণে দোষাবহ কিছু দেখেন না। বিরক্ত হয়ে রুক্মিণী কৃষ্ণকে পরিত্যাগ করে পণ্ঢরপুরের কাছে দণ্ডীবনে চলে আসেন। রুক্মিণীর বিরহে দুঃখিত কৃষ্ণ তাঁর মহিষীকে খুঁজতে খুঁজতে শেষে তাঁকে দণ্ডীবনে পুন্ডলিকের বাড়ির কাছে খুঁজে পান। কিছু মিষ্ট বাক্যালাপের পর রুক্মিণী শান্ত হন। এরপর কৃষ্ণ পুন্ডলিকের কাছে আসেন। তিনি দেখেন পুন্ডলিক নিজের পিতামাতার সেবা করছেন। কৃষ্ণ বিশ্রাম করবেন বলে পুন্ডলিক একটি ইঁট বাইরে ছুঁড়ে দেন। কৃষ্ণ ইঁটটির উপর দাঁড়িয়ে পুন্ডলিকের জন্য অপেক্ষা করতে থাকেন। পিতামাতার সেবা শেষ করে পুন্ডলিক কৃষ্ণকে অনুরোধ করেন বিঠোবার মূর্তিতে সেই ইঁটের উপরেই অবস্থান করতে এবং রুক্মিণীকে অনুরোধ করেন রাখুমাইয়ের মূর্তিতে তাঁর পাশে অবস্থান করতে এবং চিরকাল ভক্তদের আশীর্বাদ করতে।


title: এইচ এইচ রক্ত গ্রুপ

text: এইচ/এইচ রক্ত গ্রুপ যা Oh এবং বোম্বে গ্রুপ নামেও পরিচিত, একটি দুষ্প্রাপ্য রক্তের গ্রুপে। রক্তের এই প্রকারটি সর্বপ্রথম ভারতের বোম্বে নগরীতে, যা এখন মুম্বাই নামে পরিচিত, ১৯৫২ সালে ডাক্তার ওয়াই জি ভেন্ডে আবিষ্কার করেন। সেজন্য রক্তের গ্রুপটি সাধারণভাবে বোম্বে গ্রুপ নামে পরিচিত। এই পর্যন্ত বাংলাদেশে একজন ব্যক্তির শরীরে বোম্বে গ্রুপের রক্তের সন্ধান পাওয়া গেছে।


title: এইচ এইচ রক্ত গ্রুপ

text: এটি একটি বিরল টাইপ রক্ত গ্রুপ। প্রতি দশ লাখ লোকের মধ্যে ৪ জনের এইচ এইচ রক্ত গ্রুপ পাওয়া যায়। মুম্বাই শহরে এই গ্রুপের রক্তের প্রাপ্তির হার ০.১% অর্থ্যাৎ প্রতি ১০ হাজারে এক জন। কোন ব্লাড ব্যাংক এই গ্রুপের রক্ত সংরক্ষণ করে না তাই জরুরী ভিত্তিতে এই রক্ত সংগ্রহ করা সম্ভব হয় না।


title: এইচ এইচ রক্ত গ্রুপ

text: বাংলাদেশের নাগরিক মোহাম্মাদ নাসিম সড়ক দুর্ঘটনায় আহত হলে জানা যায় তার রক্তের গ্রুপ এইচ/এইচ। মুম্বাই বসবাসরত চার ভারতীয় নাগরিক স্বপ্না সাওয়ান্ত, কৃষ্ণানন্দ কোরি, মেহুল ভেলেকার এবং প্রবীন সিন্ধে কামরুজ্জামানের জন্য রক্ত দেন।


title: অক্ষীয় অয়নচলন

text: জ্যোতির্বিজ্ঞানে অক্ষীয় অয়নচলন হচ্ছে কোনো জ্যোতির্বস্তুর আবর্তনশীল অক্ষকে ঘিরে অভিকর্ষ-প্রভাবিত মন্থর ও অবিরল দোলিত চলন বা স্থান-পরিবর্তন ।


title: অক্ষীয় অয়নচলন

text: "অক্ষীয় অয়নচলন" বলতে সুনির্দিষ্টভাবে পৃথিবীর আবর্তন-অক্ষের অবিরল দোলিত চলনকেই বুঝায় যা , হেলেদুলে-ঘূর্ণায়মান একটি লাটিমের মতো , প্রায় ২৬,০০০ বছরব্যাপী এক চক্রে শীর্ষ-মিলিত এক জোড়া কোণ তৈরী করে ।


title: অক্ষীয় অয়নচলন

text: সাধারণত অয়নচলন বলতে চলনগতির এ মুখ্যাংশকেই বুঝায় ; কারণ পৃথিবীর অক্ষের সমরেখনে অন্যান্য পরিবর্তন , যেমন : অক্ষচলন ও মেরুচলন , মাত্রায় ক্ষীণ ।


title: অক্ষীয় অয়নচলন

text: পরিবর্তনীয় মেরুতারা হলো অয়নচলনের ক্রম । বর্তমানে মেরু থেকে ১ অংশ (degee) দূরে থেকেও প্রায় ২.১ ঔজ্জ্বল্য নিয়ে উত্তরাকাশের ধ্রুবতারা (Polaris) খগোলকীয় উত্তর মেরুকে বেশ সুস্পষ্টভাবেই চিহ্নিত করছে ।


title: সৌরভ গুরজার

text: ২০১১ সালের ডিসেম্বর মাসে তিনি টোটাল নন্‌স্টপ অ্যাকশন রেস্লিং (টিএনএ)-এর ইন্ডিয়া প্রজেক্টএর রিং কা কিংগ এ অংশগ্রহণ করেন, যেখানে তিনি ডেড্‌লি ডাঙ্গা নাম প্রতিপালন করেন।


title: ১৯৯৯ সালের বাংলাদেশী চলচ্চিত্রের তালিকা

text: ১৯৯৯ সালে বাংলাদেশে মুক্তিপ্রাপ্ত চলচ্চিত্রের তালিকা।


title: ২০০০ সালের বাংলাদেশী চলচ্চিত্রের তালিকা

text: ২০০০ সালে বাংলাদেশে মুক্তিপ্রাপ্ত চলচ্চিত্রের তালিকা।


title: দন্তাল যোনি

text: দন্তাল যোনি বা দন্তিল যোনি একটি লোককাহিনী যেখানে মনেকরা হয় যে নারী যোনিপথ দাঁতযুক্ত হতে পারে, এবং কোন পুরুষ দন্তাল যোনিযুক্ত নারীর সাথে সহবাস করলে সেই পুরুষ তাঁর লিঙ্গে আঘাত পেতে পারে অথবা তাঁর পুরুষত্বও নষ্ট হতে পারে।


title: দন্তাল যোনি

text: এধরনের লোককাহিনী সাধারণত মানুষকে সতর্কীকরণের জন্য বর্ণনা করা হয়ে থাকে। এধরণের লোককথার দ্বারা সাধারণ মানুষকে কোনও অজানা নারীর সাথে সহবাস অথবা ধর্ষণ করা থেকে বিরত থাকার নির্দেশ দেওয়া হয়।


title: ডোমার সরকারি কলেজ

text: ডোমার সরকারি কলেজ বাংলাদেশের নীলফামারী জেলার ডোমার উপজেলায় অবস্থিত একটি ঐতিহ্যবাহী শিক্ষা প্রতিষ্ঠান। কলেজটি ডোমার শহরের পশ্চিম পার্শ্বে মনোরম পরিবেশে অবস্থিত। এ কলেজটির মোট আয়তন ২৪.২৫ একর। কলেজটিতে বর্তমানে দিনাজপুর শিক্ষাবোর্ড ও জাতীয় বিশ্ববিদ্যালয়ের অধীনে উচ্চ মাধ্যমিক, স্নাতক ও স্নাকোত্তর পর্যায়ে শিক্ষা প্রদান করা হয়।


title: ডোমার সরকারি কলেজ

text: কলেজটিতে উচ্চ মাধ্যমিক, স্নাতক (সম্মান), স্নাতক (পাস) শ্রেণীতে শিক্ষা প্রদান করে।নীলফামারী সরকারি কলেজে বিভিন্ন রাজনৈতিক সামাজিক সংগঠন তাদের কার্যক্রম পরিচালনা করে।


title: সেরেন ওয়াটার্স

text: সেরেন রবার্ট ওয়াটার্স (জন্ম ১১ এপ্রিল ১৯৯০) একজন কেনীয় ক্রিকেটার। তিনি সারে কাউন্টির হয়ে খেলে থাকেন।


title: বাংলাদেশের বন্দরের তালিকা

text: বাংলাদেশ একটি নদীমাতৃক দেশ। এখানে সুদূর অতীতকাল থেকেই নদীপথে পণ্য ও যাত্রী পরিবহন ব্যবস্থা রয়েছে। এছাড়া দেশের সমুদ্র উপকূলে গড়ে উঠেছে বৃহৎ সমুদ্র বন্দর।


title: আশুগঞ্জ বন্দর

text: আশুগঞ্জ বন্দর বাংলাদেশের ব্রাহ্মণবাড়িয়া জেলার আশুগঞ্জ শহরে মেঘনা নদীর তীরে গড়ে উঠেছে। এই বন্দরটি ভারত ও বাংলাদেশের "নৌ-ট্রানজিট চুক্তি"-র অধীনে পূর্ব ভারত থেকে আসা মাল খালাস করে উত্তর পূর্ব ভারত পৌঁছে দেবার জন্য আখাউরা সীমান্ত দিয়ে। বন্দরটির জলের গভীরতা ৪ মিটার ও বর্ষার সময় গভীরতা বাড়ে।


title: আশুগঞ্জ বন্দর

text: ২০০৯ সালে আশুগঞ্জ বন্দরকে আধুনিক ও পূর্ণাঙ্গ বন্দরের উদ্যোগ গ্রহণ করে। একে আন্তর্জাতিক মানের অভ্যন্তরীণ কনটেইনার টার্মিনাল (আইসিটি) স্থাপনের পরিকল্পনা নেওয়া হয়। এ লক্ষ্যে ২০১০-এর জানুয়ারি মাসে একনেকের বৈঠকে আশুগঞ্জ বন্দর উন্নয়নে প্রায় ২৪৫ কোটি টাকার একটি প্রকল্প অনুমোদন করা হয়। ভারতীয় ঋণের টাকায় (এলওসি) এ বন্দর আধুনিকায়নের কথা ছিল। কিন্তু এখন পর্যন্ত এ ঋণ সহায়তা পাওয়া যায়নি। জানা গেছে, শুরুর দিকে এ প্রকল্প বাস্তবায়নের জন্য যে টাকা প্রাক্কলন করা হয়েছিল, তা এখন বেড়ে প্রায় দ্বিগুণ হয়েছে। বাড়তি অর্থ কোথা থেকে আসবে, সে বিষয়ে নৌ মন্ত্রণালয় এখনও পরিষ্কার করে কিছু বলেনি।বন্দরটিতে একটি জেটি রয়েছে যা নদীতে চলাচলকারি ছোট জাহাজ বা নৌকার ক্ষেত্রে উপযোগি হলেও সমুদ্রগামি বড় জাহাজ গুলির ক্ষেত্রে উপযুক্ত নয়।ফলে বন্দরটি মাল খালাসে সমস্যার সমুখিন হয়েছে।এছাড়া এখানে জলের গভিরতা কম।এই সমস্য সমাধানে বন্দরটিতে নতুন জেটি ও নদীর ড্রেজিং করার কথা চলছে।


title: যমুনামুখ বিধানসভা কেন্দ্র

text: যমুনামুখ (বিধানসভা সমষ্টি বা কেন্দ্র) উত্তর-পূর্ব ভারতের  আসাম রাজ্যের ১২৬ টি বিধানসভার অন্যতম। এছাড়াও যমুনামুখ নগাঁও লোকসভা সমষ্টির একটি অংশ।


title: জ্যাক বল

text: জ্যাকব টিমোথি জ্যাক বল (; জন্ম: ১৪ মার্চ, ১৯৯১) নটিংহ্যামশায়ারের ম্যান্সফিল্ডে জন্মগ্রহণকারী বিশিষ্ট ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে খেলে থাকেন। পাশাপাশি ডানহাতে মিডিয়াম পেস বোলিংয়েও পারদর্শী জ্যাক বল। মার্কেট ওয়ারসপে অবস্থিত মেডেন স্কুলে পড়াশোনা করেছেন। তার কাকা ব্রুস ফ্রেঞ্চ ইংল্যান্ডের পক্ষে টেস্ট ক্রিকেটে প্রতিনিধিত্ব করেছেন।


title: জ্যাক বল

text: জুলাই, ২০১০ সালে অনূর্ধ্ব-১৯ দলের পক্ষে অভিষেক ঘটে তার। সফরকারী শ্রীলঙ্কা অনূর্ধ্ব-১৯ দলের বিপক্ষে নর্দাম্পটনের কাউন্টি গ্রাউন্ড ও স্কারবোরার নর্থ মেরিন রোড গ্রাউন্ডে অনুষ্ঠিত দুই যুব টেস্টে অংশ নেন তিনি। এছাড়াও যুবদের একমাত্র ওডিআই ও যুবদের টুয়েন্টি২০ আন্তর্জাতিকে অংশ নেন।


title: জ্যাক বল

text: নটিংহ্যামশায়ারের পক্ষে ২০০৯ সালে প্রো৪০ প্রতিযোগিতায় সাসেক্সের বিপক্ষে লিস্ট এ ক্রিকেটে অভিষেক ঘটে তার। ঐ মৌসুমে একমাত্র খেলায় অংশ নিলেও ওয়েস্ট ইন্ডিজের ডোয়াইন স্মিথের হ্যাট্রিকে নিজেকে জড়িয়ে ফেলেন। ২০১০ মৌসুমে ক্লাইডেসডেল ব্যাংক ৪০ প্রতিযোগিতায় লিচেস্টারশায়ারের বিপক্ষে অংশ নেন যা তার ঐ মৌসুমের একমাত্র খেলা ছিল। ২০১১ মৌসুমে চ্যাম্পিয়ন কাউন্টি খেলায় মেরিলেবোন ক্রিকেট ক্লাবের বিপক্ষে আবুধাবির শেখ জায়েদ ক্রিকেট স্টেডিয়ামে প্রথম-শ্রেণীর ক্রিকেটে অভিষেক ঘটে তার। খেলায় পাঁচ ওভার বোলিং করেও তিনি কোন উইকেট পাননি। এছাড়াও, নটিংহ্যামশায়ারের প্রথম ইনিংসে ৪ রান করে হামিদ হাসানের বলে আউট হন তিনি। দ্বিতীয় ইনিংসে ১৬ ওভারে ৩/৭২ লাভসহ অপরাজিত শূন্য রান করেন। ঐ খেলায় ১৭৪ রানে পরাজিত হয়েছিল তার দল।


title: জ্যাক বল

text: ঐ মৌসুমে তার একমাত্র প্রথম-শ্রেণীর খেলায় অংশ নিলেও পরবর্তীতে কাউন্টি দলের পক্ষে লিস্ট এ ক্রিকেটের আরও পাঁচ খেলায় অংশ নিয়েছিলেন। অদ্যাবধি ঐ খেলাগুলোয় তিনি ৬ উইকেট সংগ্রহ করেছেন, যার বোলিং গড় ৪২.৩৩ ও সেরা বোলিং পরিসংখ্যান ৩/৩২। এছাড়াও, ব্যাট হাতে ৪১ রান করেছেন ২০.৫০ গড়ে। তন্মধ্যে সর্বোচ্চ সংগ্রহ ছিল অপরাজিত ১৯। এছাড়াও, ২০১১ সালে ওল্ড ট্রাফোর্ডে অনুষ্ঠিত ফ্রেন্ডস প্রভিডেন্ট টি২০ প্রতিযোগিতায় ল্যাঙ্কাশায়ারের বিপক্ষে একমাত্র টুয়েন্টি২০ খেলায় অংশ নিয়েছেন তিনি।


title: জ্যাক বল

text: মে, ২০১৬ সালে প্রথমবারের মতো ইংল্যান্ড দলে খেলার জন্য মনোনীত হন। হেডিংলিতে অনুষ্ঠিত সফরকারী শ্রীলঙ্কার বিপক্ষে উদ্বোধনী টেস্টে অংশ নেন।


title: সৈরাট

text: সৈরাট (; সৈরাট ) ২৯ এপ্রিল ২০১৬ সালে মুক্তিপ্রাপ্ত একটি মারাঠি ভাষার রোমান্টিক চলচ্চিত্র। নাগরাজ পোপাতরাও মাঞ্জুলে পরিচালিত সৈরাটের প্রধান দুই চরিত্রে অভিনয় করেছেন রিঙ্কু রাজগুরু ও আকাশ তোসার। ছবিটি মারাঠি ছায়াছবির ইতিহাসে সর্বোচ্চ আয়ের রেকর্ড ভেঙে ফেলেছে। এটি প্রথম মারাঠি সিনেমা যা ১০০ কোটির ক্লাবে প্রবেশ করেছে। মাত্র ৪ কোটি বাজেটের সিনেমাটি ১১০ কোটি টাকা আয় করেছে। এই সিনেমাটি ১০০ দিনের বেশি সময় ধরে মহারাষ্ট্রের বিভিন্ন সিনেমা হলে প্রদর্শিত হয়।


title: সৈরাট

text: এই সিনেমাটি ভারত ( কলকাতা ) - বাংলাদেশ যৌথ প্রযোজনায় বাংলা ভাষাতে "নূর জাহান" নামে পুনঃনির্মাণ করা হচ্ছে এবং পরিচালনায় থাকছে অভিমূন্য মুখার্জী।


title: সৈরাট

text: সিনেমাটি কন্নড় ভাষায় মানাসু মাল্লাগী  পুনঃনির্মিত হয়েছে এবং নায়িকা হিসাবে সিনেমাটিতে সৈরাটের নায়িকা রিঙ্কু রাজগুরু ছিলেন। এই সিনেমাটি কয়েকটি ভাষায় যেমন : তামিল, তেলেগু, পাঞ্জাবী ও হিন্দীতে পুনঃনির্মিত হবে।


title: সৈরাট

text: উঁচু ও নিন্ম বর্ণের তরুণী-তরুণের প্রেম নিয়ে আবর্তিত হয়েছে সৈরাটের গল্প। প্রেমের কথা প্রকাশ হয়ে পড়লে নানান সামাজিক চাপের মুখে পড়ে তারা। এক পর্যায়ে তাদের শহর ত্যাগ করতে হয়।সৈরাট ছবির সঙ্গীত পরিচালনায় এই প্রথম হলিউডের সনি স্কোরিং স্টেজে কোনও ভারতীয় ছবির সঙ্গীত রেকর্ড করা হয়েছে। সঙ্গীত পরিচালক জুটি অজয়-অতুল কাজ করেছেন এই চলচ্চিত্রে।


title: সৈরাট

text: ৬৬তম বার্লিন আন্তর্জাতিক চলচ্চিত্র উৎসবে সৈরাট জেনারেশান ১৪প্লাস সেকশানে প্রদর্শিত হয়। এছাড়াও জাতীয় চলচ্চিত্র পুরস্কারে বিশেষ জুরি পুরস্কার পান অভিনেত্রী রিঙ্কু রাজগুরু।


title: সৈরাট

text:
__নির্ঘণ্ট__
__নতুন_অনুচ্ছেদের_সংযোগ__


title: জিমি কামান্দে

text: জেমস কাবাঠা কামান্দে (যিনি জিমি কামান্দে হিসেবে পরিচিত) (জন্ম ডিসেম্বর ১২, ১৯৭৮) একজন কেনীয় ক্রিকেটার। তিনি একজন ডান হাতি ব্যাটসম্যান এবং অফ-স্পিন বোলার। মূলত একটি ফাস্ট-মিডিয়াম বোলার, কামান্দে ২০০৪ সালে একজন স্পিনার বোলার হিসেবেও আত্মপ্রকাশ করেন।


title: জিমি কামান্দে

text: কামান্দে ইংল্যান্ডে ১৯৯৯ সালের বিশ্বকাপে কেনিয়ার হয়ে তার একদিনের আন্তর্জাতিক খেলায় অভিষেক ঘটান।


title: রূপনারায়ণ নদ

text: রূপনারায়ণ নদী হল দ্বারকেশ্বর নদ ও শিলাই নদীর মিলিত প্রবাহ। দ্বারকেশ্বর নদ পুরুলিয়ার ছোটনাগপুর মালভূমি থেকে উৎপন্ন হয়ে বাঁকুড়া জেলার মধ্য দিয়ে প্রবাহিত হয়ে পশ্চিম মেদিনীপুর জেলার ঘাটাল শহরের কাছে শিলাই নদীর সঙ্গে মিলিত হয়ে রূপনারায়ণ নদীর জন্ম হয়; এরপর কিছুপথ প্রবাহিত হয়ে তা পুরনো দামোদর নদ বা মুণ্ডেশ্বরী নদীর সঙ্গে মিলিত হয়। এই মিলিত স্রোত এরপর হুগলি নদীতে এসে পড়ে। নদীটির মোট দৈর্ঘ্য প্রায় ৮০ কিলোমিটার। নদীটি ইলিশ মাছের জন্য বিখ্যাত। এছাড়া এই নদীর তীরেই স্থাপিত হয়েছে কোলাঘাট তাপবিদ্যুৎ কেন্দ্র। নদীটি বর্ষার সময় বন্যার সৃষ্টি করে। তাই নদীটিতে কিছু স্থানে নদী বাঁধ গড়া হয়েছে। নদীটিকে কেন্দ্র করে জলপথে পণ্য পরিবহনের কথা ভাবছে কেন্দ্র সরকার। নদীটি বর্তমানে নাব্যতা সংকট, দূষন ও লবনাক্ত জলের সমস্যায় জর্জরিত।


title: সেন্টার ফর ইন্টারনেট অ্যান্ড সোসাইটি

text: দ্য সেন্টার ফর ইন্টারনেট অ্যান্ড সোসাইটি (সিআইএস) () হল একটি বেঙ্গালুরু-ভিত্তিক সংগঠন যেটি মূলত বহুনিয়মানুবতী গবেষণা ও অ্যাডভোকেসি কে নিয়ে কাজ করে। ইন্টারনেট ও সমাজের ক্ষেত্রে সিআইএস সাধারণত "ডিজিটাল বহুত্ববাদ", "জনগণের জবাবদিহিতা" (বা "পাব্লিক অ্যাকাউন্টিবিলিটি") এবং শিক্ষা-সংক্রান্ত অনুশীলনের উপর কাজ করে থাকে।


title: সেন্টার ফর ইন্টারনেট অ্যান্ড সোসাইটি

text: উইকিমিডিয়া ফাউন্ডেশন সিআইএসকে ইংরেজি তথা ভারতীয় উপমহাদেশের বিভিন্ন ভাষায় উইকিপিডিয়া সহ উইকিমিডিয়ার অন্যান্য প্রকল্পগুলির ও বিভীন্ন ভারতীয় ভাষায় "বিনামূল্যে জ্ঞান"-এর উন্নয়ন ও প্রচারের জন্য একটি প্রকল্প মঞ্জুর করে। ফাউন্ডেশনের অনুদানটি ভারতে উইকিমিডিয়ার বিনামূল্যে জ্ঞান বিতরণ প্রকল্পে ব্যাপকতর সহায়তার লক্ষ্যে করা হয়। দুই বছরের এই প্রকল্পের প্রথম বছরের জন্য অনুদান পরিমাণ ১,১০,০০,০০০ টাকা (২০০,০০০ মার্কিন ডলার) ছিল।


title: সেন্টার ফর ইন্টারনেট অ্যান্ড সোসাইটি

text: ১৮ই থেকে ২০শে ডিসেম্বর, ২০১৪-এ তিরুবনন্তপুরম, কেরলায় অনুষ্ঠিত পঞ্চম আন্তর্জাতিক মুক্ত সফটওয়্যার সম্মেলন স্বতন্ত্র ২০১৪-এ সিআইএস অংশগ্রহন ও সমর্থন করে।


title: হেরা পঞ্চমী

text: হেরা পঞ্চমী হল ভারতের ওড়িশা রাজ্যের অন্তর্গত পুরী শহরের জগন্নাথ মন্দিরের একটি উৎসব। এই উৎসবটি রথযাত্রা উৎসবের একটি অঙ্গ। আষাঢ় মাসের শুক্লা পঞ্চমী তিথিটি ‘হেরা পঞ্চমী’ নামে পরিচিত। এটি হিন্দু দেবী লক্ষ্মীর উৎসব হিসেবে পরিচিত।


title: হেরা পঞ্চমী

text: হিন্দু বিশ্বাস অনুসারে, রথযাত্রা উপলক্ষ্যে জগন্নাথ তাঁর ভ্রাতা বলরাম ও ভগিনী সুভদ্রাকে নিয়ে রথযাত্রায় বের হন। জগন্নাথের পত্নী মহালক্ষ্মী মন্দিরেই থেকে যান। এতে মহালক্ষ্মী জগন্নাথের উপর ক্রুদ্ধ হন এবং গুণ্ডিচা মন্দিরে একটি পালকিতে করে সুবর্ণ মহালক্ষ্মী রূপে এসে যত শীঘ্র সম্ভব মন্দিরে ফেরার জন্য জগন্নাথকে ভয় দেখান। মহালক্ষ্মীকে তুষ্ট করার জন্য জগন্নাথ তাঁকে ‘আজ্ঞা মালা’ (সম্মতির মালা) উপহার দেন। মহালক্ষ্মীকে ক্রুদ্ধ থেকে সেবকেরা গুণ্ডিচার প্রধান দরজাটি বন্ধ করে দেন। মহালক্ষ্মী নকচন দ্বার দিয়ে প্রধান মন্দিরে ফিরে আসেন। একটি স্বতন্ত্র প্রথা অনুসারে, মহালক্ষ্মী তাঁর অন্যতম অনুচরকে জগন্নাথের রথ নান্দীঘোষের একটি অংশ ধ্বংস করার নির্দেশ দেন। গুণ্ডিচা মন্দিরের বাইরে একটি তেঁতুল গাছের পিছনে লুকিয়ে তিনি এটি দেখেন। কিছুক্ষণ পর তিনি লুকিয়ে জগন্নাথ মন্দিরে ফিরে আসেন এবং হেরা গোহরি পথ নামে একটি আলাদা পথে মন্দিরে প্রবেশ করেন। এই অনুষ্ঠানটি দেখার জন্য পুরীতে প্রচুর ভক্ত সমাগম হয়।


title: হেরা পঞ্চমী

text: জগন্নাথ মন্দিরের হেরা পঞ্চমী উৎসবের উল্লেখ স্কন্দপুরাণে পাওয়া যায়। মন্দিরের ইতিহাস অনুসারে, এই উৎসব শুরু হয়েছিল রাজা কপিলেন্দ্র দেবের রাজত্বকালে। তার আগে হেরা পঞ্চমী মন্ত্রোচ্চারণের মাধ্যমে প্রতীকী উপায়ে পালিত হত। মাদলা পাঁজি অনুসারে, রাজা কপিলেন্দ্র দেব সেই প্রথার পরিবর্তে সোনার মহালক্ষ্মী মূর্তি গড়িয়ে বর্তমান উপায়ে উৎসবটির প্রচলন ঘটান।


title: ২০০১ সালের বাংলাদেশী চলচ্চিত্রের তালিকা

text: ২০০১ সালে বাংলাদেশে মুক্তিপ্রাপ্ত চলচ্চিত্রের তালিকা।


title: মহেঞ্জো দাড়ো (চলচ্চিত্র)

text: মহেঞ্জো দাড়ো (হিন্দি: मोहनजोदड़ो) হল ২০১৬ সালে মুক্তিপ্রাপ্ত একটি ভারতীয় মহাকাব্যিক রোম্যান্টিক অ্যাডভেঞ্জার চলচ্চিত্র। এই ছবিটির কাহিনিকার ও পরিচালক হলেন আশুতোষ গোবরিকর। সিদ্ধার্থ রায় কাপুর ইউটিভি মোশন পিকচার্সের পক্ষ থেকে এবং সুনীতা সুনীতা গোবরিকর আশুতোষ গোবরিকর প্রোডাকশনসের (এজিপিএল) পক্ষ থেকে এই ছবিটি প্রযোজনা করেন। ছবির মুখ্য ভূমিকায় অভিনয় করেন হৃতিক রোশন ও পূজা হেগড়ে। ছবিটির পটভূমি প্রাচীন সিন্ধু সভ্যতা ও সেই সভ্যতার অন্যতম প্রধান শহর তথা অধুনা বিশ্ব ঐতিহ্যবাহী স্থান হিসেবে স্বীকৃত মহেঞ্জোদাড়ো।


title: মহেঞ্জো দাড়ো (চলচ্চিত্র)

text: "মহেঞ্জো দাড়ো" ছবিটির পটভূমিকা খ্রিস্টপূর্ব ২০১৬ অব্দের সিন্ধু সভ্যতা। সেই সময় এই সভ্যতা ছিল উন্নতির সর্বোচ্চ স্তরে। ছবির নায়ক এক কৃষক (হৃতিক রোশন) মহেঞ্জোদাড়ো শহরে এসে উপস্থিত হয় এবং এক প্রভাবশালী যুবতীর (পূজা হেগড়ে) প্রেমে পড়েন। সেই কৃষককে এরপর শহরের সমাজপতিদের সম্মুখীন হতে হয় এবং তাদের সভ্যতাকে রক্ষা করার জন্য সমূহ বিপদের বিরুদ্ধে যুদ্ধ করতে হয়। গোবরিকর তিন বছরেরও বেশি সময় ধরে গবেষণা করে চিত্রনাট্য রচনা করেন। এই সময় তিনি তাঁর কাল্পনিক কাহিনিটিকে বিশ্বাসযোগ্য করে তোলার জন্য পুরাতত্ত্ববিদদের সঙ্গে কাজ করেন। ছবিটির শ্যুটিং হয়েছিল ভূজ ও এ. আর. রহমান। ছবির গানগুলি রচনা করেন জাভেদ আখতার। ২০১৬ সালের ১২ অগস্ট ছবিটি বিশ্বব্যাপী মুক্তিলাভ করে। সমালোচকেরা প্রধানত এই ছবিটির নেতিবাচক সমালোচনা করেন।এই চলচ্চিত্রটি গুজরাটের ভূজ মহারাষ্ট্রর থানে ও জব্বলপুরের বিভিন্ন স্থানে দৃশ্য ধারন করা হয়েছে। এছাড়া চলচ্চিত্রটি ঐতিহাসিক পটভূমিকায় নির্মাণ করা হয়েছে ফলে এর ভিজুয়াল এফেক্ট করা হয়েছে উচ্চমানের।


title: মহেঞ্জো দাড়ো (চলচ্চিত্র)

text: মহেঞ্জো দাড়ো মুক্তি পাবার প্রথম ১০ দিনে বিশ্বব্যাপী রুপি (₹) আয় করেছে। এবং এই ছবিটি মুক্তির প্রথম সপ্তাহে বিশ্বব্যাপী রুপি (₹) আয় করেছে।


title: মহেঞ্জো দাড়ো (চলচ্চিত্র)

text: এই ছবিটি প্রথম ১০ দিনে ভারতে রুপি (₹) আয় করেছে।


title: মহেঞ্জো দাড়ো (চলচ্চিত্র)

text: মহেঞ্জো দাড়ো প্রথম ১০ দিনে ভারত ছাড়া অন্যান্য দেশে ৩.৯ মিলিয়ন ডলার ($) আয় করেছে। শুধুমাত্র উত্তর আমেরিকাতেই মহেঞ্জো দাড়ো আয় করেছে ৯৯১,২৩৯ ডলার ($)।


title: আইএসও ৩১৬৬-১

text: আইএসও ৩১৬৬-১ হচ্ছে আইএসও ৩১৬৬ মানের অংশ যা আন্তর্জাতিক মান সংস্থা (আইএসও) দ্বারা প্রকাশিত হয়েছে। এটি দেশসমূহ, নির্ভরশীল অঞ্চলসমূহ এবং ভৌগোলিক স্বার্থে বিশেষ অঞ্চলসমূহের নামের জন্য কোড সংজ্ঞায়িত করে। মানের আনুষ্ঠানিক নাম হচ্ছে "দেশসমূহ ও তাদের মহকুমাসমূহের নামের উপস্থাপনা জন্য কোড - পরিচ্ছেদ ১: দেশ কোডসমূহ"। এটি দেশের কোডকে তিনটি ভাগে বিভক্ত করে :


title: আইএসও ৩১৬৬-১

text: ১৯৭৪ সালে প্রথম বর্ণমালাসংক্রান্ত এবং ১৯৮১ সালে প্রথম সংখ্যা দেশের কোডসমূহ আইএসও ৩১৬৬ এর মধ্যে অন্তর্ভুক্ত করা হয়। দেশের কোডসমূহ ১৯৯৭ সাল থেকে আইএসও ৩১৬৬-১ হিসেবে প্রকাশিত হয়েছে, যখন আইএসও ৩১৬৬-কে তিনভাগে ভাগ করা হয়েছিল। আইএসও ৩১৬৬-১, আইএসও ৩১৬৬-২ মহকুমাসমূহ এবং আইএসও ৩১৬৬-৩ প্রাক্তন দেশের জন্য সংজ্ঞায়িত কোডসমূহ।


title: আইএসও ৩১৬৬-১

text: আইএসও ৩১৬৬-১ ইংরেজিএবং ফরাসি উভয় আনুষ্ঠানিকভাবে প্রকাশ করা হয়। আইএসও ৩১৬৬-১ এর দ্বিতীয় সংস্করণ থেকে নিম্নলিখিত কলাম প্রতিটি এন্ট্রির জন্য অন্তর্ভুক্ত করা হয়:


title: ফজলে বারী মালিক

text: ফজলে বারী মালিক একজন বাংলাদেশী পদার্থবিজ্ঞানী।


title: ফজলে বারী মালিক

text: মালিক ১৯৩৪ সালের ১৬ অগাস্ট পশ্চিমবঙ্গে জন্মগ্রহণ করেন। তিনি কলকাতা বিশ্ববিদ্যালয় থেকে পদার্থবিজ্ঞানে ১৯৫৩ সালে বিএসসি এবং ঢাকা বিশ্ববিদ্যালয় থেকে গণিতে এমএসসি ডিগ্রি অর্জন করেন। তিনি ইউনিভার্সিটি অফ গ্যটিঙেন থেকে ১৯৫৮ সালে পিএইচডি ডিগ্রি অর্জন করেন। তার পিএইচডি তত্ত্বাবধায়ক ছিলেন নোবেল পুরস্কার বিজয়ী পদার্থবিজ্ঞানী ভের্নার কার্ল হাইজেনবের্গ। তিনি ১৯৫৯ থেকে ১৯৬০ সাল পর্যন্ত ম্যাক্স প্ল্যাঙ্ক ইন্সটিটিউটে এবং ১৯৬০ থেকে ১৯৬৩ সাল পর্যন্ত প্রিন্সটন বিশ্ববিদ্যালয়ে রিসার্চ অ্যাসসিয়েট হিসেবে কর্মরত ছিলেন। প্রিন্সটনে তার পোস্ট-ডক্টরাল গবেষণার তত্ত্বাবধায়ক ছিলেন জন আর্চিবল্ড হুইলার। তিনি ১৯৬১ থেকে ১৯৬২ সাল পর্যন্ত ফোর্ডহ্যাম বিশ্ববিদ্যালয়ে ভিজিটিং সহযোগীওধ্যাপক হিসেবে কর্মরত ছিলেন। তিনি ১৯৬৩ থেকে ১৯৬৪ সাল পর্যন্ত পাকিস্তান পারমাণবিক শক্তি কমিশনে সায়েন্টিফিক অফিসার হিসেবে কর্মরত ছিলেন। তিনি ১৯৬৪ থেকে ১৯৬৮ সাল পর্যন্ত ইয়েল বিশ্ববিদ্যালয়ের সহকারে অধ্যাপক হিসেবে কর্মরত ছিলেন। তিনি ১৯৬৮ থেকে ১৯৭৬ সাল পর্যন্ত ইন্ডিয়ানা ইউনিভার্সিটি-ব্লুমিংটনে সহযোগী অধ্যাপক হিসেবে কর্মরত ছিলেন। তিনি ১৯৮০ থেকে ২০১৪ সাল পর্যন্ত সাউদার্ন ইলিনয় ইউনিভার্সিটি-কার্বনডেল এর অধ্যাপক হিসেবে কর্মরত ছিলেন।


title: হু ইফান

text: হু ইফান (; ; জন্ম: ২৭ ফেব্রুয়ারি, ১৯৯৪) জিয়াংশু প্রদেশের জিনহুয়া এলাকায় জন্মগ্রহণকারী চীনের বিখ্যাত প্রমিলা গ্র্যান্ডমাস্টার দাবাড়ু। বর্তমানে তিনি মহিলাদের বিশ্ব দাবা চ্যাম্পিয়ন। এ শিরোপা লাভের ফলে তিনি সর্বকনিষ্ঠ খেলোয়াড়ের মর্যাদার অধিকারী হন। পাশাপাশি সর্বকনিষ্ঠ মহিলা দাবাড়ু হিসেবে গ্র্যান্ডমাস্টার শিরোপা লড়াইয়ে খেলার সুযোগ পান।


title: হু ইফান

text: ছয় বছর বয়স থেকেই নিয়মিতভাবে দাবা খেলতে শুরু করেন। কিন্তু তিন বছর বয়সেই খেলাটির প্রতি দৃষ্টি নিবদ্ধ হয় তার। হু'র বাবা হু জুজিয়ান একজন ম্যাজিস্ট্রেট। প্রায়শঃই নৈশভোজন শেষে একটি গ্রন্থ বিক্রয় কেন্দ্রে শিশু কন্যাকে নিয়ে যেতেন। তিনি লক্ষ্য করতেন যে ছোট্ট কন্যা জানালার ধারে রাখা কাঁচের দাবার ঘুঁটির দিকে তাকিয়ে থাকতো। পরবর্তীতে তিনি কন্যাকে প্রথমবারের মতো দাবা সেট কিনে দেন। কয়েক সপ্তাহের মধ্যে তিন বছরী কন্যা তার পিতা ও দাদীকে পরাজিত করে। ১৯৯৯ সালে তার বাবা দাবা পরামর্শক হিসেবে আন্তর্জাতিক মাস্টার তং ইউয়ানমিংকে ৫ বছর বয়সী কন্যার জন্য নিয়োগ দেন। পরবর্তীকালে তং মন্তব্য করেন যে, হু অসম্ভব মেধাবী, প্রচণ্ড আত্মবিশ্বাসী, স্মৃতিশক্তি প্রখর, দ্রুত হিসাব-নিকাশ করার ক্ষমতাসম্পন্ন ও দ্রুত প্রতিক্রিয়াশীল ছিলেন।


title: হু ইফান

text: ২০০৩ সালে চীনের জাতীয় পুরুষ ও মহিলা দাবা দলের প্রধান কোচ ই জিংচুয়ানের বিপক্ষে প্রথমবারের মতো খেলেন। দাবা মাস্টার আশ্চর্যান্বিত হয়ে যান যে, নয় বছরের মেয়েটি তাঁর প্রায় সকল দূর্বলতাই চিহ্নিত করতে সক্ষম ছিল। তারপর তিনি জানতে পারেন যে, মেয়েটি ব্যতিক্রমধর্মী মেধাবী। ঐ বছরই জাতীয় দলের সর্বকনিষ্ঠ সদস্য মনোনীত হন ও বিশ্ব যুব চ্যাম্পিয়নশীপে অনূর্ধ্ব দশ বছর বিভাগের শিরোপা তুলে নেন। জুন, ২০০৭ সালে তিনি চীনের সর্বকনিষ্ঠ জাতীয় চ্যাম্পিয়ন হন।


title: হু ইফান

text: দশ বছর বয়সে দেশের সকল স্থান থেকে আগত তরুণ প্রতিভাবান খেলোয়াড়দের প্রশিক্ষণার্থে প্রতিষ্ঠিত সংগঠন জাতীয় দাবা কেন্দ্রে ভর্তি হন। সেখানে শীর্ষস্থানীয় চীনা গ্র্যান্ডমাস্টার ই জিয়াংচুয়ান ও উ শাওতেং তাদের প্রশিক্ষক ছিলেন। দাবায় উন্নততর জীবন গড়তে তার পরিবার ২০০৩ সালে বেইজিংয়ে স্থানান্তরিত হয়। হুর মা ওয়াং কিয়ান সাবেক সেবিকা ছিলেন ও আন্তর্জাতিক প্রতিযোগিতায় মেয়ের সাথে যেতেন। হু নিজ গৃহে অধ্যয়ন করেন। পড়াশোনায় বেশ আগ্রহ তার। ববি ফিশারকে আদর্শ মানেন তিনি।


title: হু ইফান

text: দাবা লেখক লিওনার্ড বার্ডেন বলেছেন যে, মহিলাদের সর্বোত্তম খেলোয়াড় জুডিত পোলগারের প্রতিপক্ষ হতে চান তিনি। নিজের খেলোয়াড়ী জীবন সম্পর্কে জানান যে, আমি দাবাকে পেশা হিসেবে নিয়েছি কেননা আমি দাবার ঘুঁটির প্রতি আকৃষ্ট ছিলাম। ভবিষ্যতে আমি পেশাদার দাবাড়ু হবো অথবা চিকিৎসাশাস্ত্রে অধ্যয়ন করবো।


title: হু ইফান

text: ৩১ আগস্ট-১২ সেপ্টেম্বর, ২০০৩ তারিখে অনুষ্ঠিত পুরুষদের তিয়ানজিনে চীনা দলগত দাবা চ্যাম্পিয়নশীপের ন্যায় প্রথমবারের মতো বৃহৎ প্রতিযোগিতায় অংশ নেন। ২২৪৬ পারফরম্যান্স রেটিং নিয়ে ৩/৭ লাভ করেন। অক্টোবর-নভেম্বর, ২০০৩ সালে গ্রীসের হালকিদিকিতে অনুষ্ঠিত বিশ্ব যুব চ্যাম্পিয়নশীপের বালিকাদের অনূর্ধ্ব-১০ বিভাগে প্রথম হন ও প্রথমবার আন্তর্জাতিক প্রতিযোগিতার শিরোপা জয় করেন।


title: হু ইফান

text:
১২ বছর বয়সে সর্বকনিষ্ঠ খেলোয়াড় হিসেবে ২০০৬ সালে ইয়েকাতেরিনবার্গে অনুষ্ঠিত ফিদে মহিলা বিশ্ব চ্যাম্পিয়নশীপে ও ২০০৬ সালে টরিনোতে অনুষ্ঠিত ৩৭তম দাবা অলিম্পিয়াডে অংশ নেন। জুন, ২০০৭ সালে তিনি চীনের ইতিহাসে সর্বকনিষ্ঠ জাতীয় মহিলা চ্যাম্পিয়ন হন। জানুয়ারি, ২০০৪ সালে ফিদে মাস্টার, জানুয়ারি, ২০০৭ সালে মহিলাদের গ্র্যান্ডমাস্টার এবং আগস্ট, ২০০৮ সালে গ্র্যান্ডমাস্টার পদবী লাভ করেন। ১৬ বছর বয়সে তুরস্কের হাতে এলাকায় অনুষ্ঠিত ২০১০ সালের মহিলাদের বিশ্ব চ্যাম্পিয়নশীপে অংশ নেন। এ প্রতিযোগিতা জয়লাভের ফলে দাবার ইতিহাসে সর্বকনিষ্ঠ মহিলা বিশ্ব দাবা চ্যাম্পিয়ন হন। ২০১২ সালের মহিলাদের বিশ্ব দাবা চ্যাম্পিয়নশীপে খুব দ্রুত বিদায় নিলেও ২০১৩ সালে আন্না উশেনিনাকে পরাজিত করে পুণরায় শিরোপা লাভে সক্ষমতা দেখান। এরপর ব্যস্ত সময়সূচীর কারণে ২০১৫ সালে প্রতিযোগিতায় অংশগ্রহণ করেননি। পরবর্তীতে ২০১৬ সালে সাবেক বিশ্ব চ্যাম্পিয়ন মারিয়া মাজিচুককে পরাভূত করে শিরোপা পুণরুদ্ধার করেন।
বিশ্বের শীর্ষ ১০০ মহিলা দাবাড়ুদের মধ্যে তার অবস্থান তৃতীয়। আগস্ট, ২০১৪ সালে ফিদে রেটিং তালিকায় জুডিত পোলগার ও মাইয়া চিবুরদানিদজের পরই তার এ অবস্থান। তিনি বিশ্বের সর্বত্র সেরা সক্রিয় প্রমিলা দাবাড়ু হিসেবে পরিচিতি পেয়ে আসছেন। বর্তমানে তিনি বিশ্বের ১ নম্বর প্রমিলা দাবাড়ু।


title: হু ইফান

text: ২৫ জানুয়ারি, ২০০৮ তারিখে নেদারল্যান্ডসের উইক আন জিতে অনুষ্ঠিত কোরাস (গ্রুপ বি) প্রতিযোগিতায় আর্মেনিয়ার জিএম গাব্রিয়েল সারগিসিয়ানকে (২৬৭৬) পরাজিত করেন:


title: হু ইফান

text: 1. d4 e6 2. c4 Nf6 3. Nf3 b6 4. g3 Ba6


title: হু ইফান

text: 5. Qc2 Bb4+ 6. Bd2 Be7 7. e4 d5 8. cxd5 Bxf1 9. Kxf1 exd5 10. e5 Ne4 11. Nc3 Nxd2+


title: হু ইফান

text: 16. f4 fxe5 17. dxe5 Bb4 18. Rhf1 Rac8 19. Ne2 Nxe5 20. Qxb4 Nd3 21. Qb3 Nxc1 22. Nxc1 Rce8 23. Nf3 Qf5 24. Rf2 c5 25. Qd3 Qe4 26. Rd2 d4 27. Qxe4 Rxe4 28. Nd3 Re6 29. h4 Rc8 30. a4 a6 31. Nfe5 b5 32. a5 g6 33. Rc2 c4 34. Nb4 Rf8 35. b3 d3 36. Rd2 Rc8 37. Rd1 Rd6 38. Kf3 d2 39. bxc4 bxc4 40. Nc2 c3 41. Ke2 Rd5 42. Ng4 Rxa5 43. Nge3 Rd8 44. Rb1 Ra2 45. Kd1 Rb2 46. Ra1 Rdb8 47. Rxa6 Rb1+ 48. Ke2 Rc1 49. Rc6 Re8 0–1


title: বিষ্ণুবর্ধন

text: বিষ্ণুবর্ধন (কন্নড়: ವಿಷ್ಣುವರ್ಧನ) (১১০৮-১১৫২ খ্রিস্টাব্দ) ছিলেন হোয়সল সাম্রাজ্যের (অধুনা ভারতের কর্ণাটক রাজ্য) সম্রাট। ১১০৮ খ্রিস্টাব্দে তাঁর দাদা বীর বল্লালের মৃত্যুর পর তিনি হোয়সল সিংহাসনে আরোহণ করেন। প্রথম জীবনে বিষ্ণুবর্ধন ছিলেন জৈনধর্মের অনুগামী এবং তাঁর নাম ছিল বিট্টিদেব। পরে হিন্দু দার্শনিক রামানুজের দ্বারা প্রভাবিত হয়ে তিনি বৈষ্ণবধর্মে দীক্ষিত হন এবং ‘বিষ্ণুবর্ধন’ নাম গ্রহণ করেন। বিষ্ণুবর্ধন তাঁর উর্ধ্বতন শাসক পশ্চিম চালুক্য রাজা ষষ্ঠ বিক্রমাদিত্য ও দক্ষিণের চোল সাম্রাজ্যের বিরুদ্ধে একাধিক যুদ্ধ করে দক্ষিণ ভারতে স্বাধীন হোয়সল সাম্রাজ্যের ভিত্তি স্থাপন করেন। টালাকাডের যুদ্ধে জয় লাভ করে তিনি চোলেদের অধীনে থাকা গঙ্গাবাডি প্রদেশের (অধুনা দক্ষিণ কর্ণাটক) কিয়দংশ পুনরুদ্ধার করেন। নোলামবাবডির কিয়দংশও তিনি পুনরুদ্ধার করেছিলেন। ইতিহাসবিদ কোলহোর মতে, বিষ্ণুবর্ধনের প্রচেষ্টার ফলেই হোয়সলরা একটি রাজ্যের সম্মান লাভ করেছিল। বিষ্ণুবর্ধনের শাসনকাল একাধিক “গৌরবময়” সামরিক অভিযানে পূর্ণ ছিল। ইতিহাসবিদ সেন, চোপরা ও শাস্ত্রীর মতে, বিষ্ণুবর্ধন ছিলেন একজন “মহান সৈনিক” ও “উচ্চাকাঙ্ক্ষী রাজা”।


title: বিষ্ণুবর্ধন

text:
বিষ্ণুবর্ধনের পৃষ্ঠপোষকতায় কন্নড় ভাষায় হোয়সল সাহিত্যের শ্রীবৃদ্ধি শুরু হয়। গণিতজ্ঞ রাজাদিত্য গণিত বিষয়ে "ব্যবহারগণিত" ও "লীলাবতী" রচনা করেন। ইতিহাসবিদ ই. পি. রাইসের মতে, মহাকাব্যের কবি নাগচন্দ্র বিষ্ণুবর্ধনের পৃষ্ঠপোষকতায় প্রথম কন্নড় রামায়ণ (একটি জৈন পাঠান্তর) রচনা করেন। এই গ্রন্থটির নাম ছিল "রামচন্দ্র চরিত পুরাণ"। এছাড়া তিনি নবম জৈন তীর্থঙ্কর মাল্লীনাথের জীবন অবলম্বনে "মাল্লীনাথপুরাণ" নামে একটি মহাকাব্যও রচনা করেন।
বিষ্ণুবর্ধন তাঁর দাদা প্রথম বীর বল্লালের শাসনকালে গঙ্গাবাডি অঞ্চলের প্রাদেশিক শাসক ছিলেন। হোয়সল রাজসিংহাসনে আরোহণের পর ১১১৬ খ্রিস্টাব্দে তিনি চোল নিয়ন্ত্রণাধীন গঙ্গাবাডি অঞ্চলে সামরিক অভিযানে যান। এটিই তাঁর প্রথম উল্লেখযোগ্য সামরিক সাফল্য। ইতিহাসবিদ কামাথের মতে, বিক্ষুব্ধ চোল প্রাদেশিক শাসক আদিগৈমন সম্ভবত এই অভিযানে বিষ্ণুবর্ধনকে সাহায্য করেছিলেন। আদিগৈমন বৈষ্ণব হিন্দু হওয়ায় রাজা প্রথম কুলোতুঙ্গ চোল সম্ভবত তাঁর সঙ্গে ভালো ব্যবহার করতেন না। তবে শাস্ত্রী দাবি করেন যে, আদিগৈমনের সাহায্য পাওয়ার আগে বিষ্ণুবর্ধন তাঁকে পরাজিত করেছিলেন। ১১১৭ খ্রিস্টাব্দের মধ্যেই বিষ্ণুবর্ধন নীলগিরি অঞ্চলের অন্যান্য শাসকদের পরাজিত করেছিলেন। এঁদের মধ্যে ছিলেন চেঙ্গলব, কোঙ্গলব (ইতিহাসবিদ ডেরেটের মতে, এই যুদ্ধের পরিণতিতেই কোঙ্গলব রাজকুমারী চণ্ডালদেবীর সঙ্গে বিষ্ণুবর্ধনের বিবাহ হয়) ও নিডুগল চোল শাসক ইরুক্কবেল। কামাথের মতে, বিষ্ণুবর্ধনের বাহিনী কাঞ্চী পর্যন্ত সামরিক অভিযানে গিয়েছিল। নোলাম্ববাডির নোলাম্ব, বনবাসীর কদম্ব ও গোয়া (দ্বিতীয় জয়কেশীর শাসনাধীনে), উচ্চাঙ্গীর পাণ্ড্য (তুঙ্গভদ্রার কাছে একটি ছোটো রাজবংশের শাসকবর্গ), তুলুনাডুর আলুপা এবং হোসাগুন্ডার সান্তারা রাজবংশ বিষ্ণুবর্ধনের অধীনতা স্বীকার করে তাঁকে কর দিতেন। সেই যুগের হোয়সল উৎকীর্ণ লিপিগুলি থেকে বিষ্ণুবর্ধনের নীলগিরি অভিযানের কথা জানা যায়। চমরাজনগর লিপি থেকে জানা যায় যে, তাঁর সেনাবাহিনী নীলগিরি পর্বতমালা অতিক্রম করেছিল। এই লিপিতে তাঁকে ‘কেরলের প্রভু’ বলে উল্লেখ করা হয়েছে। ইতিহাসবিদ চোপরা, রবীন্দ্রন ও সুব্রহ্ম্যণমের মতে, অন্যান্য নথি থেকে জানা যায় যে, চোল বিজয়ের পর তিনি সাময়িকভাবে কাঞ্চীতে অবস্থান করেছিলেন। চোল সাম্রাজ্যের পতনের অন্যতম কারণও ছিলেন বিষ্ণুবর্ধন। এই সব সামরিক অভিযানে সাফল্য অর্জনের পর বিষ্ণুবর্ধন ‘টালাকাডুগোন্ডা’ (‘টালাকাডের প্রভু’) ও ‘নোলাম্বাবাডি গোন্ডা’ (‘নোলাম্বাদের প্রভু’) উপাধি গ্রহণ করেন।


title: বিষ্ণুবর্ধন

text: দক্ষিণে সামরিক অভিযানগুলিতে সাফল্য অর্জনের পর বিষ্ণুবর্জন তাঁর নিজের উর্ধ্বতন শাসক পশ্চিম চালুক্য রাজা ষষ্ঠ বিক্রমাদিত্যের কর্তৃত্বের হাত থেকে মুক্তি পেতে চেয়েছিলেন। ১১১৭ থেকে ১১২০ খ্রিস্টাব্দের মধ্যে বিষ্ণুবর্ধন কেন্নাগলে (১১১৮ খ্রিস্টাব্দ) চালুক্য সেনাবাহিনীর বিরুদ্ধে যুদ্ধে জয় লাভ করলেন। এরপর তিনি হাঙ্গলের সামরিক গুরুত্বপূর্ণ একটি দুর্গ অধিকার করেন এবং হাল্লুরে চালুক্য সেনাপতি বোপ্পান্নাকে পরাজিত করেন (১১২০ খ্রিস্টাব্দ)। এরপর তিনি বনবাসী ও হুমচ অঞ্চলে নিজের কর্তৃত্ব স্থাপন করলেন। ১১২২ খ্রিস্টাব্দের মধ্যে তিনি কৃষ্ণা নদী পর্যন্ত অগ্রসর হয়েছিলেন। সেখানে শক্তিশালী সিন্ড দলপতি আচুগি তাঁকে পরাজিত করেন। আচুগি ছিলেন চালুক্য সম্রাটের অনুগত এক সেনাপতি। এই জন্য বিষ্ণুবর্ধনকে কিছুকালের জন্য চালুক্য সাম্রাজ্যের অধীনতা স্বীকার করতে হয়েছিল। কিন্তু বেশিদিন তাঁকে চালুক্য সাম্রাজ্যের অধীনে থাকতে হয়নি। ষষ্ঠ বিক্রমাদিত্যের মৃত্যুর পর ১১৪০ সালের মধ্যে তিনি হাঙ্গল, উচ্চাঙ্গী ও কাঙ্কাপুরা পুনর্দখল করেন এবং তুঙ্গভদ্রা নদীর উত্তরে লাককুন্ডি পর্যন্ত সেনাবাহিনী প্রেরণ করেন। ইতিহাসবিদ মজুমদার দাবি করেন যে, ১১৩১ খ্রিস্টাব্দের মধ্যেই বিষ্ণুবর্ধন কৃষ্ণা নদী অববাহিকা অধিকার করেছিলেন এবং চালুক্যদের অধীনে নামমাত্র শাসক হওয়া সত্ত্বেও সার্বভৌমিকতার প্রতীক স্বরূপ ‘তুলাপুরুষ’ যজ্ঞ করেছিলেন। বিষ্ণুবর্ধন কোন সালে মারা গিয়েছিলেন, তা নিয়ে ইতিহাসবিদদের মধ্যে মতবিরোধ আছে। শাস্ত্রী, এস. কে. আয়াঙ্গার ও দেশাই মনে করেন, তিনি ১১৫২ সালে মারা যান। তবে কামাথ দাবি করেছেন যে, বিষ্ণুবর্ধন যে তাঁর কিছুকাল আগেই মারা গিয়েছিলেন তার প্রমাণ পাওয়া যায়। কারণ, ১১৪৫ খ্রিস্টাব্দের যল্লদহল্লির নথি থেকে জানা যায়, বিষ্ণুবর্ধনের পুত্র প্রথম নরসিংহ তখন হোয়সল রাজা ছিলেন।


title: বিষ্ণুবর্ধন

text: বিষ্ণুবর্ধন ছিলেন একজম মহান স্থপতি। চোলদের বিরুদ্ধের তাঁর বিজয় উদযাপন করার জন্য তিনি টাকাকাডে কীর্তিনারায়ণ মন্দির ও বেলুরে বীরনারায়ণ মন্দির নামে দুটি সুন্দর মন্দির নির্মাণ করেন। বীরনারায়ণ মন্দিরটি চেন্নাকেশব মন্দির নামেও পরিচিত। এই দুটি মন্দিরই ছিল হিন্দু দেবতা বিষ্ণুর মন্দির। একই সময়ে তিনি হালেবিডুতে হোয়েসলেশ্বর মন্দির নামে শিবের একটি মন্দির স্থাপন করেন। এই মন্দিরটি ছিল আরও সুন্দর। বেলুর ও হালেবিডুর মন্দিরগুলি প্রস্তাবিত ইউনেস্কো বিশ্ব ঐতিহ্যবাহী স্থান। চেন্নাকেশব মন্দিরের থেকে তুলনায় ছোটো হলেও কাপ্পে চেন্নিগরায় মন্দির নামে সুন্দর একটি মন্দির নির্মাণ করেছিলেন বিষ্ণুবর্ধনের রানি শান্তলাদেবী।


title: আ ফ ম ইউসুফ হায়দার

text: আ ফ ম ইউসুফ হায়দার একজন বাংলাদেশী পদার্থবিজ্ঞানী এবং ঢাকা বিশ্ববিদ্যালয়ের সাবেক উপাচার্য।


title: আ ফ ম ইউসুফ হায়দার

text: হায়দার ঢাকা বিশ্ববিদ্যালয় থেকে পদার্থবিজ্ঞানে ১৯৬৯ সালে বিএসসি এবং ১৯৭০ সালে এমএসসি ডিগ্রি অর্জন করেন। তিনি ১৯৭২ সালে ঢাকা বিশ্ববিদ্যালয়ের পদার্থবিজ্ঞান বিভাগে প্রভাষক হিসেবে যোগদান করেন। তিনি ১৯৭৯ সালে সহকারী অধ্যাপক, ১৯৮৪ সালে সহযোগী অধ্যাপক এবং ১৯৮৮ সালে অধ্যাপক পদে উন্নীত হন। তিনি অস্ট্রেলিয়ান ন্যাশনাল ইউনিভার্সিটি থেকে ১৯৭৯ সালে পিএইচডি ডিগ্রি অর্জন করেন। তিনি ১৯৮৩ সালের এপ্রিল থেকে ১৯৮৪ সালের মে পর্যন্ত ইন্সটিটিউট অব কোয়ান্টাম ইলেক্ট্রনিক্স এ পোস্ট-ডক্টরাল গবেষণা করেন। তিনি ১৯৯৪ থেকে ২০০১ সাল পর্যন্ত ঢাকা বিশ্ববিদ্যালয়ের সেমিকন্ডাক্টর টেকনোলজি রিসার্চ সেন্টারের পরিচালক হিসেবে দায়িত্ব পালন করেন। তিনি ২০০২ সালের ২৫ জুলাই থেকে ২০০৯ সালের ২৩ জানুয়ারি পর্যন্ত ঢাকা বিশ্ববিদ্যালয়ের উপ-উপাচার্য হিসেবে দায়িত্ব পালন করেন। উপ-উপাচার্য হিসেবে তিনি সেন্টার ফর অ্যাডভান্সড রিসার্চ ইন সায়েন্সেস প্রতিষ্ঠা করেন। তিনি ১৯৯৪ এবং ২০১৩ সালে পদার্থবিজ্ঞানে নোবেল পুরস্কারের মনোনয়ন লাভ করেন।


title: মূল সংঘ

text: মূল সংঘ (সংস্কৃত: मूलसंघ) হল একটি প্রাচীন জৈন সন্ন্যাসী সংঘ। 'মূল' শব্দের আক্ষরিক অর্থ 'শিকড়'।


title: মূল সংঘ

text: মূল সংঘই হল প্রধান দিগম্বর জৈন সংঘ। বর্তমান কালে দিগম্বর জৈন সম্প্রদায় ও মূল সংঘ সমার্থক। আচার্য কুন্দকুন্দ মূল সংঘের সঙ্গে যুক্ত ছিলেন। এই সংঘের প্রাচীনতম উল্লেখটি পাওয়া যায় ৪৩০ খ্রিস্টাব্দে।


title: মূল সংঘ

text: মূল সংঘ কয়েকটি শাখায় বিভক্ত। আচার্য ইন্দ্রনন্দীর "শ্রুতাবতার" ও ভট্টারকের "নীতিসার" অনুসারে, আচার্য অর্হদবালী জৈন সন্ন্যাসীদের একটি সম্মেলন আয়োজন করেছিলেন এবং বিভিন্ন গোষ্ঠীর নামকরণ ('গণ' বা 'সংঘ') করেছিলেন। চারটি প্রধান গোষ্ঠী হল:


title: মূল সংঘ

text: শ্রবণবেলগোলা ও মুদবিদ্রির ভট্টারকেরা দেশীয় গণের অন্তর্গত। হুমবাজের ভট্টারকেরা বলৎকর গণের অন্তর্গত।


title: মূল সংঘ

text: উত্তর ভারতের বিভিন্ন দিগম্বর সংঘ কাষ্ঠ সংঘের অন্তর্গত। মূল সংঘ ও কাষ্ঠ সংঘের আচারগত পার্থক্য সামান্যই।


title: এভিএন পুরস্কার

text: এভিএন পুরস্কার () একটি চলচ্চিত্র পুরস্কার যা আমেরিকার পণ্য পত্রিকাভিত্তিক সংস্থা "এভিএন" ("অ্যাডালট ভিডিও নিউজ") কর্তৃক বিভিন্ন যৌনশিল্প সম্বন্ধিত চলচ্চিতের অভিনেতা/অভিনেত্রীদের প্রদান করে। পুরস্কারটি "যৌন শিল্পে অস্কারের সমতুল্য।"


title: এভিএন পুরস্কার

text: এই পুরস্কারটি প্রায় ১০০টি শ্রেণীতে বিভক্ত।


title: এভিএন পুরস্কার

text: "এভিএন" পুরস্কার ১৯৮৪ সালের প্রথম আয়োজনে প্রথমবার প্রদান করা হয়।


title: ঝাওয়াইল ইউনিয়ন

text: ঝাওয়াইল টাঙ্গাইল জেলার গোপালপুর উপজেলার একটি ইউনিয়ন।


title: প্রকৃতি-প্রত্যয়

text: বাংলা ব্যাকরণের আলোচনার জন্য পণ্ডিতগণ কিছু পারিভাষিক শব্দ ব্যবহার করেছেন। এ ধরনের প্রয়োজনীয় কিছু পারিভাষিক শব্দের পরিচয় নিম্নে প্রদান করা হলো। পারিভাষিক শব্দগুলো হলো প্রাতিপদিক, সাধিত শব্দ, প্রকৃতি, প্রত্যয়, উপসর্গ, অনুসর্গ ইত্যাদি।


title: প্রকৃতি-প্রত্যয়

text: বিভক্তিহীন নামশব্দকে প্রাতিপদিক বলে। যেমন : হাত, বই, কলম ইত্যাদি।


title: প্রকৃতি-প্রত্যয়

text:
মৌলিক শব্দ ছাড়া অন্যসব শব্দকে সাধিত শব্দ বলে। যেমন : হাতা, গরমিল, দম্পতি ইত্যাদি।
সাধিত শব্দ দুই প্রকার। যেমন : নামশব্দ ও ক্রিয়া।যে শব্দকে বা কোনো শব্দের যে অংশকে আর কোনো ক্ষুদ্রতর অংশে ভাগ করা যায় না তাকে প্রকৃতি বলে । প্রকৃতি দুই প্রকার । যেমন : নাম প্রকৃতি ও ক্রিয়া প্রকৃতি বা ধাতু ।শব্দ গঠনের উদ্দেশ্যে শব্দ বা নাম প্রকৃতির এবং ক্রিয়া প্রকৃতির পরে যে শব্দাংশ যুক্ত হয় তাকে প্রত্যয় বলে। কয়েকটি শব্দের প্রকৃতি ও প্রত্যয় বিশ্লেষণ করে দেখানো হলো :শব্দ বা ধাতুর আগে কিছু সুনির্দিষ্ট অব্যয় জাতীয় শব্দাংশ যুক্ত হয়ে সাধিত শব্দের অর্থের পরিবর্তন, সম্প্রসারণ ও সংকোচন ঘটিয়ে থাকে। এদের বলা হয় উপসর্গ।
বাংলা ভাষায় ব্যবহৃত উপসর্গগুলোর নিজস্ব কোনো অর্থ না থাকলেও শব্দ বা ধাতুর আগে ব্যবহৃত হলেই অর্থবাচকতা সূচিত হয়। যেমন : 'পরা' একটি উপসর্গ, এর নিজস্ব কোনো অর্থ নেই। কিন্তু 'জয়' শব্দের আগে যুক্ত হয়ে হলো 'পরাজয়'। এটি জয়ের বিপরীতার্থক। সেই রূপ 'দর্শন' অর্থ দেখা। এর আগে 'প্র' উপসর্গ যুক্ত হয়ে হলো 'প্রদর্শন' অর্থাৎ সম্যকরূপে দর্শন বা বিশেষভাবে দেখা।
বাংলা ভাষায় তিন প্রকারের উপসর্গ দেখা যায়। যেমন :


title: প্রকৃতি-প্রত্যয়

text: বাংলা ভাষায় দ্বারা, দিয়া, কর্তৃক, চেয়ে, থেকে, উপরে, পরে, প্রতি, মাঝে, বই, ব্যতীত, অবধি, হেতু, জন্য, কারণ, মতো, তবে ইত্যাদি শব্দ কখনো অন্য শব্দের সঙ্গে যুক্ত না হয়ে স্বাধীনভাবে পদরূপে বাক্যে ব্যবহৃত হয় আবার কখনো কখনো শব্দবিভক্তির ন্যায় অন্য শব্দের সঙ্গে যুক্ত হয়ে অর্থবৈচিত্র্য ঘটিয়ে থাকে। এদের অনুসর্গ বলা হয়। যেমন : কেবল আমার জন্য তোমার এ দুর্ভোগ।


title: ২০০২ সালের বাংলাদেশী চলচ্চিত্রের তালিকা

text: ২০০২ সালে বাংলাদেশে মুক্তিপ্রাপ্ত চলচ্চিত্রের তালিকা।


title: আব্দুল হালিম

text: আব্দুল হালিম তিনটি গিনেস ওয়ার্ল্ড রেকর্ডকারী বাংলাদেশী। তিনি বাংলাদেশের একমাত্র রেকর্ডকারী যিনি পরপর তিনটি রেকর্ড নিজের ঝুলিতে রেখেছেন।


title: আব্দুল হালিম

text: আব্দুল হালিম ১৯৭৫ সালের ২৭ মার্চ মাগুরার শালিখা উপজেলাধীন শতখালি ইউনিয়নের ছয়ঘরিয়া নামক গ্রামে এক সম্ভ্রান্ত মুসলিম পরিবারে জন্মগ্রহণ করেন।তার পিতার নাম ছানাউল্লাহ পাটোয়ারী এবং মাতার নাম ফাতেমা বেগম। তিনি পিতামাতার বড় ছেলে।


title: আব্দুল হালিম

text:
ছোটবেলা থেকেই তিনি ফুটবলে আকৃষ্ট হন।তিনি একসময়ে স্থানীয় ফুটবল দলের হয়ে খেলতেন। ফুটবল খেলা দিয়ে শুরু করেন তার ফুটবলের বিভিন্ন কসরত। ফুটবল নিয়ে তিনি অর্ধশতাধিক আকর্ষণীয় খেলা দেখাতে পারেন।
বাংলাদেশের জনপ্রিয় টিভি অণুষ্ঠান ইত্যাদির মাধ্যমে তিনি দেশ বিদেশে পরিচিতি পান।


title: আব্দুল হালিম

text: বিশ্ব রেকর্ড গড়ার এক দশক আগেই হালিম মাগুরায় ফুটবলের ‘জাদুকর’ হিসেবে পরিচিত হয়ে উঠেন। তিনি গ্রামের কোথাও মেলা বসলে বা ফুটবল-ক্রিকেট খেলার আয়োজন হলে খেলার পোশাক পরে অনেকগুলো বল নিয়ে সেখানে হাজির হয়ে ফুটবলের কসরত দেখিয়ে সবাইকে মুগ্ধ করতেন। গ্রামাঞ্চলের কোনো আনন্দ আয়োজনের প্রধান অণুষঙ্গই ছিল হালিমের ফুটবল কসরত। ফুটবল মাথায় নিয়ে গাছে ওঠা, নদী বা পুকুরে গোসল করা, বাইসাইকেলে চড়ে বেড়ানো যেন কোনো ব্যাপারই না। জাদুকরী এ নৈপুণ্য দেখে মুগ্ধ দর্শকের মুহুর্মুহু করতালিতে ভেসে যান হালিম। হালিম মাগুরা জেলা এবং সারা বাংলাদেশের জেলাগুলোতে গিয়ে ফুটবলের কসরত দেখাতেন।


title: আব্দুল হালিম

text: মার্সেলের পৃষ্ঠপোষকতায় ২০১১ সালের ২২ অক্টোবর ঢাকার বঙ্গবন্ধু জাতীয় স্টেডিয়ামে ট্র্যাকে মাথায় বল নিয়ে টানা ১৫.২ কিলোমিটার হাঁটার ভিডিও দৃশ্য ধারণ করে গিনেস ওয়ার্ল্ড রেকর্ড করেন হালিম। তিনি পেছনে ফেলেছিলেন ১১.১২ কিলোমিটার পথ হেঁটে বিশ্ব রেকর্ড গড়া মালয়েশিয়ার ই মিং লুকে।


title: আব্দুল হালিম

text:
এরপর ২০১৫ সালের নভেম্বর মাসে ওয়ালটনের ব্যানারো আরো একটি রেকর্ড গড়েন তিনি। ২০১৫ সালের ২২ নভেম্বর ঢাকায় মাথায় বল নিয়ে দ্রুততম সময়ে স্কেটিং জুতা পরে ১০০ মিটার অতিক্রম করেন হালিম।কমলাপুর রেলওয়ে স্টেশনের ২ নম্বর প্লাটফর্মে তিনি এই খেলা প্রদর্শন করে ২৭.৬৬ সেকেন্ডেই নির্দিষ্ট গণ্তব্যে পৌঁছান। এই প্রচেষ্টার ভিডিও ফুটেজ ও অন্যান্য প্রমাণ গিনেস ওয়ার্ল্ড রেকর্ড কর্তৃপক্ষ যাচাই-বাছাই করে ২০১৬ সালের ২৩ মার্চ স্বীকৃতি দেয়।
৮ জুন ২০১৭ পল্টনের শেখ রাসেল রোলার স্কেটিং কমপ্লেক্সে বল মাথায় নিয়ে সাইকেল চালিয়ে ১৩.৭৪ কি.মি. পথ অতিক্রম করে। এতে তার সময় লাগে ১ ঘন্টা ১৯ মিনিট।


title: আব্দুল হালিম

text: তিনি গিনেস ওয়ার্ল্ড রেকর্ড পুরস্কার, জনপ্রিয় টিভি অণুষ্ঠান ইত্যাদি পুরস্কার, ওয়ালটন পুরস্কার, ক্রিয়া পুরস্কারসহ দেশি বিদেশি বহু পুরস্কার পেয়েছেন।


title: ২০০৩ সালের বাংলাদেশী চলচ্চিত্রের তালিকা

text: ২০০৩ সালে বাংলাদেশে মুক্তিপ্রাপ্ত চলচ্চিত্রের তালিকা।


title: যৌন পৃথকীকরণ

text: যৌন পৃথকীকরণ () হল একটি লিঙ্গ পার্থক্যবিহীন জাইগোটের মাঝে নারী বা পুরুষের মধ্যকার পার্থক্যসূচক বৈশিষ্ট্যগুলো সুস্পষ্টরূপে বেড়ে ওঠার প্রক্রিয়া। নারী এবং পুরুষ জাইগোট থেকে ফেটাসে পরিণত হয়, এরপর নবজাতক, শিশু, কিশোর এবং এভাবে একপর্যায়ে প্রাপ্তবয়স্ক হয়ে ওঠে, এর সঙ্গে যৌন ও লিঙ্গীয় পার্থক্যগুলো বিভিন্ন ধাপে বিকাশ লাভ করে: এগুলো হল জিন, ক্রোমোজোম, গোনাড, হরমোন, শারীরস্থান এবং মনস্তত্ত্ব।


title: যৌন পৃথকীকরণ

text: যৌন পার্থক্যের পরিসীমা অনেক বিস্তৃত এবং বিভিন্ন অঙ্গসংস্থানিক পার্থক্যকরণ এতে অন্তর্ভুক্ত। যৌন বিভাজনসূচক পার্থক্যগুলো সেই সকল পরিবর্ধন যেগুলো শুধুমাত্র একটি নির্দিষ্ট যৌনতার বৈশিষ্ট্যকে প্রকাশ করে। যৌন বিভাজনসূচক এসকল পার্থক্যগুলোর মধ্যে রয়েছে যৌন-বিশেষায়িত অঙ্গ যেমন ডিম্বাশয়, জরায়ু অথবা যৌনাঙ্গ বিশিষ্ট মূত্রনালি। অপরদিকে, যৌন-দ্বিরূপক পার্থক্যগুলো তাদের মৌলিক বৈশিষ্ট্য (যেমন যৌনাঙ্গের আকার)। এদের মধ্যে কিছু হল মূলত পরিসংখ্যানিক পার্থক্য, যেগুলো নারী পুরুষের মাঝে একে অপরের সম্পূরক।


title: যৌন পৃথকীকরণ

text: তবে, মানব জনসংখ্যাতে যৌন বিভাজনসূচক পার্থক্যগুলো সকল ক্ষেত্রে পরিপূর্ণরুপে দেখা যায় না। কিছু মানুষ আছে যারা জন্মগতভাবে ব্যতিক্রম (জরায়ু বিশিষ্ট পুরুষ অথবা এক্সওয়াই ক্যারিয়োটাইপ বিশিষ্ট (এক্সওয়াই গোনাডাল ডিজজেনেসিস) নারী), অথবা যারা জৈবিক এবং/অথবা আচরণগতভাবে উভয়লিঙ্গের বৈশিষ্ট্য প্রদর্শন করে।


title: যৌন পৃথকীকরণ

text: নির্দিষ্ট জিন, হরমোন, শারীরস্থান এবং সামাজিক শিক্ষার মাধ্যমে যৌন পার্থক্য গড়ে ওঠে। এদের মধ্যে কিছু পার্থক্য সম্পূর্ণরূপে শারীরিক (জারায়ু বা শিশ্নের উপস্থিতি) আর কিছু পার্থক্য নিশ্চিতভাবে সামাজিক শিক্ষা ও রীতিনীতির দ্বারা নিয়ন্ত্রিত (যেমন নারী পুরুষের চুলের দৈর্ঘ্য)। যদিও কিছু পার্থক্য যেমন লিঙ্গ পরিচয়, জৈবিক ও সামাজিক উভয় বৈশিষ্ট্যের দ্বারা প্রভাবিত হয়ে থাকে (প্রকৃতি ও প্রতিপালন)।


title: যৌন পৃথকীকরণ

text: মানব যৌনতার পার্থক্যকরণের এই ধাপগুলো অন্যান্য স্তন্যপায়ী প্রাণীদের ন্যায় প্রায় একইরকম এবং এতে জিন হরমোন ও শারীরিক কাঠামোর ক্রিয়া প্রতিক্রিয়া বিজ্ঞানীরা সফলভাবে বুঝতে সক্ষম হয়েছেন। ফেটাসের প্রথম ছয় সপ্তাহে, বাহ্যিকভাবে ভ্রুনের কোন যৌন বৈশিষ্ট্য থাকেনা, শুধুমাত্র জেনেটিক যৌনতার পার্থক্যই এতখন উপস্থিত থাকে। ক্রোমোজোমের বিশেষ জিন যৌনাঙ্গের পার্থক্য সৃষ্টি করে, যা হরমোনের পার্থক্য তৈরির মাধ্যমে দৈহিক পার্থক্য তৈরি করে, এবং তা মনস্তাত্ত্বিক এবং আচরণগত পার্থক্য তৈরি করে, এদের মধ্যে কিছু পার্থক্য জন্মগত এবং কিছু পার্থক্য সামাজিক পরিবেশ কর্তৃক সৃষ্ট।


title: যৌন পৃথকীকরণ

text: মানুষ, বহু স্তন্যপায়ী, পতঙ্গ এবং অন্যান্য প্রাণিতে এক্সওয়াই যৌনতা নির্ধারণ প্রক্রিয়া উপস্থিত থাকে। মানুষের ৪৬টি ক্রোমোজোম রয়েছে, যার মধ্যে দুটি সেক্স ক্রোমোজোম, নারীতে এক্সএক্স (XX) এবং পুরুষে এক্সওয়াই (XY)। এটা সুস্পষ্টরূপে প্রমাণিত যে, ওয়াই ক্রোমোজোম এমন একটি জিন বহন করে যা শুক্রাশয় গঠনকে পরিচালনা করে থাকে (যাকে টিডিএফ বলা হয়)। ওয়াই ক্রোমোজোমের স্বল্পদৈর্ঘ্য অংশের যৌন নির্ধারক অঞ্চলে এসআরওয়াই নামক একটি জিন রয়েছে, যা শুক্রাশয় প্রস্তুতকারী উপাদান (টেস্টিস ডিটারমাইনিং ফ্যাক্টর) হিসেবে একটি প্রোটিন উৎপাদন করে বলে প্রমাণ পাওয়া গেছে, যা ডিএনএ উৎপাদনের মাধ্যমে যৌনাঙ্গের খাঁজে উপস্থিত কোষগুলোকে একত্রে শুক্রাশয়ে রূপান্তরিত করে। ল্যাবে ব্যবহৃত ট্রান্সজেনিক এক্সএক্স ইঁদুরে (এবং কিছু এক্সএক্স পুরুষ মানুষে), এসআরওয়াই জিন একাই যৌন পার্থক্য তৈরির জন্য যথেষ্ট হয়ে থাকে।


title: যৌন পৃথকীকরণ

text: মানুষের যৌন পার্থক্যের বিকাশে বিভিন্ন প্রক্রিয়া অন্তর্ভুক্ত রয়েছে। এর মধ্যে পৃথক যৌনাঙ্গের বিকাশ, আভ্যন্তরীণ যৌনাঙ্গের নালিপথ, স্তন, দেহের লোম অন্যতম যেগুলো লিঙ্গ চিহ্নিতকরণে অবদান রাখে।


title: যৌন পৃথকীকরণ

text: যৌন পার্থক্যের ক্রমবিকাশ মানবদে জাতিতে উপস্থিত এক্সওয়াই যৌনতা-নির্ধারণ প্রক্রিয়ার মাধ্যমে শুরু হয়, এবং একটি যৌনপার্থক্যবিহীন জাইগোটে নারী পুরুষের জিনগত পার্থক্য বিকাশে বিভিন্ন জটিল জৈবনিক কার্যক্রম দায়ী। অস্বাভাবিক যৌন বিকাশ, এবং অস্বাভাবিক যৌনাঙ্গও জেনেটিক ও হরমোনগত উপাদানের কারণে হতে পারে।


title: যৌন পৃথকীকরণ

text: যৌনাঙ্গ ব্যতিরেকে শরীরের অন্যান্য অংশের পৃথকীকরণ গৌণ যৌন বৈশিষ্ট্য তৈরি করে। কঙ্কাল কাঠামোর দ্বিরূপতা শিশুকাল থেকেই বিকশিত হতে থাকে, এবং কৈশোরে তা আরও স্পষ্ট হয়। প্রমাণ পাওয়া গিয়েছে যে, কঙ্কালের কাঠামোনির্ভর আচরণের সঙ্গে যৌন অভিমুখিতার সম্পর্ক রয়েছে, যা শৈশবের শুরুতেই দ্বিরূপকভাবে বিকশিত হয়ে ওঠে (যেমন উচ্চতা অনুপাতে হাতের দৈর্ঘ্য); কিন্তু তা সে সকল আচরণের সঙ্গে সম্পর্কিত নয় যেগুলো বয়:সন্ধিকালে দ্বিরূপকভাবে বেড়ে ওঠে - উদাহরণস্বরূপ কাঁধের প্রস্থ।


title: যৌন পৃথকীকরণ

text: অধিকাংশ প্রাণিতে, ভ্রূণ বা নবজাতক মস্তিষ্কে যৌন হরমোন নির্গমনের পার্থক্য মস্তিষ্কের গঠন ও কার্যপ্রণালীতে সেই সকল উল্লেখযোগ্য পার্থক্য তৈরি করে, যেগুলো প্রাপ্তবয়স্ক প্রাজননিক আচরণের সঙ্গে সরাসরি সম্পর্কযুক্ত।


title: যৌন পৃথকীকরণ

text: মানুষের ক্ষেত্রেও আঁকই ঘটনা ঘটে থাকে, নারী ও পুরুষ ভরুন ও নবজাতকে যৌন হরমোনগুলোর মাত্রা পৃথক হয়, এবং উভয়ের মস্তিষ্কেই এন্ড্রোজেন গ্রাহক এবং ইস্ট্রোজেন গ্রাহকের উপস্থিতি পাওয়া গেছে। বেশ কিছু যৌন-বিশেষায়িত জিন যেগুলো সেক্স স্টেরয়েডের উপর নির্ভরশীল নয় সেগুলো নারী ও পুরুষ মানব মস্তিষ্কে ভিন্নভাবে কাজ করে। দুই বছর বয়স থেকেই যৌনতাভেদে মস্তিষ্কের কাঠামোগত পার্থক্য পরিলক্ষিত হয়, প্রাপ্তবয়স্ক পুরুষ ও নারীতে করপাস ক্যালোসাম (নারীতে বড়) এবং প্রতি অর্ধমস্তিষ্ককে আভ্যন্তরীণভাবে সংযোগকারী ফ্যাসিকুলি (পুরুষে বড়), নির্দিষ্ট হাইপোথ্যালামিক নিউক্লিয়াস এবং এস্ট্রাডিয়লের কার্যক্রমে গোনাডোট্রপিনের প্রতিক্রিয়াসূচক সাড়াদান।


title: যৌন পৃথকীকরণ

text: দেহে যদি পুরুষ যৌনাঙ্গ প্রস্তুতকারী জিন অনুপস্থিত থাকে তবুও মস্তিক এক অর্থে নারী মস্তিষ্কে রূপান্তরিত হওয়া বলতে যা বোঝায় সেই দিকে ধাবিত হয় না। পুরুষ মস্তিষ্কের যথাযথভাবে পৃথকীকরণের জন্য টেস্টোস্টেরনের মত আরও অনেক হরমোনের প্রয়োজন পড়ে। ভ্রুনের বিকাশের সময় প্রকাশিত একটি জীনের কারণে েসকল হরমোন নিঃসৃত হয়।


title: ২০০৪ সালের বাংলাদেশী চলচ্চিত্রের তালিকা

text: ২০০৪ সালে বাংলাদেশে মুক্তিপ্রাপ্ত চলচ্চিত্রের তালিকা।


title: ভারতের সড়ক সংকেতসমূহ

text: ভারতবর্ষের সড়ক চিহ্নগুলো যুক্তরাষ্ট্রের কিছু অংশে ব্যবহৃত চিহ্নগুলোর অনুরূপ, কিন্তু সামান্যত এগুলো দ্বিভাষিক হয়।


title: ভারতের সড়ক সংকেতসমূহ

text:
সর্বাধিক শহুরে সড়ক ও রাজ্যিক মহাসড়ক রাজ্য ভাষা ও ইংরেজি ভাষাতে নিদর্শিত থাকে।
জাতীয় মহাসড়ক রাজ্য ভাষা, হিন্দি এবং ইংরেজি ভাষাতে নিদর্শিত থাকে।


title: ভারতের সড়ক সংকেতসমূহ

text: ২০১২ সনে, কেরালা পর্যটন বিভাগ নিকটবর্তী হাসপাতালগুলোর মানচিত্র অন্তর্ভুক্ত করতে রাজ্যের সড়ক সংকেতগুলোর পদোন্নতি ঘটানোর জন্য পরিকল্পনাসমূহ ঘোষণা করে। নয়ডা কর্তৃপক্ষ নতুন প্রতিপ্রভ নির্দেশক সাথে পুরোনো সাইনবোর্ড প্রতিস্থাপন করার পরিকল্পনা ঘোষণা করে।


title: মাওরা হুসাইন

text:
মাওরা হুসাইন অথবা মাওরা হক্যান () (জন্মঃ ২৮ সেপ্টেম্বর ১৯৯২) একজন পাকিস্তানী মডেল তথা অভিনেত্রী।
মাওরা হুসাইন ১৯৯২ সালের ২৮ সেপ্টেম্বরে জন্মগ্রহণ করেন। তিনি তাঁর বাল্যকাল ইসলামাবাদে কাটান এবং সেখানে তিনি মেডিকেল পড়াশোনাও করেন। মাওরা ছাড়াও তাঁর বোন উরওয়া হুসাইনও একজন দূরদর্শন অভিনেত্রী।


title: মাওরা হুসাইন

text: মাওরা তাঁর কর্মজীবনের প্রথম লগ্নে একজন থিয়েটার অভিনেত্রী হিসেবে কাজ করেন। পরে তিনি ধারাবাহিকে অভিনের সুযোগ পান; আহিস্তা আহিস্তা, এক তামান্না লাহাশিল সি এবং নিখার গ্যায়ে গুলাব সারে ইত্যাদি পাকিস্তানী ধারাবাহিকে অভিনেয়র পর মাওরা খ্যাতি লাভ করেন। তিনি ২০১৬ সালের রোমান্টিক হিন্দী চলচিত্র সনাম তেরী কসমে অভিনয় করেন। এছাড়া তিনি আরও দুটি হিন্দি ছবিতে কাজ করছেন।


title: মাওরা হুসাইন

text: মাওরা হুসাইন অভিনীত দূরদর্শন ধারাবাহিক ও বোয়সমূহের তালিকা নিচে দেওয়া হল:


title: হেমচন্দ্র

text: আচার্য হেমচন্দ্র ছিলেন একজন জৈন পণ্ডিত, কবি ও বহুবিদ্যাবিশারদ। তিনি ব্যাকরণ, দর্শন, ভাষাবিজ্ঞান ও সমসাময়িক ইতিহাসের উপর গ্রন্থ রচনা করেছিলেন। জীবদ্দশায় তিনি একজন মহাপণ্ডিতের স্বীকৃতি অর্জন করেছিলেন। তাঁকে ‘কলিকালসর্বজ্ঞ’ (‘কলিযুগের সব কিছু জানেন যিনি’) উপাধি অর্জন করেছিলেন।


title: হেমচন্দ্র

text: অধুনা ভারতের গুজরাত রাজ্যের ধন্ধুকা অঞ্চলে এক কার্তিক পূর্ণিমা তিথিতে হেমচন্দ্র জন্মগ্রহণ করেছিলেন। বিভিন্ন সূত্রে তাঁর ভিন্ন ভিন্ন জন্মসন উল্লিখিত হয়েছে। তবে সাধারণভাবে ধরে নেওয়া হয় যে তিনি ১০৮৮ খ্রিস্টাব্দে জন্মগ্রহণ করেছিলেন। তাঁর পিতা চাচিঙ্গা ছিলেন একজন মোধ বানিয়া বৈষ্ণব এবং মাতা পাহিনী ছিলেন একজন জৈন। হেমচন্দ্রের নামকরণ করা হয়েছিল চঙ্গদেব। তাঁর বাল্যকালে জৈন সন্ন্যাসী দেবচন্দ্রসুরি ধন্ধুকে এসেছিলেন। তিনি হেমচন্দ্রের বুদ্ধিমত্তা দেখে খুশি হন। তিনি হেমচন্দ্রকে শিষ্য করতে চেয়েছিলেন। হেমচন্দ্রের মা ও মামা তাতে রাজি হলেও, তাঁর বাবা তাতে রাজি ছিলেন না। তবুও দেবচন্দ্রসুরি হেমচন্দ্রকে নিয়ে খম্ভাতে আসেন এবং সেখানে মাঘ শুক্লা চতুর্থী তিথিতে হেমচন্দ্রকে সন্ন্যাস দীক্ষা দেন। হেমচন্দ্রের সন্ন্যাস নাম হয় সোমচন্দ্র। খম্ভাতের শাসক উদয় মেহতা বা উদয়ন দেবচন্দ্রসুরিকে এই অনুষ্ঠানে সাহায্য করেন। তিনি ধর্মশাস্ত্র, দর্শন, ন্যায়শাস্ত্র ও ব্যাকরণ শিক্ষা করেন এবং জৈন ও অন্যান্য ধর্মের ধর্মশাস্ত্রগুলিতে পাণ্ডিত্য অর্জন করেন। ২১ বছর বয়সে তিনি অধুনা রাজস্থান রাজ্যের নাগাউরে জৈনদের শ্বেতাম্বর সম্প্রদায়ের আচার্য পদ লাভ করেন এবং তাঁর নামকরণ করা হয় আচার্য হেমচন্দ্র সুরি।


title: হেমচন্দ্র

text: সেই সময় আহ্নিলওয়াড় পাটণ থেকে গুজরাত শাসন করতেন সোলাঙ্কি রাজবংশের রাজারা। হেমচন্দ্র ঠিক কবে প্রথম আহ্নিলওয়াড় পাটণে এসেছিলেন, তা জানা যায় না। জৈন সন্ন্যাসীরা বছরে আট মাস পরিব্রাজকের জীবন যাপন করেন এবং বর্ষাকালের চার মাস চতুর্মাস উপলক্ষ্যে এক জায়গায় বাস করেন। হেমচন্দ্রও চতুর্মাস উপলক্ষ্যেই আহ্নিলওয়াড় পাটনে অবস্থান করেছিলেন এবং সেখানেই তাঁর অধিকাংশ গ্রন্থ রচনা করেছিলেন।


title: হেমচন্দ্র

text: সম্ভবত ১১২৫ খ্রিস্টাব্দ নাগাদ তাঁর সঙ্গে সিদ্ধরাজ জয়সিংহের (সম্ভাব্য জীবৎকাল ১০৯২-১১৪১ খ্রিস্টাব্দ) পরিচয় ঘটে। এরপরই সোলাঙ্কি রাজসভায় তাঁর গুরুত্ব বৃদ্ধি পায়। ১১৩৫ খ্রিস্টাব্দে যখন সিদ্ধরাজ মালব জয় করেন, তখন ধর থেকে অন্যান্য অনেক কিছুর সঙ্গে তিনি ভোজের রচনাবলিও নিয়ে আসেন। একদিন সিদ্ধরাজ "সরস্বতী-কণ্ঠাভরণ" (যেটি "লক্ষণ প্রকাশ" নামেও পরিচিত) নামে সংস্কৃত ব্যাকরণ সংক্রান্ত একটি সন্দর্ভ আবিষ্কার করেন। এই গ্রন্থটি পাঠ করে তিনি এতটাই অভিভূত হয়েছিলেন যে, তিনি রাজসভার পণ্ডিতদের একটি সহজ ও সরল ব্যাকরণ গ্রন্থ রচনার অনুরোধ জানান। হেমচন্দ্র সিদ্ধরাজকে কাশ্মীর থেকে আটটি শ্রেষ্ঠ ব্যাকরণ সন্দর্ভ নিয়ে আসার জন্য অনুরোধ করেন। সেগুলি অধ্যয়ন করে তিনি পাণিনির "অষ্টাধ্যায়ী" গ্রন্থের আদলে একটি নতুন ব্যাকরণ গ্রন্থ রচনা করেন। তিনি নিজের ও রাজার নামানুসারে এই গ্রন্থটির নামকরণ করেন "সিদ্ধ-হেম-শব্দানুশাসন"। গ্রন্থটি পাঠ করে সিদ্ধরাজ এতটাই খুশি হন যে, তিনি আদেশ দেন, গ্রন্থটি হাতির পিঠে চড়িয়ে যেন আহ্নিলওয়াড় পাটণের রাস্তায় পরিক্রমা করানো হয়। হেমচন্দ্র এই ব্যাকরণ গ্রন্থটির উদাহরণ বর্ণনার জন্য সোলাঙ্কি রাজবংশের ইতিহাস একটি মহাকাব্যের আকারে রচনা করেন। এই গ্রন্থটির নাম হল "দ্ব্যশরায় কাব্য"।


title: হেমচন্দ্র

text: "প্রভাচন্দ্র" অনুসারে, সিদ্ধরাজ একবার তাঁর ভ্রাতুষ্পুত্র কুমারপালকে হত্যা করতে যান। কারণ, জ্যোতিষীরা তাঁকে জানিয়েছিল, কুমারপালের হাতেই তাঁর রাজ্য ধ্বংস হয়ে যাবে। হেমচন্দ্র পাণ্ডুলিপির একটি স্তুপের মধ্যে কুমারপালকে লুকিয়ে রেখে তাঁকে রক্ষা করেন। যদিও এই ধরনের ঘটনার উল্লেখ ভারতীয় লোকসাহিত্যে প্রায়শই দেখা যায়। এই ঘটনাটির ঐতিহাসিকতা নিয়েও সন্দেহের অবকাশ রয়েছে। তাছা বিভিন্ন সূত্রে সিদ্ধরাজের উদ্দেশ্য ভিন্ন ভিন্ন দেখানো হয়েছে।


title: হেমচন্দ্র

text:
হেমচন্দ্র কুমারপালের (১১৪৩-১১৭৩) উপদেষ্টা হয়েছিলেন। কুমারপালের রাজত্বকালে গুজরাত সংস্কৃতির একটি কেন্দ্রে পরিণত হয়। জৈন অনেকান্তবাদ দর্শনের প্রয়োগ ঘটিয়ে হেমচন্দ্র নিজের উদারমনস্কতার পরিচয় দিয়েছিলেন। তা দেখে কুমারপাল অভিভূত হয়েছিলেন। কুমারপাল ছিলেন শৈব। তিনি সোমনাথ মন্দির পুনর্নির্মাণের আদেশ দিয়েছিলেন। কিছু লোক হেমচন্দ্রের সম্মান বৃদ্ধিতে ঈর্শান্বিত হয়ে কুমারপালের কাছে অভিযোগ জানান যে, হেমচন্দ্র অত্যন্ত অহংকারী লোক। তিনি হিন্দু দেবদেবীদের সম্মান করেন না। এমনকি শিবকেও প্রণাম করেন না। কুমারপাল যখন মন্দির উদ্বোধন করেন, তখন সেই অনুষ্ঠানে হেমচন্দ্রকে আমন্ত্রণ জানানো হয়। হেমচন্দ্র নিজেই শিবলিঙ্গকে প্রণাম করে বলেন:
১১২১ সাল থেকে হেমচন্দ্র নিজেকে তরঙ্গে একটি জৈন মন্দির নির্মাণের কাজে নিযুক্ত করেন। কুমারপালকে প্রভাবিত করে তিনি জৈনধর্মকে গুজরাতের সরকারি ধর্মে পরিণত করান এবং রাজ্যে পশুহত্যা সম্পূর্ণভাবে বন্ধ করান। এর ফলে ধর্মের নামে পশুবলি গুজরাত থেকে সম্পূর্ণ উঠে যায়। এরই ফলশ্রুতিতে হেমচন্দ্রের ৯০০ বছর পরেও গুজরাতে দীর্ঘ সমুদ্র উপকূল থাকা সত্ত্বেও গুজরাতবাসী মূলত দুগ্ধজাত নিরামিষ খাদ্য গ্রহণ করেন।


title: হেমচন্দ্র

text: হেমচন্দ্র তাঁর মৃত্যুর ভবিষ্যদ্‌বাণী ছয় মাস আগে থেকেই করেছিলেন। শেষ দিনগুলিতে তিনি উপবাস করতেন। এই জৈন প্রথাটির নাম সল্লেখনা। আহ্নিলওয়াড় পাটনেই তাঁর মৃত্যু হয়। তাঁর মৃত্যুর সাল নিয়ে ভিন্ন ভিন্ন সূত্রে ভিন্ন ভিন্ন তথ্য পাওয়া যায়। তবে সাধারণভাবে মনে করা হয় যে, তিনি ১১৭৩ খ্রিস্টাব্দে প্রয়াত হন।


title: হেমচন্দ্র

text: হেমচন্দ্র ছিলেন একজন ব্যতিক্রমী লেখক। তিনি সংস্কৃত ও প্রাকৃত ব্যাকরণ, কাব্য, ভাষাবিজ্ঞান, অভিধান, বিজ্ঞান ও ন্যায় সংক্রান্ত গ্রন্থ এবং ভারতীয় দর্শনের প্রায় সকল শাখার উপর গ্রন্থ রচনা করেছিলেন।


title: হেমচন্দ্র

text: এই সংস্কৃত ব্যাকরণটি পাণিনির "অষ্টাধ্যায়ী" গ্রন্থের আদলে লিখিত। এতে ছয়টি অধ্যায় রয়েছে। প্রত্যেকটি অধ্যায় ভোজের ব্যাকরণের আদলে চারটি ভাগে বিভক্ত। "সিদ্ধ-হেম-শব্দানুশাসন" গ্রন্থে ছটি প্রাকৃত ভাষাও অন্তর্ভুক্ত হয়েছে। এগুলি হল: প্রামাণ্য প্রাকৃত (প্রকৃতপক্ষে মহারাষ্ট্রী প্রাকৃত), শৌরসেনী, মাগধী, পৈশাচী, অন্যক্ষেত্রে অনুল্লিখিত চুলিকাপৈশাচী ও অপভ্রংশ (প্রকৃতপক্ষে গুর্জর অপভ্রংশ, যেটি সেই সময় গুজরাত ও রাজস্থান অঞ্চলে প্রচলিত ছিল এবং যেটি থেকে গুজরাতি ভাষার উৎপত্তি ঘটে)। তিনি অপভ্রংশের বিস্তারিত ব্যাকরণ রচনা করেন এবং সেটি ভালোভাবে বোধগম্য করে তোলার জন্য লোকসাহিত্য থেকে প্রচুর উদাহরণ দেন। এটিই একমাত্র অপভ্রংশ ব্যাকরণ, যার কথা জানা যায়।


title: হেমচন্দ্র

text: ব্যাকরণ ব্যাখ্যার জন্য তিনি "দ্ব্যশরায় কাব্য" নামে একটি মহাকাব্য রচনা করেছিলেন। এটি সোলাঙ্কি রাজবংশের ইতিহাস। এই গ্রন্থটি সমসাময়িক যুগের গুজরাত অঞ্চলের ইতিহাসের একটি গুরুত্বপূর্ণ সূত্রও বটে।


title: হেমচন্দ্র

text: "ত্রিষষ্টি-শলাকা-পুরুষ-চরিত্র" বা "চৌষট্টি মহৎ ব্যক্তির জীবনী" হল চব্বিশজন তীর্থঙ্কর এবং শলাকাপুরুষ নামে পরিচিত জৈন দর্শনের অন্যান্য গুরুত্বপূর্ণ ব্যাখ্যাতাদের একটি জীবনীমূলক গ্রন্থ। এই গ্রন্থে তাঁদের সন্ন্যাস এবং জন্ম ও মৃত্যুর চক্র থেকে মুক্তিলাভের ইতিবৃত্তের সঙ্গে সঙ্গে জৈন প্রভাবের কিংবদন্তিমূলক প্রসারের কথাও জানা যায়। এই গ্রন্থটি এখনও জৈনধর্মের আদি ইতিহাস সংক্রান্ত একটি প্রামাণ্য তথ্যসূত্র। এই গ্রন্থের ‘পরিশিষ্টপর্ব’ বা ‘স্থবিরাবলীচরিত’ নামে পরিচিত নির্ঘণ্ট অংশটি তাঁর নিজের ব্যাখ্যা। এই নির্ঘণ্টটি যথেষ্ট গভীরতাসম্পন্ন একটি সন্দর্ভও বটে। "ত্রিষষ্টি-শলাকা-পুরুষ-চরিত্র" গ্রন্থটি "দ্য লাইভস অফ দ্য জৈন এল্ডার্স" নামে ইংরেজি ভাষায় অনূদিতও হয়েছে।


title: হেমচন্দ্র

text: "কাব্যানুপ্রকাশ" গ্রন্থটি কাশ্মীরি অলংকারবিদ মন্মতের "কাব্যপ্রকাশ" গ্রন্থের আদলে রচিত। এই গ্রন্থে তিনি আনন্দবর্ধন ও অভিনবগুপ্ত প্রমুখ অন্যান্য পণ্ডিতদের রচনা থেকে উদ্ধৃতি দিয়েছেন।


title: হেমচন্দ্র

text: "অভিধান-চিন্তামনি" হেমচন্দ্র রচিত একটি অভিধান। অন্যদিকে বিভিন্ন অর্থবোধক শব্দগুলি নিয়ে তিনি "অনেকার্থ কোষ" নামে আরেকটি অভিধান রচনা করেন। "দেশি-শব্দ-সংগ্রহো" বা "দেশি-নাম-মালা" হল স্থানীয় বা অ-সংস্কৃত শব্দের একটি অভিধান। "নিগন্থু সেস" হল একটি উদ্ভিদবিজ্ঞান সংক্রান্ত অভিধান।


title: হেমচন্দ্র

text: হেমচন্দ্র তাঁর পূর্বসূরি গোপালের অনুসরণে ফিবোনাচ্চি রাশিমালার একটি আদি পাঠ দিয়েছিলেন। ১১৫০ খ্রিস্টাব্দে ফিবোনাচ্চির (১২০২ খ্রিস্টাব্দ) প্রায় ৫০ বছর আগে এটি প্রকাশিত হয়।


title: হেমচন্দ্র

text: তাঁর অন্যান্য রচনাগুলি হল "ছন্দানুশাসন" (ছন্দ),"অলংকার চূড়ামণি" (অলংকার শাস্ত্রের টীকা), "যোগ-শাস্ত্র" (যোগ সংক্রান্ত সন্দর্ভ), "প্রমাণ-মীমাংসা" (ন্যায়শাস্ত্র) ও "বীতরাগ-স্তোত্র" (প্রার্থনা)।


title: উহুদ পর্বত

text: উহুদ পর্বত সৌদি আরবের মদিনা শহরের উত্তরে অবস্থিত। এর উচ্চতা । মক্কার কুরাইশ ও মদিনার মুসলিমদের মধ্যকার উহুদের যুদ্ধ এই পর্বত সংলগ্ন স্থানে সংঘটিত হয়েছিল।


title: রামকৃষ্ণ গোপাল ভাণ্ডারকর

text: রামকৃষ্ণ গোপাল ভাণ্ডারকর (৬ জুলাই, ১৮৩৭ – ২৪ অগস্ট, ১৯২৫) ছিলেন একজন ভারতীয় গবেষক, প্রাচ্যবিদ ও সমাজ সংস্কারক।


title: রামকৃষ্ণ গোপাল ভাণ্ডারকর

text: অধুনা ভারতের মহারাষ্ট্র রাজ্যের সিন্ধুদুর্গ জেলার অন্তর্গত মলবনে ভাণ্ডারকরের জন্ম। রত্নগিরিতে বিদ্যালয় শিক্ষার পর তিনি বোম্বাইয়ের (অধুনা মুম্বই) এলফিনস্টোন কলেজে পড়াশোনা করেন। ভাণ্ডারকর ও মহাদেব গোবিন্দ রাণাডে ছিলেন বোম্বাই বিশ্ববিদ্যালয়ের প্রথম স্নাতক। ১৮৬২ সালে তাঁরা স্নাতক হন। পরের বছর তিনি স্নাতকোত্তর ডিগ্রি অর্জন করেন এবং ১৮৮৫ সালে গোটিনগেন বিশ্ববিদ্যালয় থেকে ডক্টরেট ডিগ্রি লাভ করেন।


title: রামকৃষ্ণ গোপাল ভাণ্ডারকর

text: ভাণ্ডারকর এলফিনস্টোন কলেজ ও ডেকান কলেজে শিক্ষকতা করতেন। সারা জীবন তিনি গবেষণা ও রচনাকর্মে ব্যাপৃত ছিলেন। ১৮৯৪ সালে তিনি বোম্বাই বিশ্ববিদ্যালয়ের উপাচার্যের পদ থেকে অবসর নেন। তিনি লন্ডন (১৮৭৪) ও ভিয়েনায় (১৮৮৬) প্রাচ্যবিদ্যা সংক্রান্ত আন্তর্জাতিক সম্মেলনে অংশ নেন এবং বেশ কিছু গুরুত্বপূর্ণ গ্রন্থ রচনা করেন। ইতিহাসবিদ রাম শরণ শর্মা তাঁর সম্পর্কে লিখেছেন, "তিনি দাক্ষিণাত্যের রাজনৈতিক ইতিহাস, সাতবাহন সাম্রাজ্যের ইতিহাস এবং বৈষ্ণবধর্ম ও অন্যান্য সম্প্রদায়ের ইতিহাস পুনর্নির্মাণ করেন। সমাজ সংস্কারক হিসেবে গবেষণার মাধ্যমে তিনি বিধবা বিবাহের পক্ষে সোচ্চার হন এবং জাতিভেদ প্রথা ও বাল্যবিবাহ প্রথার কুফলগুলি তুলে ধরেন।"


title: রামকৃষ্ণ গোপাল ভাণ্ডারকর

text: শিক্ষাবিদ হিসেবে ১৯০৩ সালে কাউন্সিল অফ ইন্ডিয়ায় বেসরকারি সদস্য হিসেবে তিনি নির্বাচিত হয়েছিলেন। গোপাল কৃষ্ণ গোখেল ছিলেন এই কাউন্সিলের অপর এক সদস্য। ১৯১১ সালে রামকৃষ্ণ গোপাল ভাণ্ডারকর সি.আই.ই সম্মানে ভূষিত হন।


title: রামকৃষ্ণ গোপাল ভাণ্ডারকর

text: ১৮৫৩ সালে ছাত্রাবস্থায় ভাণ্ডারকর পরমহংস সভা নামে একটি উদারপন্থী সংগঠনের সদস্য হন। এই সংগঠনটি সেই সময়কার রক্ষণশীল সমাজের কোপদৃষ্টি থেকে নিজেদের রক্ষা করার জন্য গোপন সংগঠন হিসেবে কাজ করত। ১৮৬৪ সালে কেশবচন্দ্র সেনের আগমনে এই সভার সদস্যরা উদ্বুদ্ধ হয়েছিলেন। ১৮৬৬ সালে এই সভার কয়েকজন সদস্য আত্মারাম পাণ্ডুরঙ্গের বাড়িতে সমবেত হয়ে জনসমক্ষে কয়েকটি সমাজ সংস্কারের প্রতিজ্ঞা করে। এগুলির মধ্যে ছিল (১) জাতিভেদ প্রথা বিলুপ্তি, (২) বিধবা বিবাহে উৎসাহ দান, (৩) নারীশিক্ষায় উৎসাহ দান এবং (৪) বাল্যবিবাহ প্রথা বিলোপ।


title: রামকৃষ্ণ গোপাল ভাণ্ডারকর

text: সভার সদস্যরা স্থির করেন সমাজ সংস্কারের ভিত্তি হিসেবে ধর্মীয় সংস্কার প্রয়োজন। ১৮৬৭ সালের ৩১ মার্চ তাঁদের প্রথম প্রার্থনা সভাটি আয়োজত হয়। এরপরেই প্রার্থনা সমাজ গঠিত হয়। কেশবচন্দ্র সেন, প্রতাপচন্দ্র মজুমদার ও পাঞ্জাব ব্রাহ্মসমাজের প্রতিষ্ঠাতা নবীন চন্দ্র রাইয়ের উপস্থিতি তাঁদের প্রক্রিয়াকে উদ্বুদ্ধ করে।


title: রামকৃষ্ণ গোপাল ভাণ্ডারকর

text: পুণের বিখ্যাত ভাণ্ডারকর ওরিয়েন্টাল রিসার্চ ইনস্টিটিউশন তাঁর নামে নামাঙ্কিত।


title: অলিম্পিকে সার্বিয়া

text: সার্বিয়া প্রথম অলিম্পিক গেমসে অংশগ্রহণ করে ১৯১২ সালে সার্বিয়া রাজ্য হিসাবে। সার্বিয়া পুনরায় ৯৬ বছর পর ২০০৮ গ্রীষ্মকালীন অলিম্পিক গেমসে পুনরায় ফিরে আসে। ১৯২০ থেকে ১৯৯২ শীতকালীন অলিম্পিক পর্যন্ত সার্বিয়া যুগোস্লাভিয়া দলের অংশ হিসাবে অংশগ্রহণ করেছিল। ১৯৯২ গ্রীষ্মকালীন অলিম্পিক গেমসে সার্বিয়ান ক্রীড়াবিদগন জাতিসংঘের অধীনে স্বাধীন ক্রীড়াবিদ হিসাবে অংশগ্রহণ করে।


title: ডেভিড মিলেন্স

text: ডেভিড জেমস মিলেন্স (; জন্ম: ২৭ ফেব্রুয়ারি, ১৯৬৫) নটিংহ্যামশায়ারের ক্লিপস্টোনে জন্মগ্রহণকারী সাবেক ইংরেজ ক্রিকেটার। ঘরোয়া প্রথম-শ্রেণীর কাউন্টি ক্রিকেটে নটিংহ্যামশায়ার ও লিচেস্টারশায়ার এবং তাসমানিয়া ও বোল্যান্ডের প্রতিনিধিত্ব করেন ডেভিড মিলেন্স। মিলেন্স ফাস্ট স্ট্রাইক বোলার হিসেবে অংশ নিয়েছেন এবং নিচের সারির কার্যকরী ব্যাটসম্যান হিসেবে ভূমিকা রাখতেন তিনি।


title: ডেভিড মিলেন্স

text: লিচেস্টারশায়ারের পক্ষে দুইবার চ্যাম্পিয়নশীপ বিজয়ে ভূমিকা রাখেন। ১৯৮৮ থেকে ২০০০ সাল পর্যন্ত তার খেলোয়াড়ী জীবন কাটে। বর্তমানে তিনি আম্পায়ার হিসেবে মাঠে নামছেন। ২০১৪-১৬ সালের আইসিসি মহিলা চ্যাম্পিয়নশীপের খেলা পরিচালনা করছেন তিনি।


title: ধুলাসার ইউনিয়ন

text: ধুলাস্বার ইউনিয়ন কলাপাড়া উপজেলার একটি ঐতিহ্যবাহী অঞ্চল। এ ইউনিয়ন এ গ্রামের সংখ্যা ২২ টি এবং মৌজার সংখ্যা ৫ টি।


title: ধুলাসার ইউনিয়ন

text: শিক্ষার হার প্রায় ৪০%। (২০০১ এর শিক্ষা জরীপ অনুযায়ী)। সরকারী প্রাথমিক বিদ্যালয় ০৭টি, কলেজ ১টি এবং মাদ্রাসা রয়েছে ২টি।


title: ধুলাসার ইউনিয়ন

text: ধুলাস্বার ইউনিয়ন এর দায়িত্বরত চেয়ারম্যান জনাব কে এম খালেকুজ্জামান। এটি মোট ২২ টি গ্রাম এবং ৫ টি মৌজার সমন্বয়ে গঠিত। গ্রামগুলো হলোঃ


title: ২০০৫ সালের বাংলাদেশী চলচ্চিত্রের তালিকা

text: ২০০৫ সালে বাংলাদেশে মুক্তিপ্রাপ্ত চলচ্চিত্রের তালিকা।


title: শেরপুর সরকারি কলেজ

text: শেরপুর সরকারি কলেজ শেরপুর জেলায় অবস্থিত একটি জাতীয় বিশ্ববিদ্যালয় অধিভুক্ত কলেজ। ১লা মার্চ ১৯৮০ সালে কলেজটি সরকারি কলেজে উন্নীত হয়। মূলত কলেজটি প্রতিষ্ঠা হয় ১৯৬৪ সালে। পরবর্তীতে ১৯৬৫ সনের নভেম্বরের দিকে বর্তমানে কলেজের টিনসেড ঘরটিতে কলেজের ক্লাস শুরু হয়। কলেজটির বর্তমান অধ্যক্ষ মোঃ ছারওয়ার জাহান।


title: নাকো হ্রদ

text: নাকো হ্রদ কিন্নর জেলার পু মহকুমার একটি উচ্চ উচ্চতার হ্রদ। এটি নাকো গ্রামের সীমানার কিছুটা অংশ। হ্রদটি সমুদ্রতল থেকে উপরে। এটি উইলো এবং উঁচু ও সরু পপলার বৃক্ষ দ্বারা পরিবেষ্টিত। হ্রদটির কাছাকাছি চারটি বৌদ্ধ মন্দির আছে। এই জায়গার কাছাকাছি সন্ত পদ্মসম্ভবের পায়ের মত চিহ্ন আছে। এখান থেকে কয়েক মাইল দূরে তাশিগাং নামক একটা গ্রামের আশেপাশে অনেকগুলি গুহা আছে বিশ্বাস করা হয় এই স্থানে গুরু পদ্মসম্ভব ধ্যান করেছিলেন এবং অনুসরণকারীদের বক্তৃতা দিয়েছিলেন। সেখানে একটি জলপ্রপাত আছে কাছাকাছি যেখান থেকে বরফ গলা জল, দুধের নদীর মত পড়ছে। এটা এই উপত্যকার মানুষের জন্য একটি পবিত্র স্থান। অনুসারীগণ লাদাখ এবং স্পিতি উপত্যকা থেকেও এখানে আসেন।


title: মালা সিনহা

text: মালা সিনহা (; জন্ম: ১১ নভেম্বর, ১৯৩৬) কলকাতায় জন্মগ্রহণকারী নেপালী ভাষাভাষী বিখ্যাত নেপালী-ভারতীয় অভিনেত্রী। একাধারে তিনি হিন্দি, বাংলা ও নেপালী চলচ্চিত্রে অভিনয় করেছেন। তিনি তাঁর প্রতিভাগুণে ও সহজাত সৌন্দর্য্যের কারণে দর্শকমহলে নন্দিত হয়ে আছেন। ১৯৫০-এর দশকের শুরু থেকে ১৯৭০-এর দশকের শেষভাগ পর্যন্ত হিন্দি চলচ্চিত্রে ব্যাপক জনপ্রিয়তা লাভ করেছেন ও শীর্ষস্থানীয় অভিনেত্রীর মর্যাদা লাভ করেন। সিনহা শতাধিক চলচ্চিত্রে অভিনয় করেছেন। তন্মধ্যে - পিয়াসা, ঢুল কা ফুল, অনপধ, দিল তেরা দিওয়ানা, গুমরাহ, হিমালয় কি গোদমে ও আঁখে অন্যতম।


title: মালা সিনহা

text: প্রকৃতপক্ষে তাঁর পরিবার নেপালী বংশোদ্ভূত। তাঁরা কলকাতায় আসার পরপরই তাঁর জন্ম হয়। পিতা-মাতা তাঁর নাম রাখেন আলদা। বিদ্যালয়ের বন্ধুরা ব্যঙ্গ করে তাঁকে 'ডালডা' নামে ডাকতো। ফলশ্রুতিতে তাঁর নাম পরিবর্তিত করে 'মালা' রাখা হয়। শৈশবেই তিনি নৃত্যকলা ও সঙ্গীতে প্রশিক্ষণ নেন।


title: মালা সিনহা

text: অল ইন্ডিয়া রেডিও'র তালিকাভুক্ত গায়িকা ছিলেন তিনি। কিন্তু তিনি কখনো স্বীয় চলচ্চিত্রে নেপথ্য শিল্পী হননি। কেবলমাত্র ব্যতিক্রম ছিল ১৯৭২ সালের লালকর চলচ্চিত্রটি। তবে, গায়িকা হিসেবে১৯৪৭ থেকে ১৯৭৫ সালের মধ্যে বিভিন্ন ভাষায় মঞ্চে গান পরিবেশন করেছেন।


title: মালা সিনহা

text: শিশু শিল্পী হিসেবে বাংলা চলচ্চিত্র জয় বৈষ্ণ দেবীতে অভিনয় জীবনের সূত্রপাত ঘটে তাঁর। পরবর্তীতে শ্রীকৃষ্ণ লীলা, যোগ বিয়োগ ও ঢুলিতে অংশ নেন তিনি। প্রথিতযশা বাঙালী পরিচালক অর্ধেন্দু বসু বিদ্যালয়ের একটি নাটকে তাঁর অভিনয় দেখেছিলেন ও নায়িকা হিসেবে রোশনারা চলচ্চিত্রে অভিনয়ের জন্য তাঁর পিতার কাছ থেকে অনুমতি নেন। এভাবেই সিনেমাসুলভ অভিষেক ঘটে তাঁর।


title: মালা সিনহা

text: কলকাতায় কয়েকটি চলচ্চিত্রে অভিনয়ের পর বাংলা চলচ্চিত্রের জন্য বোম্বে গমন করেন ও সেখানে তিনি জনপ্রিয় চলচ্চিত্র অভিনেত্রী গীতা বালি'র সাথে স্বাক্ষাৎ করেন। তিনি তাঁর প্রতি আকৃষ্ট হন ও পরিচালক কিদার শর্মা'র সাথে পরিচয় ঘটান। শর্মা রঙিন রাতে ছবিতে তাঁকে নায়িকা করেন। কিশোর কুমারের বিপরীতে লুকোচুরি নামক বাংলা ছবিতে অন্যতম নায়িকার ভূমিকায় ছিলেন তিনি। প্রদীপ কুমারের বিপরীতে প্রথম হিন্দি চলচ্চিত্র বাদশাহ ও পরবর্তীতে একাদশীতে অভিনয় করেন। কিন্তু উভয় ক্ষেত্রেই ব্যর্থতার পরিচয় দেন। কিশোর সাহুর হ্যামলেটে পুণরায় শীর্ষ চরিত্রে অভিনয় করেন। বক্স অফিসে তেমন সাড়া না জাগালেও পর্যালোচনার কাতারে আসেন।


title: মালা সিনহা

text: মধেশী বংশোদ্ভূত অভিবাসিত নেপালী দম্পতির সন্তানরূপে পশ্চিমবঙ্গে জন্মগ্রহণ করেন। ১৯৬৮ সালে পাহাড়ী জাতিগোষ্ঠী নেপালী অভিনেতা চিদাম্বর প্রসাদ লোহানির সাথে পরিণয়সূত্রে আবদ্ধ হন। ১৯৬৬ সালে নেপালী চলচ্চিত্র মৈতিগড়ে অভিনয়কালে তাঁরা পরিচিত হন। লোহানির আবাসন খাতের ব্যবসা রয়েছে। বিয়ের পর তিনি মুম্বইয়ে চলে আসেন ও অভিনয়কর্ম চালিয়ে যান; অন্যদিকে তাঁর স্বামী আবাসন ব্যবসা চালাতে নেপালে অবস্থান করেন।


title: মালা সিনহা

text: তাঁদের সংসারে প্রতিভা সিনহা নাম্নী এক কন্যা রয়েছে। প্রতিভাও বলিউডের সাবেক অভিনেত্রী ছিলেন। ১৯৯০-এর দশকের শেষার্ধ্বে এ দম্পতি ও তাঁদের কন্যা মুম্বইয়ের বান্দ্রায় একটি বাংলোয় বসবাস করছেন। মালা তাঁর কন্যার চলচ্চিত্র জীবনে আগ্রহ দেখালেও স্বামী যেভাবে তাঁকে সহায়তা করেছেন, সে তুলনায় নিজ কন্যাকে একইভাবে সহায়তা করতে পারেননি তিনি।


title: কেনসিংটন ওভাল

text: দি কেনসিংটন ওভাল হচ্ছে বার্বাডোস দ্বীপের রাজধানীর ব্রিজটাউনের পশ্চিমে অবস্থিত একটি স্টেডিয়াম। দ্বীপটিতে এটি সর্বশ্রেষ্ঠ ক্রীড়াক্রেত্রে সুবিধাভোগী মাঠ বলা হয় এবং প্রধানত ক্রিকেট খেলার জন্য মাঠটি ব্যবহৃত হয়ে থাকে। স্থানীয়ভাবে মাঠটিকে "ক্রিকেটের মক্কা" বলে উল্লেখ করা হয়। মাঠটি ১২০ বছরের বা তার অধিক সময় ধরে ঐতিহ্যগত ধারবাহিকতার সাথে স্থানীয়, আঞ্চলিক ও আন্তর্জাতিক দলের মধ্যে অনুষ্ঠিত অনেক গুরুত্বপূর্ণ এবং উত্তেজনাপূর্ণ ক্রিকেট খেলার আয়োজন করে আসছে।


title: কেনসিংটন ওভাল

text: ১৮৮২ সালে ওভালে ক্রিকেটের মাঠ হিসেবে আনুষ্ঠানিক যাত্রা শুরু হয় যদিও ঐ সময়ে পিকউইক ক্রিকেট ক্লাব মাঠে আনুষ্ঠানিক মালিকানার মাধ্যমে মাঠটিতে প্রাথমিক যাত্রা শুরু করে।


title: লঙ্কা, আসাম

text: লঙ্কা ভারতের আসাম রাজ্যের হোজাই জেলার একটি শহর ও শহরাঞ্চল সমিতি।


title: লঙ্কা, আসাম

text: আসামের হোজাই জেলার লঙ্কা শহরটি জেলা সদর হোজাই থেকে প্রায় ২০ কিলোমিটার দূরে অবস্থিত।


title: লঙ্কা, আসাম

text: ২০০১ সনের ভারতীয় আদম শুমারি অনুসারে লঙ্কা শহরটি ১১ টি ওয়ার্ডের একটি পৌরসভা পর্ষদ  এবং ইহার মোট জনসংখ্যা ৩৪,৪২৩। এর মধ্যে পুরুষদের জনসংখ্যা ৫২% এবং মহিলাদের জনসংখ্যা ৪৮%।লঙ্কার সাক্ষরতার হার ৭৩% যা জাতীয় গড় আয় ৫৯.৫% এর চেয়ে বেশি: পুরুষদের সাক্ষরতার হার ৭৮%,এবং মহিলাদের মধ্যে এই হার ৬৮%। লঙ্কার জনসংখ্যার ১৩% হার ৬ বছর বয়সের কম।


title: লঙ্কা, আসাম

text:
লঙ্কা শহর পূর্বকালীন জাতীয় মহাসড়ক ৫৪ দিয়ে  নিকটবর্তী দবকা শহরকে(২৫ কিঃমিঃ) শিলচর শহরের (৩০৫ কিঃমিঃ) সঙ্গে সংযুক্ত রছে। এই মহাসড়ক এখন এন.এইচ. -২৭ নামে গণিত পূর্ব- পশ্চিম করিডোর হয়ে আসামের শিলচর পর্যন্ত গুজরাট-এ পোর্বান্দার-কে সংযোগ করেছে। মহাসড়কটি ভারতবর্ষের জাতীয় সড়ক কর্তৃপক্ষ কর্তৃক চার-গলির মহাসড়ক হিসেবে গড়ে তোলা হচ্ছে ।
লঙ্কার একটি রেললাইন পরিবেশিত হয় যা গুয়াহাটি - লামডিং ব্রডগেজ লাইন দিয়ে আসামের সর্বপ্রান্তকে ছাড়াও দিল্লি, হাওড়া প্রভৃতিকে সংযোগ করেছে। শহরটি গুয়াহাটি মহানগর থেকে রেলপথে প্রায় ১৫০ কিঃমিঃ  এবং ১৮৫ কিঃমিঃ সড়কপথে দূরত্বে অবস্থিত।


title: লঙ্কা, আসাম

text: ভৌম পাল বরাহি বংশের একজন রাজার রাজত্বকালে লঙ্কা দবক রাজ্যের রাজধানী ছিল। ইতিহাসবিদ রাজমোহন নাথের মতে, 'দবক' শব্দটি সংস্কৃত শব্দ ' দেবর্ক' থেকে ব্যুৎপন্ন হয়েছে। একদা অঞ্চলটিতে জলাভাব ছিল, এবং স্থানীয় ভাষায়  "জলাভাব  অঞ্চল" - কে " ল্যাঙ খাঁ "  বলে, সেই থেকে এই অঞ্চলটির নাম "লঙ্কা" হয়।


title: লঙ্কা, আসাম

text:
সেই সময় অঞ্চলটি একটি অনুর্বর ভূমি ছিল। ব্রিটিশ আক্রমণকালে ওয়াগনে করে অঞ্চলটিতে জল আনা হয়েছিল, এবং এছাড়াও  ব্রিটিশরা ব্রিটিশদের বেস ক্যাম্প তৈরি করেছিল। ১৯৫০ সনের ভূমিকম্পের পর অঞ্চলটির জল স্তর পুনরুত্থিত হয়। রঙমহল,লঙ্কার উপকণ্ঠে একটি স্থান যা রাজার বিনোদনমূলক প্রাসাদ ছিল। পরিত্যক্ত লঙ্কার শাসকদের পর, খাসিয়া-জৈন্তিয়া শাসন করতে শুরু করেছিল।
দবকের শাসক রাজা বিশ্বসুন্দরের শাসনকালে লঙ্কা একটি স্বাধীন রাষ্ট্র ছিল। দবকের কাছাকাছি তেরো শতকের লঙ্কা সম্পর্কে নিম্নলিখিত পঙক্তির একটি শিলালিপি আবিষ্কৃত হয় :


title: লঙ্কা, আসাম

text: "কাছাড় রাজ্যত জয়ন্তয় লঙ্কান্ত রাজ্য়বন্ত যাজ্ঞমেনং দাবেকা মণ্ডলী মথাস্থ কার্যমাসা"। এই স্থানটির ঐতিহাসিক তাৎ্পর্যতা হচ্ছে লঙ্কেশ্বরী মন্দির যা লঙ্কার সংস্কৃতি ও চিত্তের একটি যোগসূত্র ।


title: লঙ্কা, আসাম

text:
যথাযথ ১৫০৫ সনে শিখদের প্রথম ধর্মপ্রবক্তা, গুরু নানক দেব আসামের কামরূপ পরিদর্শন করেন। এই বিষয়টি গুরু নানকের জীবনের বিভিন্ন পর্যায়ে অনেক ভ্রমণকালের বিষয়ে নথিতে লিপিবদ্ধ করা আছে।
কথিত আছে যে, তিনি শ্রীমন্ত শঙ্করদেব, মহাপুরুষ ধর্মের প্রতিষ্ঠাতা ধর্মগুরু হিসেবে ঢাকা থেকে আসাম ভ্রমণ করেন।


title: লঙ্কা, আসাম

text:
প্রথম গুরুর পর, নবম গুরু বা শিখ ধর্মপ্রবক্তা গুরু তেগ বাহাদুর ও ১৬৬৮ সনে আসাম পরিদর্শন করেন। এই সময় যখন আওরঙ্গজেবের সেনাদলরা ব্রহ্মপুত্র নদী অতিক্রম করে আসামে প্রবেশ করার যথাসাধ্য চেষ্টা করেছিল। তারা পুঙ্খানুপুঙ্খভাবে অাহোম সেনাপতি লাচিত বরফুকন কর্তৃক পরাজিত হয়েছিল । গুরু তেগ বাহাদুর ধুবড়ি নামে স্থানটিও পরিদর্শন করেন। বিখ্যাত শিখ গুরুদ্বার ওনার ভ্রমণের স্মৃতিরক্ষাত্রে নির্মাণ করা হয়েছিল। প্রতি বছর শিখ সম্প্রদায়ের লোকেরা সারা ভারতবর্ষ এবং বিদেশী থেকে এই পবিত্র স্থানে পরিদর্শন করতে আসেন। বাধিত অহোম রাজা গুরুজীকে ভূষিত করতে কামাখ্যা মন্দিরে আমন্ত্রণ জানান ।
কয়েকজন মৃত্যুবরণ করেন এবং কিছু পাঞ্জাব ফিরে যান, কয়েকজন আসামে বসতি স্থাপণ করেন এবং তাদের পরিবের গড়ে তোলেন। তাদের বংশধরেরা আজ -
বেশিরভাগ নগাঁও জেলার কেন্দ্রীভূত হয় - সব ব্যবহারিক উদ্দেশ্যে অসমিয়া ভাষা ব্যবহার করে এবং অনেকে পাঞ্জাবি কথা বলতে পারে না। কিন্তু তারা অবিরত তাদের শিখ পরিচয় বজায় রাখার চেষ্টা করে এবং মতবাদ এবং ধর্মের ঐতিহ্য পালন করে থাকে।


title: ওয়েলস জাতীয় ক্রিকেট দল

text: ওয়েলস ক্রিকেট দল () আন্তর্জাতিক ক্রিকেট অঙ্গনে ওয়েলসের প্রতিনিধিত্বকারী জাতীয় ক্রিকেট দল। কিন্তু ওয়েলস এবং ইংল্যান্ড সম্মিলিতভাবে টেস্ট ক্রিকেটে ইংল্যান্ড ক্রিকেট দল হিসেবে প্রতিদ্বন্দ্বিতায় অবতীর্ণ হচ্ছে। তাস্বত্ত্বেও দলটি মাঝে-মধ্যেই ক্রিকেটের ক্ষুদ্রতর সংস্করণে অংশ নিয়ে থাকে।


title: ওয়েলস জাতীয় ক্রিকেট দল

text: ১৯২৩ থেকে ১৯৩০ সালের মধ্যে ওয়েলস ১৬টি প্রথম-শ্রেণীর খেলায় অংশ নিয়েছিল। সফরকারী দলগুলোর বিপক্ষে কিছুটা সফলতাও লাভ করে দলটি। ১৯২৭ সালে নিউজিল্যান্ডের বিপক্ষে ড্রয়ের করার পরের বছর ওয়েস্ট ইন্ডিজকে পরাজিত করেছিল। ১৯২৯ সালে দক্ষিণ আফ্রিকার কাছে মাত্র দশ রানের ব্যবধানে পরাজিত হয়। ঐ সময়ে প্রায় পঞ্চাশ বছরের সিডনি বার্নস ওয়েলসের পক্ষে ৪৯ উইকেট পেয়েছিলেন। তন্মধ্যে, ১৯২৮ সালে সফরকারী ক্যারিবীয়দের বিপক্ষে ৭/৫১ বোলিং পরিসংখ্যান গড়েছিলেন। ১৯৭৯ সালের আইসিসি ট্রফিতে ওয়েলসের উল্লেখযোগ্য অংশগ্রহণ ঘটে।


title: ওয়েলস জাতীয় ক্রিকেট দল

text: অন্যান্য ক্রীড়ার ন্যায় দেশের নিজস্ব জাতীয় দল গঠনের জন্য জনমত গড়ে উঠছে। ইংল্যান্ড দলে কেবলমাত্র ইংরেজ ক্রিকেটারদের অন্তর্ভূক্তি এবং ওয়েলসের খেলোয়াড়দের বঞ্চিত রাখার ফলে ইংল্যান্ড এবং ওয়েলস ক্রিকেট বোর্ডের প্রতি ব্যাপক সমালোচনার সূত্রপাত ঘটে। অথচ, ২০০৫ সালে অস্ট্রেলিয়া সফরে অনুষ্ঠিত অ্যাশেজ সিরিজে সাইমন জোন্স ইংল্যান্ডের জয়ে ব্যাপক ভূমিকা রেখেছিলেন।


title: ২০০৬ সালের বাংলাদেশী চলচ্চিত্রের তালিকা

text: ২০০৬ সালে বাংলাদেশে মুক্তিপ্রাপ্ত চলচ্চিত্রের তালিকা।


title: বেদাঙ্গ

text: বেদাঙ্গ ( ", "বেদের অঙ্গ") হিন্দুধর্মের ছয়টি ঐচ্ছিক চর্চা যা প্রাচীনকালে উদ্ভূত, এবং বেদ চর্চার সাথে সম্পর্কযুক্ত। সেগুলো হলো:


title: ইউরোপীয় ইউনিয়ন থেকে যুক্তরাজ্যের বিচ্ছেদ

text: ইউরোপীয় ইউনিয়ন থেকে যুক্তরাজ্যের অপসারণ, যা সংক্ষেপে ব্রেক্সিট (ইউরোপীয় ইউনিয়ন থেকে ব্রিটেনের বের হয়ে যাওয়ার সম্ভাবনা তথা এক্সিট বোঝাতে ব্রেক্সিট শব্দটি ব্যবহার করা হয়) নামে পরিচিত।


text: ব্রিটেন ১৯৭৩ সালে ইউরোপিয়ান ইকোনমিক কমিউনিটির সঙ্গে সংযুক্ত হয়। এর লক্ষ্য ছিল সুলভ মূল্যে ইউরোপীয় দেশগুলোর সঙ্গে মুক্ত বাণিজ্য ও অভিন্ন বাজারসুবিধা। ১৯৯৩ সালে ইইউ নিজস্ব মুদ্রা, নীতিমালা, নাগরিকদের জন্য সীমানামুক্ত বিচরণসহ যুক্ত করাসহ অনেকগুলো পরিবর্তন আনে। কিন্তু অনেক ব্রিটিশ নাগরিক ব্রিটেনের ইইউ'র বিধি-নিষেধ মেনে চলা নিয়ে বেশ নাখোশ।


text: তাই ইইউ থেকে ব্রিটিশ জনগণের থেকে বেরিয়ে যাওয়ার বা ব্রেক্সিট নিয়ে ২০১৬ সালের ২৩ জুন এক গণভোট অণুষ্ঠিত হয়।


text: যুক্তরাজ্যে অভিবাসীদের আধিক্য দিন দিন বেড়ে যাচ্ছে এ নিয়ে ব্রিটিশ নাগরিকদের মধ্যে এক ধরনের অস্বস্তি রয়েছে। ইইউ'র নিয়ম অণুযায়ী ইইউভুক্ত ২৮টি দেশের নাগরিক ভিসা ছাড়াই এক দেশ থেকে আরেক দেশে প্রবেশ করার অধিকার রাখে। আর সে কারণে ডেভিড ক্যামেরন সরকার তার প্রথম মেয়াদে ইইউ'র বাইরের দেশ থেকে আসা অভিবাসীদের সংখ্যা উল্লেখযোগ্য হারে কমিয়ে আনতে সক্ষম হলেও ইইউভুক্ত নাগরিকদের প্রবেশ ঠেকাতে পারেনি। নির্বাচনী প্রতিশ্রুতি অনুযায়ী দ্বিতীয় মেয়াদে ইইউভুক্ত দেশের নাগরিকদের যুক্তরাজ্যে প্রবেশ নিরুৎসাহিত করতে চার বছরের জন্য সুবিধা ভাতা বন্ধ রাখার প্রস্তাব দেন ক্যামেরন। এতে খুশি হতে পারেননি ইইউভুক্ত দেশের রাষ্ট্রপ্রধানরা। তারা সদস্য দেশের নাগরিকদের সুবিধা ভাতা প্রদানে বৈষম্য করা হলে তা হবে ইইউর প্রতিষ্ঠার মূল উদ্দেশ্যের সাথে সাংঘর্ষিক হবে বলে দাবি তোলেন। আর এ কারণেই যুক্তরাজ্যকে ইইউতে রাখা না রাখার ব্যাপারে প্রশ্ন তৈরি হয়।


text: ব্রেক্সিট প্রশ্নে ইইউভুক্ত নেতাদের সঙ্গে আলোচনায় অংশ নিয়ে অভিবাসীদের সুবিধা সীমিত করাসহ চারটি সংস্কার প্রস্তাব দেন ক্যামেরন এবং পরবর্তীতে সে প্রস্তাব নিয়ে ক্যামেরনের সঙ্গে সমঝোতায় পৌঁছান ইইউ নেতারা। ইইউ’র সঙ্গে সমঝোতার পর দেশে ফিরে ব্রেক্সিটের জন্য গণভোটের তারিখ ঘোষণা করেন ক্যামেরন এবং ২০১৬ সালের ২৩ জুন গণভোটে অণুষ্ঠিত হয়। ব্রিটেনের ইইউতে থাকা না থাকার প্রশ্নে দেশটির জনগণই ঐ গণভোটে চূড়ান্ত রায় দেন।


text: ইইউতে যুক্তরাজ্যের থাকার বিপক্ষে ৫২ শতাংশ ও পক্ষে ৪৮ শতাংশ ভোট পড়ে। ইইউতে থাকার পক্ষে লন্ডন ও স্কটল্যান্ড শক্তিশালী অবস্থান নিয়েছে। এই দুই অঞ্চলে ৬০ শতাংশের বেশি ভোট ইউরোপের পক্ষে। তবে ইংল্যান্ডের উত্তরাঞ্চলে ইইউতে থাকার বিপক্ষে ভোট বেশি পড়েছে। এই গণভোটে ব্যাপক হারে ভোট দিয়েছেন ভোটাররা। এমনকি ব্রিটেনের ২০১৫ সালের সাধারণ নির্বাচনেও এত ভোট পড়েনি।


text: গণভোটে ইইউ এর সাথে যুক্তরাজ্যের বিচ্ছেদের রায় পাওয়ার পর একই বছরের ২৪ জুন প্রধানমন্ত্রীর পদ থেকে সরে দাঁড়ানোর ঘোষণা দেন ডেভিড ক্যামেরুন। ক্যামেরুনের পদত্যাগের পর যুক্তরাজ্যের ৭৬তম প্রধানমন্ত্রী হিসেবে দায়িত্ব নেন টেরেসা মে।


title: হৈসল সাম্রাজ্য

text: হৈসল সাম্রাজ্য ছিল দক্ষিণ ভারতের একটি উল্লেখযোগ্য কন্নড় সাম্রাজ্য। খ্রখ্রিস্টীয় ১০ম থেকে ১৪শ শতাব্দীর মধ্যবর্তী সময়ে অধুনা ভারতের কর্ণাটক রাজ্যের অধিকাংশ অঞ্চল এই সাম্রাজ্যের অন্তর্ভুক্ত হয়েছিল। প্রথম দিকে হৈসল সাম্রাজ্যের রাজধানী ছিল বেলুরু শহর। পরে তা হৈলেবিডু শহরে স্থানান্তরিত হয়।


title: হৈসল সাম্রাজ্য

text: হৈসল রাজাদের আদি নিবাস ছিল পশ্চিমঘাট পর্বতমালার মালেনাড়ু কর্ণাটক উচ্চভূমি অঞ্চলে। খ্রিস্টীয় ১২শ শতাব্দীতে তৎকালীন শাসক পশ্চিম চালুক্য ও কলচুরি রাজ্যের মধ্যে ঘনীভূত যুদ্ধ পরিস্থিতির সুযোগ নিয়ে হৈসলরা অধুনা কর্ণাটক রাজ্যের ভূখণ্ড এবং অধুনা তামিলনাড়ু রাজ্যের কাবেরী নদীর উত্তর তীরস্থ উর্বর অঞ্চলগুলি অধিকার করেন। খ্রিস্টীয় ১৩শ শতাব্দীর মধ্যেই তাঁরা অধুনা কর্ণাটকের অধিকাংশ ভূখণ্ড, অধুনা তামিলনাড়ুর সামান্য অংশ এবং দাক্ষিণাত্যের অধুনা অন্ধ্রপ্রদেশ ও তেলঙ্গানা রাজ্যের পশ্চিম দিকের কিছু কিছু অঞ্চল নিজেদের অধীনে আনতে সমর্থ হন।


title: হৈসল সাম্রাজ্য

text: দক্ষিণ ভারতের শিল্পকলা, স্থাপত্য ও ধর্মের বিকাশের ক্ষেত্রে হৈসল যুগ বিশেষভাবে গুরুত্বপূর্ণ। আজ এই সাম্রাজ্যকে বিশেষভাবে স্মরণ করা হয় এর মন্দির স্থাপত্যের জন্য। এই যুগে নির্মিত একশোরও বেশি মন্দির এখনও কর্ণাটকের বিভিন্ন অংশে ছড়িয়ে রয়েছে।


title: হৈসল সাম্রাজ্য

text: যে সব বহুল পরিচিত মন্দির হৈসল সাম্রাজ্যের “বিস্ময়কর স্থাপত্য সৌকর্য প্রদর্শন” করে, সেগুলির মধ্যে উল্লেখযোগ্য বেলু্রুর চেন্নকেশব মন্দির, হৈলেবিডুর হৈসলেশ্বর মন্দির ও সোমনাথপুরার চেন্নকেশব মন্দির। হৈসল শাসকেরা চারুকলার পৃষ্ঠপোষকতা করতেন এবং কন্নড় ও সংস্কৃত ভাষায় সাহিত্য রচনা করতে উৎসাহ দান করতেন।


title: হৈসল সাম্রাজ্য

text: কন্নড় লোককথায় সল নামে এক যুবকের কাহিনি পাওয়া যায়। অঙ্গডির (অধুনা সোসেবুরু) বাসন্তিকা দেবীর মন্দিরে সল একটি সিংহকে আঘাত করে তাঁর জৈন গুরু সুদত্তকে রক্ষা করেন। হৈলে কন্নড় (প্রাচীন কন্নড়) ভাষায় ‘আঘাত’ শব্দটির প্রতিশব্দ হল ‘হৈ’। তা থেকেই ‘হৈ-সল’ নামটির উৎপত্তি। বিষ্ণুবর্ধনের বেলুরু উৎকীর্ণ লিপিতে (১১১৭ খ্রিস্টাব্দ) এই কিংবদন্তিটির প্রথম উল্লেখ পাওয়া যায়। তবে সলের এই কাহিনিটির মধ্যে বেশ কয়েকটি অসংগতি থাকায় এটিকে নিছক একটি লোককথা বলেই ধরে নেওয়া হয়। সম্ভবত টালাকাডের যুদ্ধে রাজা বিষ্ণুবর্ধন চোলেদের পরাজিত করার পর এই কিংবদন্তিটির উদ্ভব ঘটে বা এটি জনপ্রিয়তা লাভ করে। কারণ হৈসল রাজপ্রতীকে দেখা যায় কিংবদন্তি যোদ্ধা সল একটি বাঘের সঙ্গে যুদ্ধ করছেন। বাঘ ছিল চোলেদের রাজপ্রতীক।


title: হৈসল সাম্রাজ্য

text: প্রথম দিকের উৎকীর্ণ লিপিগুলিতে (১০৭৮ থেকে ১০৯০ খ্রিস্টাব্দের মধ্যে উৎকীর্ণ) হৈসলদের যাদবের বংশধর এবং হৈসল বংশকে ‘যাদব বংশ’ বলে উল্লেখ করা হয়েছে। কিন্তু কোনও প্রাচীন সূত্র থেকে উত্তর ভারতের যাদবদের সঙ্গে হৈসলদের প্রত্যক্ষ যোগাযোগের প্রমাণ পাওয়া যায় না।


title: হৈসল সাম্রাজ্য

text: ইতিহাসবিদগণ হৈসল রাজবংশের প্রতিষ্ঠাতাদের মালেনাডু কর্ণাটকের আদি বাসিন্দা বলে উল্লেখ করেছেন। কারণ, একাধিক উৎকীর্ণ লিপিতে এই রাজবংশের প্রতিষ্ঠাতাদের ‘মালেপারোলগন্ড’ বা ‘মালে (পাহাড়) দলপতিদের (‘মালেপা’) প্রভু’ বলে উল্লেখ করা হয়েছে। এই কন্নড় উপাধিটি হৈসল রাজারা তাঁদের উৎকীর্ণ লিপির রাজসাক্ষরে সগর্বে ব্যবহার করতেন। সমসাময়িক কালের কন্নড় ("জাতকতিলক") ও সংস্কৃত ("গদ্যকর্ণামৃত") সাহিত্য থেকেও জানা যায় যে, তাঁরা অধুনা কর্ণাটক রাজ্য নামে পরিচিত ভূখণ্ডেরই আদি বাসিন্দা ছিলেন।


title: হৈসল সাম্রাজ্য

text: হৈসলদের প্রথম পারিবারিক তথ্যসূত্রটি ৯৫০ খ্রিস্টাব্দের। এই সূত্র থেকে দলপতি হিসেবে আরেকাল্লার নাম পাওয়া যায়। এরপর মারুগা ও প্রথম নৃপ কাম (৯৭৬ খ্রিস্টাব্দ) রাজা হন। পরবর্তী শাসক মুণ্ডের (১০০৬-১০২৬ খ্রিস্টাব্দ) পর দ্বিতীয় নৃপ কাম রাজা হন। তিনি ‘পেরমনডি’ ইত্যাদি উপাধি গ্রহণ করেছিলেন। তা থেকে বোঝা যায়, পশ্চিম গঙ্গ রাজবংশের সঙ্গে গোড়ার দিক থেকেই তাঁদের মিত্রতা ছিল। এই ধরনের সাধারণ সূচনা থেকে হৈসল রাজবংশ পশ্চিম চালুক্যদের এক শক্তিশালী সামন্ত শক্তিতে রূপান্তরিত হয়। বিষ্ণুবর্ধনের সুদূর প্রসারী সামরিক অভিযানগুলির ফলে হৈসল রাজ্য প্রথম সত্যকারের রাজ্যের মর্যাদা লাভ করেছিল। ১১১৬ খ্রিস্টাব্দে তিনি চোলেদের কাছ থেকে গঙ্গবডি অধিকার করে নেন এবং বেলুরু থেকে হৈলেবিডুতে রাজধানী স্থানান্তরিত করেন।


title: হৈসল সাম্রাজ্য

text: বিষ্ণুবর্ধন একটি স্বাধীন সাম্রাজ্য স্থাপনের ব্যাপারে উচ্চাকাঙ্ক্ষী ছিলেন। তাঁর এই আকাঙ্ক্ষা পূর্ণ করেন তাঁর পৌত্র দ্বিতীয় বীর বল্লাল। তিনি ১১৮৭-১১৯৩ খ্রিস্টাব্দের মধ্যে হৈসলদের চালুক্য অধীনতা থেকে মুক্ত করেন। এই ভাবে পশ্চিম চালুক্যদের এক সামন্ত শক্তি হিসেবে হৈসলদের ইতিহাস সূচিত হলেও, ধীরে ধীরে বিষ্ণুবর্ধন, দ্বিতীয় বীর বল্লাল ও তৃতীয় বীর বল্লালের মতো শক্তিশালী রাজার হাত ধরে কর্ণাটকে তাঁরা নিজস্ব সাম্রাজ্য স্থাপনে সমর্থ হন। এই সময় উপদ্বীপীয় ভারতের একচ্ছত্র আধিপত্য লাভের উদ্দেশ্যে হৈসল, পাণ্ড্য, কাকতীয় ও দেবগিরির সেউন যাদব রাজবংশ – এই চারটি রাজশক্তির মধ্যে সংগ্রাম চলছিল –। দ্বিতীয় বীর বল্লাল চোল রাজ্য আক্রমণকারী আগ্রাসী পাণ্ড্যদের পরাজিত করেন। তিনি ‘চোলরাজ্যপ্রতিষ্ঠাচার্য’ (‘চোল রাজ্যের প্রতিষ্ঠাতা’), ‘দক্ষিণ চক্রবর্তী’ (‘দক্ষিণের সম্রাট’) ও ‘হৈসল চক্রবর্তী’ (‘হৈসল সম্রাট’) উপাধি ধারণ করেছিলেন। কন্নড় লোককথা অনুসারে, তিনিই বেঙ্গালুরু শহরটি প্রতিষ্ঠা করেছিলেন।


title: হৈসল সাম্রাজ্য

text: ১২২৫ খ্রিস্টাব্দ নাগাদ হৈসলরা অধুনা তামিলনাড়ু ভূখণ্ডে পদার্পণ করেন। এই সময় তাঁরা শ্রীরঙ্গমের নিকটস্থ কন্নানুর কুপ্পাম শহরটিকে প্রাদেশিক রাজধানীর মর্যাদা দেন। এই ভাবেই দক্ষিণ ভারতের রাজনীতি হৈসল নিয়ন্ত্রণে আসে এবং দাক্ষিণাত্যের দক্ষিণাঞ্চলে হৈসলদের একচ্ছত্র আধিপত্য স্থাপিত হয়। দ্বিতীয় বীর নৃসিংহের পুত্র বীর সোমেশ্বর পাণ্ড্য ও চোলেদের থেকে ‘মামাডি’ (‘মামা’) সম্মান লাভ করেন। পাণ্ড্য রাজ্যেও হৈসলরা প্রভাব বিস্তার করেছিলেন। পরবর্তীকালে পাণ্ড্য বিদ্রোহের ফলে তামিল দেশের যে অঞ্চলগুলি হৈসলদের হাতছাড়া হয়েছিল, সেগুলি ১৩শ শতাব্দীর শেষ ভাগে তৃতীয় বীর বল্লাল পুনরায় অধিকার করেন। এর ফলে রাজ্যের উত্তর ও দক্ষিণ অংশগুলি পরস্পরের সঙ্গে যুক্ত হয়।


title: হৈসল সাম্রাজ্য

text: ১৪শ শতাব্দীর প্রথম ভাগে দাক্ষিণাত্য অঞ্চলের রাজনীতিতে গুরুত্বপূর্ণ পরিবর্তন সূচিত হয়। এই সময় উত্তর ভারতের অধিকাংশ অঞ্চলে মুসলমান শাসন প্রতিষ্ঠিত হয়েছিল। দিল্লির সুলতান আলাউদ্দিন খিলজি দক্ষিণ ভারতে নিজের আধিপত্য স্থাপনে দৃঢ় প্রতিজ্ঞ ছিলেন। তিনি তাঁর সেনাপতি মালিক কাফুরকে দাক্ষিণাত্য অভিযানে প্রেরণ করেন। কাফুর ১৩১১ খ্রিস্টাব্দে সেউন রাজধানী দেবগিরি লুণ্ঠন করেন। ১৮১৮ খ্রিস্টাব্দে সেউন সাম্রাজ্য দিল্লি সুলতানির অধিকারভুক্ত হয়। ১৩১১ ও ১৩২৭ খ্রিস্টাব্দে দুই বার হৈসল রাজধানী হৈলেবিডু (যার অপর নাম ছিল ডোরসমুদ্র বা দ্বারসমুদ্র) লুণ্ঠিত হয়।


title: হৈসল সাম্রাজ্য

text: ১৩৩৬ সালে সুলতান মাদুরাইয়ের পাণ্ড্য, ওয়ারঙ্গলের কাকতীয় ও কাম্পিলির একটি ছোটো রাজ্য জয় করেন। হিন্দু সাম্রাজ্য হিসেবে একমাত্র হৈসল সাম্রাজ্যই আক্রমণকারী মুসলমান সেনাবাহিনীর বিরুদ্ধে প্রতিরোধ বজায় রাখতে সক্ষম হয়। তৃতীয় বীর বল্লাল তিরুবন্নমালাই থেকে উত্তরের আক্রমণকারী বাহিনী এবং দক্ষিণের মাদুরাই সুলতানির বিরুদ্ধে কঠোর প্রতিরোধ গড়ে তোলেন। প্রায় তিন দশকের প্রতিরোধের পর ১৩৪৩ খ্রিস্টাব্দে মাদুরাইয়ের যুদ্ধে তৃতীয় বীর বল্লাল নিহত হন। এরপর হৈসল সাম্রাজ্যের সার্বভৌম অঞ্চলগুলি তুঙ্গভদ্রা অঞ্চলে প্রথম হরিহর শাসিত অঞ্চলগুলির সঙ্গে যুক্ত হয়। এই নতুন হিন্দু রাজ্যটি উত্তর ভারতের আক্রমণকারীদের বিরুদ্ধে প্রতিরোধ বজায় রাখে এবং পরবর্তীকালে সমৃদ্ধ হয়ে বিজয়নগর সাম্রাজ্য নামে পরিচিত হয়।


title: হৈসল সাম্রাজ্য

text: একটি কৃষিভিত্তিক অর্থনীতি থেকে আদায় করা রাজস্বের মাধ্যমে হৈসল প্রশাসন পোষিত হত। রাজারা প্রজাসত্ত্বভোগীদের পরিষেবার বিনিময়ে তাঁদের ভূসম্পত্তি অনুদান দিতেন। এই প্রজাসত্ত্বভোগীরা কৃষিপণ্য ও অরণ্যজাত পণ্য উৎপাদনকারী প্রজাদের ভূস্বামী হতেন। এই ভূস্বামী বা ‘গবুন্ড’দের দুটি শ্রেণি ছিল। যথা, ‘প্রজা গবুন্ড’ (‘প্রজাদের জমিদার’) এবং ‘প্রভু গবুন্ড’ (‘ধনী গবুন্ড’)। প্রভু গবুন্ডগণ উচ্চতর মর্যাদা ভোগ করতেন। উচ্চভূমি অঞ্চলের (মালেনাডু অঞ্চল) নাতিশীতোষ্ণ জলবায়ু পশুপালন এবং ফল ও মশলা উৎপাদনের ক্ষেত্রে প্রশস্ত ছিল। ধান ও দানাশস্য ক্রান্তীয় সমভূমি (‘বৈলনাড’) অঞ্চলের প্রধান শস্য ছিল। হৈসলরা পুষ্করিণী, জলকপাট-সহ জলাধার, খাল ও কূপের উপর আরোপিত কর সংগ্রহ করতেন। এগুলি স্থানীয় গ্রামবাসীদের ব্যয়ে নির্মিত ও রক্ষিত হত। বিষ্ণুসাগর, শান্তিসাগর, বল্লালরায়সাগর প্রভৃতি সেচ পুষ্করিণীগুলি রাষ্ট্রের ব্যয়ে নির্মিত হয়েছিল।


title: হৈসল সাম্রাজ্য

text: পশ্চিম সমুদ্র উপকূলে সাধারণ পরিবহণ ব্যবস্থা ও ভারতীয় রাজ্যগুলির সেনাবাহিনীর জন্য ঘোড়া আমদানি ছিল সেই যুগের উঠতি ব্যবসা। সেগুন প্রভৃতি দামি কাঠের জন্য বনসৃজন করা হত। এই কাঠ অধুনা কেরল রাজ্যের বিভিন্ন বন্দরের মাধ্যমে রফতানি করা হত। চীনের সুং রাজবংশের নথি থেকে দক্ষিণ চীনের বন্দরগুলিতে ভারতীয় বণিকদের উপস্থিতির কথা জানা যায়। এর থেকে অনুমিত হয় যে, ভারতীয় রাজ্যগুলি বৈদেশিক সমুদ্রবাণিজ্যে লিপ্ত ছিল। দক্ষিণ ভারত থেকে বস্ত্র, মশলা, ভেষজ উদ্ভিদ, মূল্যবান পাথর, মৃৎশিল্প, লবনপাত্র থেকে উৎপন্ন লবন, রত্ন, সোনা, হাতির দাঁত, গণ্ডারের খড়্গ, আবলুস কাঠ, ঘৃতকুমারী কাঠ, সুগন্ধি দ্রব্য, চন্দনকাঠ, কর্পূর এবং গুঁড়োমশলা, আচার, চাটনি, কাসুন্দি প্রভৃতি চীন, দোফার, এডেন ও সিরাফে (মিশর, আরব ও পারস্যের প্রবেশবন্দর) রফতানি করা হত। প্রচুর মন্দির নির্মিত হয়েছিল বলে স্থপতি (‘বিশ্বকর্মা’), ভাস্কর, খনি শ্রমিক, স্বর্ণকার এবং মন্দির নির্মাণের কাজে প্রত্যক্ষ বা পরোক্ষভাবে যুক্ত অন্যান্য দক্ষ শিল্পীরা যথেষ্ট লাভবান হয়েছিলেন।


title: হৈসল সাম্রাজ্য

text: গ্রামসভাগুলি সরকারি ভূমিরাজস্ব আদায়ের দায়িত্বপ্রাপ্ত ছিল। ভূমিরাজস্বকে বলা হত ‘সিদ্ধায়’। এর মধ্যে নিরুপিত সম্পত্তিমূল্য (‘কূল’) ও অন্যান্য উপকর অন্তর্ভুক্ত ছিল। পেশা, বিবাহ, রথ বা যানবাহনে পরিবাহিত সামগ্রী এবং গৃহপালিত পশুর উপর কর ধার্য করা হত। গ্রাম্য তথ্যসূত্র থেকে দ্রব্যসামগ্রী (সোনা, মূল্যবান পাথর, সুগন্ধি, চন্দনকাঠ, দড়ি, সুতো, গৃহ, উনুন, দোকান, পশুখামার, আখ পেশাই যন্ত্র) এবং উৎপাদিত দ্রব্যের (কালো মরিচ, পান পাতা, ঘি, ধান, মশলা, তাল পাতা, নারকেল, চিনি) উপর আরোপিত করের কথা জানা যায়। গ্রামসভাগুলি সেচ পুষ্করিণী নির্মাণ প্রভৃতি বিশেষ উদ্দেশ্যে কর আরোপ করতে পারত।


title: হৈসল সাম্রাজ্য

text: প্রশাসনিক ক্ষেত্রে হৈসল সাম্রাজ্য তার পূর্বসূরিদের কয়েকটি সুপ্রচলিত ও প্রমাণিত পদ্ধতি অনুসরণ করত। এর মধ্যে ছিল ক্যাবিনেট সংগঠন ও সামরিক ব্যবস্থা, স্থানীয় শাসনসংস্থার পরিকাঠামো ও অঞ্চলের বিভাগ। নথিপত্র থেকে জানা যায়, বহু উচ্চপদস্থ কর্মচারী সরাসরি রাজার কাছে প্রতিবেদন দিতেন। প্রবীণ মন্ত্রীদের বলা হত ‘পঞ্চ প্রধান’। যে মন্ত্রীরা বৈদেশিক বিষয়গুলি দেখাশোনা করতেন, তাঁদের বলা হত ‘সন্ধিবিগ্রহী’। প্রধান কোষাধ্যক্ষকে বলা হত ‘মহাভাণ্ডারী’ বা ‘হিরণ্যভাণ্ডারী’। সেনাবাহিনীর দায়িত্বে ছিলেন ‘দণ্ডনায়ক’গণ এবং হৈসল বিচারালয়ের প্রধান বিচারককে বলা হত ‘ধর্মাধিকারী’।


title: হৈসল সাম্রাজ্য

text: ভৌগোলিক আয়তন অনুসারে হৈসল সাম্রাজ্য ‘নাড়ু’, ‘বিষয়’, ‘কম্পন’ ও ‘দেশ’ – এই চার শ্রেণির প্রদেশে বিভক্ত ছিল। ‘নাড়ু’ ছিল সর্বাপেক্ষা বৃহদায়তন প্রদেশ এবং তার অধোক্রমে ‘দেশ’ ছিল ক্ষুদ্রতম প্রাদেশিক বিভাগ। প্রত্যেক প্রদেশে একটি স্থানীয় শাসন পরিষদ ছিল। এই পরিষদে একজন মন্ত্রী (‘মহাপ্রধান’) ও একজন কোষাধ্যক্ষ (‘ভাণ্ডারী’) থাকতেন। এঁরা প্রদেশের শাসকের (‘দণ্ডনায়ক’) কাছে দায়বদ্ধ থাকতেন। এই স্থানীয় শাসকের অধীনে ‘হেগডে’ ও ‘গভুন্ড’ নামক আধিকারিকরা ছিলেন। এঁরা স্থানীয় কৃষক ও শ্রমিকদের জমিকর্ষণের জন্য ভাড়া করে এনে তাঁদের কাজ পর্যবেক্ষণ করতেন। অলুপা প্রভৃতি অধীনস্থ শাসক বংশগুলি তাঁদের নিজস্ব অঞ্চল শাসন করত। তবে তাঁরা সাম্রাজ্যের নীতিই অনুসরণ করে চলত।


title: হৈসল সাম্রাজ্য

text: ‘গরুড়’ নামে পরিচিত এক অভিজাত ও সুপ্রশিক্ষিত দেহরক্ষী বাহিনী সর্বদা রাজপরিবারের সদস্যদের নিরাপত্তা দান করত। এই পরিচারকেরা তাঁদের প্রভুর নিকটে অথচ অলক্ষ্যে ঘুরতেন। তাঁদের আনুগত্য এতটাই গভীর ছিল যে, প্রভুর মৃত্যুর পর তাঁরা আত্মহত্যা করতেন। এই দেহরক্ষীদের স্মৃতিতে যে বীরপ্রস্তর (‘বীরগল’) স্থাপিত হত, সেগুলিকে বলা হত ‘গরুড় স্তম্ভ’। হৈলেবিডুর হৈসলেশ্বর মন্দিরে রাজা দ্বিতীয় বীর বল্লালের মন্ত্রী ও দেহরক্ষী কুবর লক্ষ্ম-র সম্মানে একটি গরুড় স্তম্ভ স্থাপিত হয়েছিল।


title: হৈসল সাম্রাজ্য

text: রাজা বিষ্ণুবর্ধনের মুদ্রায় হৈসল শৈলীর কন্নড় লিপিতে ‘নোলামববডি’ (‘নোলামববডির যুদ্ধে বিজয়ী’), ‘’তালাকাডুগোন্ডা’ (তালাকাডের যুদ্ধে বিজয়ী’), ‘মালেপারোলগন্ড’ (‘মালেপাদের প্রধান’), ‘মালপবীর’ (‘মালেপা বীর’) উপাধিগুলি খোদিত থাকত। তাঁদের স্বর্ণমুদ্রাকে বলা হত ‘হোন্নু’ ও ‘গড্যন’। এগুলির ওজন ছিল ৬২ গ্রেইন। ‘পণ’ ও ‘হণ’ ছিল ‘হোন্নু’র এক দশমাংশ, ‘হগ’ ছিল ‘পণে’র এক চতুর্থাংশ এবং ‘বিস’ ছিল ‘হগে’র এক চতুর্থাংশ। ‘বেলে’ ও ‘কানি’ নামে আরও দুই ধরনের মুদ্রা প্রচলিত ছিল।


title: হৈসল সাম্রাজ্য

text: ১১শ শতাব্দীর প্রথম দিকে চোলেদের হাতে জৈন পশ্চিম গঙ্গ রাজবংশের পরাজয় এবং ১২শ শতাব্দীতে বৈষ্ণবধর্ম ও লিঙ্গায়েত ধর্মের অনুগামীদের সংখ্যা বৃদ্ধির ফলে জৈনধর্ম সম্পর্কে মানুষের আগ্রহ কমে আসে। হৈসল অঞ্চলের দুটি উল্লেখযোগ্য জৈন উপাসনা কেন্দ্র ছিল শ্রবণবেলগোলা ও কম্বডহল্লি। আদি শঙ্করের অদ্বৈত বেদান্ত দর্শনের প্রসারের সঙ্গে সঙ্গে ৮ম শতাব্দীতেই দক্ষিণ ভারতে বৌদ্ধধর্মের পতন সূচিত হয়েছিল। হৈসল যুগে কেবল ডম্বল ও বল্লিগবি – এই দুটি বৌদ্ধ উপাসনা স্থল ছিল। বিষ্ণুবর্ধনের পত্নী শান্তলা দেবী ছিলেন জৈন। কিন্তু তিনি বেলুরে হিন্দু কাপ্পে চেন্নিগরায় মন্দির নির্মাণ করিয়েছিলেন। এটি রাজপরিবারের ধর্মীয় সহিষ্ণুতার নিদর্শন।